Ithuru 18 Beyfulhakah PPM In Ticket Dheefi\nއިތުރު 18 ބޭފުޅަކަށް ޕީޕީއެމްއިން ޓިކެޓް ދީފި\n5 މަސް, 1 ހަފްތާ,6ދުވަސް, 16 ގަޑި, 29 މިނެޓް, 17 ސިކުންތު ކުރިން 1940ފަތޯނާ ފާއިޒް\nއަންނަ އަހަރު ބާއްވާ ރައްޔިތުންގެ މަޖިލީހުގެ އިންތިހާބުގައި ވާދަކުރަން ޝައުގުވެރިވާ 18 ބޭފުޅަކަށް ޕީޕީއެމްއިން ޓިކެޓް ދިނުމަށް ބޭއްވި ރަސްމިއްޔާތުގެ ތެރެއިން.\nއަންނަ އަހަރު ބާއްވާ ރައްޔިތުންގެ މަޖިލީހުގެ އިންތިހާބުގައި ވާދަކުރަން ޝައުގުވެރިވާ 18 ބޭފުޅަކަށް ޕީޕީއެމްއިން ޓިކެޓް ކަށަވަރު ކޮށްދީފިއެވެ.\nޕީޕީއެމްއިން ޓިކެޓް ދޭން ނިންމާފައިވާ ބޭފުޅުންނާއި، އެބޭފުޅުން ވާދަކުރައްވާނެ ދާއިރާތައް އިއުލާން ކުރެއްވީ އެޕާޓީގެ ސެކްރެޓަރީ ޖެނެރަލް މުޙައްމަދު ހުސެއިން ޝަރީފެވެ. އެ ރަސްމިއްޔާތުގައި ޕީޕީއެމްގެ ރައީސް، އަދި ކުރީގެ ރައީސް އަބްދުﷲ ޔާމީން އަބްދުލް ޤައްޔޫމް ބައިވެރިވެވަޑައިގެންނެވިއެވެ.\nއެމަނިކުފާނު ވިދާޅުވީ 18 ދާއިރާއެއްގެ ޓިކެޓް ކަށަވަރު ކޮށްދެއްވާފައިވަނީ ޕާޓީގެ ފަރާތުން ވާދަކުރާނެ އިތުރު ކެންޑިޑޭޓަކު ނެތް ދާއިރާތަކަށް ކަމަށެވެ. އަދި ދެން ހުރި ދާއިރާތަކުގެ ޕްރައިމަރީ ބާއްވާނެ ކަމަށްވެސް ރައީސް ވިދާޅުވިއެވެ.\nކުރިއަށް އޮތް ރައްޔިތުންގެ މަޖިލީހުގެ އިންތިޚާބުގައި ވާދަކުރައްވަން ޕީޕީއެމްގެ ޓިކެޓް ލިބިވަޑައިގެންނެވި ބޭފުޅުންގެ ތެރޭގައި، ކުރީގެ ރައީސް ޔާމީންގެ ސަރުކާރުގެ ލީގަލް އެފެއާޒް މިނިސްޓަރު އާޒިމާ ޝަކޫރާއި ފިޝަރީސް މިނިސްޓަރު ޑރ.މުހައްމަދު ޝައިނީ އަދި ހެލްތު މިނިސްޓަރ ނާޒިމް އިބްރާހިމް ހިމެނިވަޑައިގަންނަވައެވެ. މަޖިލިސް އިންތިޚާބުގައި އާޒިމާ ވާދަކުރައްވާނީ ނ.އަތޮޅު ހޮޅުދޫ ދާއިރާއަށެވެ.\nހެންވޭރު އުތުރު ދާއިރާއަށް ޝައިނީ ވާދަކުރައްވާއިރު، ނާޒިމް ވާދަކުރައްވާނީ ނާޒިމްގެ އުފަންރަށް ހިމެނޭ ހިންނަވަރު ދާއިރާއަށެވެ. ނާޒިމް ވަނީ 2014 ވަނަ އަހަރުގެ މަޖިލިސް އިންތިޚާބުގައި ވެސް ވާދަކުރައްވާފައެވެ.\nއަންނަ ރައްޔިތުންގެ މަޖިލީހުގެ އިންތިޚާބުގައި ވާދަކުރުމަށް ކުރީގެ ރައީސް މައުމޫން އަބްދުލްގައްޔޫމްގެ ދަރިކަލުން ޣައްސާން މައުމޫނަށްވެސް ޕީޕީއެމްއިން ވަނީ ޓިކެޓް ދީފައެވެ. ޣައްސާނަށް ޓިކެޓް ދިނީ ތ. ގުރައިދޫ ދާއިރާއަށް ވާދަ ކުރެއްވުމަށެވެ. މީގެ އިތުރުން ފ. ބިލެއްދޫ ދާއިރާއަށް އެމްޑީޕީ ސަރުކާރުގެ ހޯމް މިނިސްޓްރީގެ ސްޓޭޓް މިނިސްޓަރު އަހުމަދު ޝަފީގް އާއި އައްޑޫ ސިޓީ ހިތަދޫ މެދު ދާއިރާއަށް ޒާހިދު ރަމީޒް އާއި ގދ. ތިނަދޫ އުތުރު ދާއިރާއަށް ސްޓެލްކޯގެ ކުރީގެ ސީއީއޯ އަހުމަދު ޒުހޫރު އަދި އައްޑޫ ސިޓީ ހިތަދޫ ދެކުނު ދާއިރާއަށް މުހައްމަދު ލަތީފް ވާދަކުރެއްވުމަށްވެސް ޓިކެޓް ދީފައިވެއެވެ.\nއޭގެ އިތުރުން، މައްޗަންގޮޅި އުތުރު ދާއިރާއަށް ޖަމީލާ އަލީ ޚާލިދު އަދި އއ. މަތިވެރި ދާއިރާއަށް ޗެނަލް 13 ގެ ނޫސްވެރިޔާ ލަޔާލް މަނިކް ވާދަކުރަން ވެސް ވަނީ ޓިކެޓް ދީފައެވެ. މީގެ ކުރިންވެސް 24 ބޭފުޅުންނަށް ޕީޕީއެމްއިން ވަނީ ޕްރައިމަރީއަކާއި ނުލާ ޓިކެޓް ދީފައެވެ.\n30 މިނެޓް ކުރިން50\n1 ގަޑި ކުރިން 12 0


SunOnline: AFC Bracket Challenge: Bodu faragakaa eku championkan Dhagandey ah\nއޭއެފްސީ ބްރެކެޓް ޗެލެންޖް: ބޮޑު ފަރަގަކާ އެކު ޗެމްޕިއަންކަން ދަގަނޑޭއަށް\nޢަބްދުﷲ އައިމަން 29 Nov 2020, 13:09\nއޭއެފްސީ އިން ކުރިއަށް ގެންދާ ސިލްސިލާ ސަޕޯޓަރުންގެ ފެވަރިޓްސް ޗެލެންޖުތަކުގެ ތެރެއިން އޭއެފްސީ ކަޕުގެ ގޯލުތަކުގެ ތެރެއިން އެންމެ މޮޅު ގޯލު ހޮވުމަށް ބާއްވާ ޗެލެންޖުގެ ފައިނަލުގައި ހޮންގްކޮންގެ އެންމެ ކާމިޔާބު ކުޅުންތެރިޔާ ޗަން ސިއު ކީ ބޮޑު ތަފާތަކުން ބަލިކޮށް ރާއްޖޭގެ އަލީ އަޝްފާގު (ދަގަނޑޭ) އެ ޗެލެންޖް ކާމިޔާބު ކޮށްފި އެވެ.\nއޭއެފްސީން ކުރިއަށް ގެންދިޔަ ބްރެކެޓް ޗެލެންޖުގައި ޖުމުލަ 32 ކުޅުންތެރިން ވާދަކުރި އިރު، މި ޗެލެންޖަކީ އޭއެފްސީ ޗެލެންޖްކަޕުގައި ޖަހާފައި ހުރި މޮޅެތި ސޯލޯ ގޯލުތައް ގިންތި ކުރުމަށް ބޭއްވި މުބާރާތެކެވެ. ނޮކް އައުޓް އުސޫލުން އެއް ކުޅުންތެރިޔަކު އަނެއް ކުޅުންތެރިޔަކު ވާދަކުރި އިރު، ދެން އޮތް ރައުންޑަށް ކޮލިފައިވާނީ ސަޕޯޓަރުންގެ އެންމެ ގިނަ ވޯޓް ލިބޭ ކުޅުންތެރިޔާ އެވެ.\nއެގޮތުން ވާދަވެރި ރައުންޑްތަކަކަށްފަހު އަޝްފާގު ފައިނަލަށް ދަތުރު ކުރީ ސެމީ ފައިނަލް ބުރުގައި ހަނޯއީ އެފްސީގެ ފޯވާޑް ންގުޔެން ކުއެންގް ހައިގެ މައްޗަށް ކުރި ހޯދައިގެންނެވެ. ވޯޓުލުން ނިމުނި އިރު އަޝްފާގު ކުރީގައި އޮތީ 54،68 އިންނެވެ. އޭނާގެ ވާދަވެރިޔާ ންގުޔެން ކުއެންގް ހައިއަށް ލިބިފައި ވަނީ 45.32 ވޯޓެވެ.\nޗެލެންޖުގެ ފައިނަލަށް ޗަން ސިއު ކީވެސް ދަތުރުކޮށްފައި ވަނީ ވާދަވެރި ކުރިމަތިލުންތަކަށް ފަހުއެވެ. ފައިނަލުގެ ޖާގަ ޗޭން ޗަން ސިއު ކީ ހޯދާފައިވަނީ ސެމީފައިނަލުގައި ވޯޓުލީ މީހުންގެ 51.61 ޕަސެންޓް ވޯޓު ހޯދައިގެންނެވެ. އޭނާއާ ވާދަކުރި މެލޭޝިއާގެ ސަފާވީ ރާޝިދަށް ލިބިފައި ވަނީ 48.39 ޕަސެންޓް ވޯޓެވެ.\nފައިނަލުގެ ވޯޓުލުން މިއަދު 1:00 އަށް ނިމުނު އިރު އަޝްފާގު ކުރި ހޯދީ ބޮޑު ފަރަގަކާ އެކު އެވެ. މިއަދުގެ ޕޯލު އޭއެފްސީން ބަންދު ކުރި އިރު އަޝްފާގު ވަނީ 89.14 ޕަސެންޓް ހޯދައިފަ އެވެ. އިދިކޮޅު ޗޭން ޗަން ސިއުއަށް ލިބުނީ އެންމެ 10.86 ވޯޓެވެ.\nބްރެކެޓް ޗެލެންޖްގައި ހިމެނޭ އަޝްފާގުގެ ގޯލަކީ 2013 ވަނަ އަހަރުގެ އޭއެފްސީ ކަޕުގެ ގްރޫޕް ސްޓޭޖުގައި ނިއު ރޭޑިއަންޓުގެ ޖާޒީގައި އިންޑޮނީޝިއާގެ ޕާސިބޯ ކޮޅަށް އޭނާ ޖެހި ގޯލެވެ. ދަގަނޑޭ 2013 ވަނަ އަހަރުގެ އޭއެފްސީ ކަޕުގައި ނިއު އަށް ޖަހައިދިން އެ ގޯލް ވަނީ އޭއެފްސީ ކަޕުގައި ޖަހާފައިވާ ސޯލޯ ގޯލްތަކުގެ ތެރެއިން އެންމެ މަގުބޫލު ގޯލަކަށް މިދިޔަ ޖޫން މަހު ވެސް ހޮވިފަ އެވެ.\nދަގަނޑޭ އަކީ އޭއެފްސީ ކަޕުގައި އެންމެ ގިނަ ލަނޑު ޖެހި ކުޅުންތެރިންގެ ލިސްޓުގެ ހަތް ވަނައިގައި އޮތް ކުޅުންތެރިޔާ އެވެ. އެއީ ކްލަބް ވެލެންސިއާ، ނިއު އަދި ވީބީ އައްޑޫ އެފްސީ އަށް ޖަހައިދިން 29 ގޯލާ އެކު އެވެ. އެއް ވަނައިގައި އޮތީ 35 ގޯލް ޖަހާފައިވާ ފިލިޕީންސްގެ ސެރެސް-ނެގްރޯސް އަށް ކުޅުނު ސްޕެއިނުގެ ބިއެންވެނިޑޯ މަރަނޯން އެވެ. ލިސްޓުގެ އެއްވަނައަށް އަރަން ދަގަނޑޭއަށް ބޭނުން ވަނީ ހަ ގޯލެވެ.


Diet kuraa meehunnah hiki meybiskadhuru ge faidhaa bodu – Iru\nޑައިޓު ކުރާ މީހުންނަށް ހިކިމޭބިސްކަދުރު ގެ ފައިދާ ބޮޑު\nޑައިޓެއްގައި އުޅޭ ނަމަ މިކަމާ ދޭތެރޭ ފުންކޮށް ވިސްނައިލާށެވެ. ޕިއްޒާ އާއި ބާގާ އާއި ޕޮޓޭޓޯ ޗިޕްސް ކަހަލަ ޖަންކް ފުޑްގެ ބާވަތްތައް މާ ބޮޑަށް ކެވޭ ނަމަ ބަރުދަން ލުޔެއް ނުވާނެއެވެ. އެހެންކަމުން، އެތަކެތި ކިތައްމެ ކާ ހިތްވިޔަސް ޖެހޭނީ އެއާ ދުރުވެލާށެވެ. އެހެނަސް މިއީ ކުރަން ފަސޭހަ ކަމެއް ނޫނެވެ.\nޖަންކު ފުޑުގެ ބާވަތްތަކާ ދުރުވުމަށް ކުރެވޭނެ އެންމެ ބޮޑު ކަމަކީ، ބަނޑުހައިކަން ކުޑަ ކުރުމެވެ. އެގޮތުން ޑައިޓީޝަނުންގެ ލަފަޔަކީ، ކޮންމެ ދުވަހަކު ހިކިމޭބިސްކަދުރު ކެއުމެވެ. އޭރުން ޖަންކް ފުޑަށް އޮންނަ ދަހިވެތިކަން ކުޑަވެ، ބަނޑުހައިވުން ވެސް ކުޑަކޮށްދޭނެއެވެ.\nކޮންމެ ދުވަހަކު ކައި މައިގަނޑު ކެއުންތަކުގެ ދޭތެރެއިން، ލުއި ކެއުމެއްގެ ގޮތުގައި ހިކިމޭބިސްކަދުރު ކެވިދާނެއެވެ. ގިނަ ވެގެން 30 ގުރާމު ފުދޭނެއެވެ. އަދި ހިކިމޭބިސްކަދުރު ކެއުމުގައި ވެސް ބަލަންޖެހޭ ކަންތައްތަކެއް ހުރެއެވެ. އެގޮތުން ތަޖުރިބާކާރުން ބުނާ ގޮތުގައި ހިކިމޭބިސްކަދުރު ވެސް ކާންވާނީ ކޮންޓްރޯލްކޮށް، ވަރަށް ފަރުވާތެރިކަމާ އެކީގަ އެވެ. އެއް ކަމަކީ ފަހަރަކު އެއްޗެއް ނުވަތަ ދޭތި ވަރު އަނގަޔަށް ލައިގެން މަޑުމަޑުން ހަފައިގެން ކެއުމެވެ. ނުވަތަ ދިރުވައިލަން ގާތްގަނޑަކަށް ފަސް ވަރަކަށް މިނެޓް ނެގުމެވެ.\nހިކިމޭބިސްކަދުރު ގެ ފައިދާ\n1. އެއް ކަމަކީ، ހިކި މޭބިސްކަދުރު އެގޮތަށް ކެއުމުން، ކައި އުޅޭ ވައްޓަފާޅިއަށް ރަނގަޅު ބަދަލެއް އައުން. ސިއްހީ މާހިރުން އަބަދު ވެސް ދޭ އިރުޝާދުތަކުގެ ތެރޭގައި ލަސްލަހުން ކެއުމާއި ކާ އެއްޗެހި ރަނގަޅަށް ހަފައިގެން ކެއުން ހިމެނޭ\n2. މޭބިސްކަދުރަކީ ހަށިގަނޑަށް ބޭނުންވާ މުހިއްމު ވިޓަމިންތަކާއި ގުދުރަތީ ފޮނިކަން ގެނެސްދޭ އެއްޗަކަށްވުމާ އެކު، މި ކެއުމުން ބަނޑު ފުރިފައި ހުންނަކަމުގެ އިހުސާސްވާނެ\n3. ހަށިގަނޑަށް މުހިއްމު ނިއުރޯޓްރާންސްމިޓާޒް ނުވަތަ ގަބަ (ގަމާ-އެމިނޯބިއުޓްރިކް އެސިޑް) ލިއްބައިދޭނެ\n4. ކޮންމެ ދުވަހަކު ހިކިމޭބިސްކަދުރު ކާ ނަމަ ލޭގައި ހަކުރު އެކުލެވޭ މިންވަރު ކޮންޓްރޯލްކޮށް ދޭނެ


Mimi ah Kriti 70kg ah barudhan ithuru kuranee - One Online\nކްރިތީ ސާނޮން ---\nކްރިތީ ސާނޮންގެ ކުރިއަށް އޮތް ފިލްމަށް ބޮޑު ޓްރާންސްފޮމޭޝަނަކަށް ތައްޔާރުވާން ފަށައިފިއެވެ.\nހިކިކޮށް ހުންނަ މި ބަތަލާ ފިލްމު "މިމީ" އަށް ބަރުދަން 70ކިލޯއަށް އިތުރު ކުރާނެ ކަމަށް މީޑިއާ ރިިޕޯޓްތައް ބުނެއެވެ. މިވަގުތު ކްރިތީގެ ބަރުދަނަކީ 56 ކިލޯކަމުން ފިލްމަށް އިތުރު 15ކިލޯ އިތުރުކުރުމުގެ މަސައްކަތް ކްރިތީ ފަށާފައިވާކަމަށް ވެސް ރިޕޯޓްތައް ބުނެއެވެ.\nއެންމެ ފަހުން ފިލްމު ޕަނިޕަތުން ފެނިގެންދިޔަ ކްރިތީގެ ކުރިއަށް އޮތް ފިލްމު "މިމީ"ގެ ޝޫޓިން މިއަހަރު ފަށާނެއެވެ.\nމީޑިއާއަށް ދިން އިންޓަވިއުއެއްގައި ކްރިތީ ބުނީ ބަރުދަން ބަރު ކުރަން ވަރަށް ބޮޑަށް އުނދަގޫވާނެ ކަމަށެވެ. މަދު ދުވަސްކޮޅެއްގެ ތެރޭގައި ވަރަށް ބޮޑަށް ކެލަރީ އިންޓޭކް އިތުރު ކުރަން ޖެހޭ ކަމަށެވެ. ކްރިތީ ބުނީ ޗީޒް، ޑެސާޓް، ގީ، ޖަންކް ފުޑް އަދި ފްރައިޑް ކޮށްފައިހުންނަ އެއްޗެތި ކެއުން އިތުރުކޮށްފައިވާ ކަމަށެވެ.\nމިމީ އަކީ ސަރޮގެސީގެ މައްޗަށް އުފައްދާ ފިލްމެކެވެ. ފިލްމު ޑައިރެކްޓް ކުރަނީ ފިލްމު "ލުކާ ޗުޕީ" ޑައިރެކްޓް ކުރި، ލަކްސްމަން އުޓޭކަރެވެ. ފިލްމުން ޕަންކާޖް އަދި ސައި ތަންހަންކަރު މުހިންމު ރޯލުން ފެނިގެންދާނެ ކަމަށް ވެއެވެ.\nސަލްމާންގެ ރާދޭ ބޮޑު ސްކްރީނުގައި ރިލީސްކުރުމަށް އެދި ސިޓީއެއް\nސަލްމާން އަދި ކެޓްރީނާއާ އެކު ޓައިގާ ތިނެއްގެ ޝޫޓިން ފަށަނީ\nކިއާރާ އާއި ސިދާތު ސޮނެވާގައި، އަނަންޔާ އާއި އިޝާން ސަން ސިޔާމް އިރުވެލީގައި\nއަކްޝޭ ކުމާރް ފިލްމެއް ކުޅެދޭ އަގު 135 ކްރޯޑަށް ބޮޑުކޮށްފި


Dhiraagu aa Prepaid - Mihaaru hiley social media data aai eku ithuru furihama kameh\nދިވެހިރާއްޖޭގައި މުވާސަލާތީ އަދި ޑިޖިޓަލް ހިދުމަތް ފޯރުކޮށްދޭ އެންމެ ބޮޑު ކުންފުނި ދިރާގުން އެ ކުންފުނީގެ ޕްރީޕެއިޑް ހިދުމަތަށް ހެޔޮ ބަދަލުތަކެއް ގެނެސްފި އެވެ.\nމިއަދު ދިރާގުން އަލަށް ތައާރަފްކުރި ދިރާގު ޕްރީޕެއިޑްގައި އެންމެ ކަމުދާ އެއްކަމަކީ މި ޕްރީޕެއިޑްގައި ހިމެނެނީ ކަސްޓަމަރުންނަށް ފަސޭހަވާނެހެން ހަމައެކަނި އެންމެ ޕްލޭނެކެވެ. އަދި ކަސްޓަމަރުން ބޭނުންވާ ގޮތަކަށް ގިނަ ޑޭޓާ، ވޮއިސް އަދި އެސް އެމް އެސް އެޑްއޮންތައް ބައްލަވައިގަނެވޭނެ އެވެ.\nދިރާގު ޕްރީޕެއިޑްގައި ހިމެނޭ އާ ޑޭޓާ އޮޑްއޮންތައް ބައްލަވައިގަތުމުން، ޑޭޓާ އެޑް އޮން ގެ އެލަވަންސް ގެ އިތުރުން ހިލޭ ފޭސްބުކް، ވަޓްސްއަޕް އަދި ވައިބަރ ބޭނުން ކުރުމަށް ސޯޝަލް މީޑިޔާ ޑޭޓާ ވެސް ލިބޭނެއެވެ. މިއިން ކޮންމެ ޑޭޓާ އެޑް އޮންއެއް ބައްލަވައިގަތުމުންވެސް މި ތިން ސޯޝަލް މީޑިއާ އެޕް ހިލޭ ބޭނުންކުރުމަށް ޑޭޓާ ލިބޭނެއެވެ. މިއީ ރާއްޖޭގައި އަލަށް ޕްރީޕެއިޑް ޕްލޭން އަކުން މި ފަދަ ހިދުމަމަތެއް ލިބޭ ހަމައެކަނި ޕްލޭނެވެ.\nމީގެ އިތުރުން ދިރާގު އާ ޕްރީޕެއިޑް ގައި އެސްއެމްއެސް އެޑްއޮން ގެ އިތުރުން ގިނަ ޓޯކްޓައިމް ލިބޭ އެޑްއޮންތައް ވެސް ވަނީ ހިމަނާފަ އެވެ.\nދިރާގުން އަލަށް ތައާރަފްކުރި ޕްރީޕެއިޑަކީ ކަސްޓަމަރުންގެ ބޭނުންތަކަށް ވަރަށް ބޮޑަށް ބަލައިގެން ކަސްޓަމަރުންނަށް ލުއި ފަސޭހަވާނެ ގޮތަށް ފަރުމާކޮށްފައިވާ ހިދުމަތެކެވެ. އެގޮތުން ޑޭޓާ ހުސްވާން ކައިރިވުމުން އެސް އެމް އެސް އަކުން އެކަން ކަސްޓަމަރުންނަށް އަންގައިދެވޭނެ އެވެ. އަދި ދިރާގު މޯބައިލް އެޕް މެދުވެރިކޮށް ދިރާގު ޕްރީޕެއިޑް ކަސްޓަމަރުންނަށް ފަސޭހަކަމާއިއެކު އެޑް އޮންތައް ބައްލަވައިގަނެ، ރިލޯޑް ކޮށް، ބެލެންސް ޗެކްކޮށް އަދި ދިރާގު ޕްރީޕެއިޑް ހިދުމަތް މެނޭޖް ކުރެވޭނެއެވެ.\nދިރާގުން ބުނިގޮތުގައި އެ ކުންފުނިން އަބަދުވެސް ބަލަނީ ކަސްޓަމަރުންނަށް ހިދުމަތް ދެވޭނެ ލުއިފަސޭހަގޮތްތައް ހޯދައިދިމަށެވެ. އެގޮތުން އިނޮވޭޝަނާއި ޓެކްނޮލޮޖީ ބޭނުންކޮށްގެން ކަސްޓަމަރުންގެ ތަޖްރިބާ ރަނގަޅުކުރުމަށް އަބަދުވެސް ދިރާގުން ދަނީ މަސައްކަތް ކުރަމުންނެވެ.


ކުލަބު ގްރީން ސްޓްރީޓްސްގެ ކޯޗަކަށް ނިޝްތާރު ހަމަޖައްސައިފި\nގްރީން ސްޓްރީޓްގެ އާ ކޯޗު ނިޝްތާރު\nކުލަބު ގްރީން ސްޓްރީޓްސްގެ ކޯޗްގެ މަޤާމަށް، ފޯކައިދޫ ފުޓްބޯޅަ ކުލަބުގެ ކުރީގެ ކޯޗް އަލީ ނިޝްތާރު މުހައްމަދު ހަމަޖައްސައިފިއެވެ.\nކުލަބު ގްރީންގެ ކޯޗުގެ މަޤާމުގައި މިދިޔަ ދެ އަހަރު ވަންދެން ހުރިތަޖުރިބާކާރު ކޯޗް، އަލީ ސުޒޭން ސީނިއާ ޤައުމީޓީމުގެ އެސިސްޓެންޓް ކޯޗް ކަމާ ހަވާލުވުމުގެ ސަބަބުން، އެ މަޤާމަށް ނިޝްތާރު ހަމަޖައްސާފައިވަނީ، ރޭ ޕީޓްރަލް ޕާކު ސަރަޙައްދުގައި ބޭއްވި ހަފުލާއެއްގައެވެ.\nނިޝްތާރު އެންމެ ފުރަތަމަ މަސައްކަތް ކޮށްފައިވަނީ، 2017 ވަނަ އަހަރު ދިވެހި ޕްރިމިއާލީގްގައި ވާދަކުރި، އއ. މާޅޮސް ޓީމުގައެވެ. އެ އަހަރު މާޅޮހަށް ދިވެހި ޕްރިމިއާ ލީގުން ޖާގަލިބުނީ، މިނިވަން ޗެމްޕިއަންޝިޕްގެ ގަދަ ހަތަރު ޓީމުގެ ތެރޭގައި ހިމެނުމުންނެވެ.\nމިދިޔަ ހަފުތާގެ ނިޔަލަށް، 2އަހަރު ވަންދެން ނިޝްތާރު މަސައްކަތްކޮށްފައިވަނީ، ފޯކައިދޫ ކުލަބުގެ ކޯޗުގެ މަޤާމުގައެވެ. ހަމަ އެހެންމެ އޭނާ ވަނީ، އެ ޓީމާއެކު މިއަހަރު ދިވެހި ޕްރިމިއާ ލީގުގައިވެސް، ކާމިޔާބު މަސައްކަތްތަކެއް ދައްކައިދީފައެވެ. އެގޮތުން މިއަހަރު ދިވެހި ޕްރިމިއާ ލީގުގެ ގަދަހައެއްގާވެސް އެ ޓީމު ހިމެނިފައިވެއެވެ. ގްރީން އަކީ، ރާއްޖޭގެ އެންމެ މަތީ ލެވްލްގައި ނިޝްތާރު މަސައްކަތް ކުރާނެ ތިން ވަނަ ޓީމެވެ.\nހަތް މަސް ދުވަހު މުސާރަ ނުލިބި ފޯކައިދޫގެ ޓީމުން ހާސިލު ކޮށްފައި ވަނީ އިމްޕޮސިބަލް ކަމެއް ކަމުގައި ނިޝްތާރު ބުނެފައިވެއެވެ.\nގްރީން ސްޓްރީޓް ފުޓުބޯޅަ ކުޅިވަރު\nDecember 03, 2018 09:20:54\nގްރީން ސްޓްރީޓް އަތުން ބަލިވެ، ލީގުގެ ފުލުން އެއްވަނަ ހޯދައިގެން ވިކްޓަރީ ސްޕޯޓްސް ކުލަބް ސީޒަން ނިންމާލައިފި


Lanka Gai Thibi Dhivehin Genaumah Baahvaa Flight Budha Dhuvahu - Vaguthu\n1 މަސް ކުރިން ( ޖުލައި 5, 2020 )\nމޯލްޑިއަނުން މިއަދު މާފަރަށް ޖެއްސި އެ ކުންފުނީގެ އޭ321 މަރުކާގެ ބޯޓު-- ފޮޓޯ: މޯލްޑިވިއަން\nސްރީލަންކާގައި ތިބި ދިވެހިންގެ ތެރެއިން ރާއްޖެ އަންނަން ބޭނުންވާ މީހުން ގެނައުމަށް ބާއްވާ ހާއްސަ ފްލައިޓު މިމަހުގެ އަށެއްވާ ބުދަ ދުވަހު ބާއްވަން ނިންމައިފިއެވެ.\nމޯލްޑިވިއަން އިން ބުނީ ލަންކާ އިން މީހުން ގެންނަން ބާއްވާ ހާއްސަ ރެޕަޓްރިއޭޝަން ފްލައިޓުން ދަތުރުކުރަން ބޭނުންވާ ފަސިންޖަރުން ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ ގައިޑްލައިންތަކާ އެއްގޮތަށް ހާލުބެލުން ޕޯޓަލްގައި ރެޖިސްޓްރީވާން ޖެހޭނެ ކަމަށެވެ.\nރާއްޖެ އަންނަން ބޭނުންވާ މީހުން ޓިކެޓު ގަންނަން ޖެހޭނީ އަމިއްލަ އަށެވެ. ފޮރިން މިނިސްޓްރީ އާއި މޯލްޑިވިއަން ގުޅިގެން މީގެ ކުރިންވެސް ރާއްޖެއިން ބޭރުގައި ތިބި ދިވެހިންގެ ތެރެއިން ރާއްޖެ އަންނަން ބޭނުންވާ މީހުން ގެނައުމަށް ހާއްސަ ފްލައިޓުތައް ބާއްވާފައިވެއެވެ.\nމީގެއިތުރުން އިތުރު އެއާލައިންތައް މެދުވެރިވެގެން ވެސް ރާއްޖެއިން ބޭރުގައި ތިބި ދިވެހިންގެ ތެރެއިން ރާއްޖެ އަންނަން ބޭނުންވާ މީހުން ވަނީ ގެނެސްފައެވެ. ރާއްޖެއިން ބޭރުން އަންނަ މީހުން އެޗްޕީއޭގެ ގައިޑްލައިންތަކާ އެއްގޮތަށް ކަރަންޓީނު ފުރިހަމަ ކުރަން ޖެހޭނެ އެވެ.\nފްލައިޓުތަކުން ފުރުސަތު ލިބުމަށްފަހު ފަހު ވަގުތު ޖާގަތައް ދޫކޮށްލާ މައްސަލަ ވަނީ ފެންމަތިވެފައެވެ. އެންމެ ފަހުން މިދިޔަ މަހުގެ 15ވަނަ ދުވަހު އަދި 17ވަނަ ދުވަހުވެސް ވަނީ މެލޭޝިޔާގައި ތިބި ދިވެހިންގެ ތެރެއިން ރާއްޖެ އަންނަން ބޭނުންވާ މީހުންނަށް ހާއްސަކޮށް މޯލްޑިވިއަންގެ ދެ ފްލައިޓެއް ބާއްވާފައެވެ.\nމޯލްޑިވިއަންގެ ފްލައިޓްގައި ބަންގްލަދޭޝަށް ފޮނުވި މީހުންގެ އަދަދި 4581 އަށް\nމޯލްޑިވިއަންގެ ފްލައިޓެއް 125 ބިދޭސީންނާ އެކު ޑާކާ އަށް ފުރައިފި


ޕާޓްޓައިމް ލެކްޗަރަރއިން ހޯދުން\nމި ފެކަލްޓީގެ ކޯސްތަކުގެ ތެރެއިން ތިރީގައިވާ މާއްދާތައް 2020 ވަނަ އަހަރު ކިޔަވައިދެއްވާނެ ޕާޓްޓައިމް ލެކްޗަރަރއިން މާލެ އަދި ހިތަދޫ ކެމްޕަހަށް ބޭނުންވެއްޖެއެވެ.\nNo. of Part-Time Lecturers Needed\nCertificate3in Front Office\nCertificate3in Patisserie\nIntroduction to Cakes\nHithadhoo Campus, Addu\nމި އިޢުލާނަށް ކުރިމަތި ލައްވާ ފަރާތްތަކުގެ ތެރެއިން ޕާޓްޓައިމް ލެކްޗަރަރއިންގެ ގޮތުގައި ހޮވޭފަރާތްތަކަށް ފުރަތަމަ ކޮންޓްރެކްޓް ހެދޭނީ 2020 ޓަރމް 1 ގައި ކިޔަވައި ދިނުމަށެވެ. އަދި 2020 ޓަރމް2ގައި މީގެތެރެއިން މާއްދާއެއް އޮފަރ ކުރާނަމަ، އެ ޕާޓްޓައިމް ލެކްޗަރަރއެއްގެ ކޮންޓްރެކްޓް2ވަނަ ޓަރމަށް އައު ކުރެވޭނެއެވެ. އެ ޕާޓްޓައިމް ލެކްޗަރަރއަށް ޓަރމް2ގައި ކިޔަވައި ދެވެންނެތްނަމަ، މި އިޢުލާނަށް ކުރިމަތިލެއްވި ފަރާތްތަކަށް އަލުން އެ މާއްދާ ހުޅުވާލެވޭނެއެވެ. އަދި މި އިޢުލާނަށް ކުރިމަތިލެއްވި ފަރާތްތަކުގެތެރެއިން ޓަރމް2ގެ މާއްދާއެއް ކިޔަވާދެވޭނެ ފަރާތެއް ނުލިބިއްޖެނަމަ އަލުން މާއްދާތައް2ވަނަ ޓަރމަށް އިޢުލާން ކުރެވޭނެއެވެ.\n- ސެޓްފިކެޓް ލެވެލް3ކޯހުގެ މާއްދާއެއް ނަމަ، މާއްދާގެ ރޮނގުން ދަށްވެގެން މޯލްޑިވްސް ކޮލިފިކޭޝަން އޮތޯރިޓީ ގަބޫލުކުރާ ފެންވަރުގެ ލެވެލް5ގެ ސަނަދެއް ހާސިލުކޮށްފައިވުން.\n- ކެންޑިޑޭޓުން ހޮވުމުގައި ކިޔަވައިދިނުމުގެ ތަޖުރިބާ ލިބިފައިވާ ފަރާތްތަކަށް އިސްކަންދެވޭނެއެވެ.\n- ކުރިމަތިލައްވާ ފަރާތްތަކާ އިންޓަރވިއުއެއް ކުރެވިދާނެކަމަށް ދަންނަވަމެވެ.\n- ލެވެލް 100 ނުވަތަ އެއަށްވުރެ ދަށުގެ މާއްދާތަކަށް 60 މިނިޓްގެ ކޮންމެ ގަޑިއަކަށް -/200 ދިވެހިރުފިޔާ\n- މީގެ އިތުރުން މާރކް ކުރައްވާ ކޮންމެ އެސައިންމަންޓަކަށް ނުވަތަ އިމްތިހާން ކަރުދާހަކަށް -/35 ދިވެހިރުފިޔާ\nއެޕްލިކޭޝަންސިޓީ ނުވަތަ އީ-މެއިލް އާއިއެކުހުށަހަޅުއްވަންޖެހޭ ލިޔުންތައް:\n- ދިވެހި ރައްޔިތެއްކަން އަންގައިދޭ ކާޑުގެ ކޮޕީ ނުވަތަ ޕާސްޕޯޓުގެ ކޮޕީ\n- ވަޒީފާއަށް އެދޭ ފަރާތުގެ ވަނަވަރު (ގުޅޭނެ ފޯނު ނަންބަރާއެކު)\n- ތަޢުލީމީ ސެޓްފިކެޓްތަކުގެ ކޮޕީ އާއި ޓްރާންސްކްރިޕްޓްގެ ކޮޕީ\n- ސިޓީ ނުވަތަ އީ-މެއިލް ލިޔުއްވާއިރު ކިޔަވައިދިނުމަށް ބޭނުންވެލައްވާ މާއްދާ ނުވަތަ މާއްދާތައް ޖައްސަވަންވާނެއެވެ. އަދި ކެމްޕަހަކަށް ކުރިމަތި ލައްވާނަމަ އެކަން އެނގޭގޮތަށްވެސް ޖައްސަވަންވަނެއެވެ.\n- ކުލާސްތައް އޮންނާނީ ފެކަލްޓީއިން ކަނޑައެޅޭ ތާވަލާ އެއްގޮތަށެވެ.\n- އިތުރު މަޢުލޫމާތު ހޯއްދެވުމަށް، މާލޭނަމަ 3345251 ނުވަތަ 3345252 ނަންބަރާ ގުޅުއްވުން އެދެމެވެ. ހިތަދޫ ކެމްޕަސްނަމަ 6885053 ނަންބަރާ ގުޅުއްވުން އެދެމެވެ.\n- މާލެއަށް ކުރިމަތިލުމަށް އެދިލައްވާ ފަރާތްތަކުން 19 ފެބްރުއަރީ 2020 ވަނަ ދުވަހުގެ ހެނދުނު 11:00 ގެ ކުރިން މި ފެކަލްޓީގެ ތިން ވަނަ ފަންގިފިލާގައިވާ އެޑްމިނިސްޓްރޭޓިވް އޮފީހަށް (ރަސްމީ ގަޑީގައި - 8:00 އާއި 14:00 އާ ދެމެދު) ސިޓީ ފޮނުއްވުން އެދެމެވެ. ދެވިފައިވާ ސުންގަޑީގެ ކުރިން ކޮންމެ ވަގުތެއްގައިވެސް އީ-މެއިލް މެދުވެރިކޮށް ސިޓީ ފޮނުއްވާނީ [email protected] އަށެވެ.\n- ހިތަދޫ ކެމްޕަހަށް ކުރިމަތިލުމަށް އެދިލައްވާ ފަރާތްތަކުން 19 ފެބްރުއަރީ 2020 ވަނަ ދުވަހުގެ ހެނދުނު 11:00 ގެ ކުރިން ހިތަދޫ ކެމްޕަސް އޮފީހަށް (ރަސްމީ ގަޑީގައި - 8:00 އާއި 14:00 އާ ދެމެދު) ސިޓީ ފޮނުއްވުން އެދެމެވެ. ދެވިފައިވާ ސުންގަޑީގެ ކުރިން ކޮންމެ ވަގުތެއްގައިވެސް އީ-މެއިލް މެދުވެރިކޮށް ސިޓީ ފޮނުއްވާނީ [email protected] އަދި [email protected] މި ދެ އީ-މެއިލް އަށެވެ.\n13 ފެބުރުވަރީ 2020\nޕަބްލިޝްކުރި ތާރީޚު: 13 ފެބުރުވަރީ 2020\nޕަބްލިޝްކުރި ގަޑި: 2316\nސުންގަޑި: 19 ފެބުރުވަރީ 2020 1100


"Mardhaanee" cinema ah gennany December gai\nފިލްމުގައި ރާނީ ކުޅެނީ ފުލުސް އޮފިސަރެއްގެ ރޯލު --\nފުލުހެއްގެ ރޯލުގައި ރާނީ މުކަރްޖީ ކުޅުނު "މަރްދާނީ" އަށް ލިބުނު ތަރުހީބަށްފަހު އެ ފިލްމުގެ ސީކުއެލް އެއް އުފައްދާނެ ކަމަށް ބުނެފައިވަނީ، މިދިޔަ އަހަރު ފަހުކޮޅު އެވެ. ފިލްމުގެ މަސައްކަތް ފަށާ ޝޫޓިން ނިންމާލުމަށްފަހު "މަރްދާނީ" ރިލީޒް ކުރާނެ ތާރީހުވެސް ފިލްމުގެ ޓީމުން މިހާރު ބުނެފި އެވެ.\nފުލުސް އޮފިސަރު ޝިވާނީ ޝިވާޖީ ރޯއިގެ ސްޓޯރީ ކިޔައިދޭ މި ފިލްމު ރިލީޒް ކުރަން ދީފައިވާ ތާރީހަކީ މި އަހަރުގެ ޑިސެމްބަރު މަހެވެ.\nމަރްދާނީ އަކީ 2014 ވަނަ އަހަރު ނެރުނު ފިލްމެކެވެ. މި ފިލްމުގައި ދައްކުވައިދެނީ އިންޑިއާގެ ފަގީރު އަވަށެއްގައި ކުދިން ވަގަށް ނަގާ އެ ކުދިން ވިއްކުމުގެ ބޮޑު ވިޔަފާރިއެއް ކުރާ މާފިޔާ ގޭންގްއަކާ ޝިވާނީ ޝިވާޖީ ރޯއި ކިޔާ ފުލުސް އޮފިސަރެއް (ރާނީ މުކަރުޖީ)ގެ ހަމަލާތަކެވެ. މި ފަހަރުގެ ފިލްމުގައި ރާނީގެ ކުރިމަތިލުންތައް އޮތީ 21 އަހަރުގެ ވިލަން އަކާ އެވެ.\nޑިސެމްބަރު މަހުގެ 13 އަށް ފިލްމު ސިނަމާގައި އަޅުވަން ނިންމާފައިވާއިރު ގިނަ ބަޔަކު ވަނީ ރާނީ އާއެކު ގަދަހިފުންތަކަށް ދާނީ ކޮން އެކްޓަރެއްތޯ ސުވާލު އުފައްދަމުންނެވެ. ފިލްމުގެ އެކްޝަން ސީންތައް އެންމެ ފުރިހަމައަށް ގެނެސްދޭނެ ކަމަށް ފިލްމުގެ ޓީމުން ބުނެފައިވާއިރު، ގިނަ މަންޒަރުތައް ނަގާފައިވަނީ ރާޖަސްތާނުގަ އެވެ.\nޔަޝްރާޖް ފިލްމްސްގެ ދަށުން ގެނެސްދޭ މަރްދާނީގެ ޕްރޮޑިއުސަރަކީ ފުރަތަމަ ފިލްމުގެވެސް ޕްރޮޑިއުސަރު އަދި ރާނީ މުކަރުޖީގެ ފިރިމީހާ އަދިތްޔާ ޗޯޕްރާ އެވެ.\nރާނީ އެންމެ ފަހުން ފެނުނީ ފިލްމު "ހިޗްކީ" އިންނެވެ. މި ފިލްމުގައި ރާނީ ދެއްކި ރޯލަށް ގިނަ ބަޔެއްގެ ތައުރީފު ލިބުނެވެ.


Noorul-islam.NET :: ބުރުގާ އެޅުމުގައި ރަނގަޅުނޫން ބައެއް އާދަތައް\nބުރުގާ އެޅުމުގައި ރަނގަޅުނޫން ބައެއް އާދަތައް\nބައެއް އަންހެނުންނަށް ނުވަތަ ބައެއް އަންހެންކުދިންނަށް ހީވެފައި އޮންނަނީ އިސްތަށިގަނޑު ކޮންމެވެސް ގޮތަކުން ނިވާކުރީމަ ދެން ހުރިހާކަމެއްނިމުނީ ކަމުގައެވެ. ބުރުގާއާ އެކުލާ ހެދުން ކޮންމެ ގޮތަކަށް ހުއްޓަސް ހެޔޮކަމަށް ބަލައެވެ. މިއީ ރަނގަޅުގޮތެއްނޫނެވެ. <?xml:namespace prefix = "o" />\nގަޔަށް ބާރު ހެދުމާއި ފިނދު މަސްގަނޑު ކަނޑާ ނަގާފައި ހުންނަ ޖިންސު ނުވަތަ ހަރުވާޅުފަދަ އެއްޗިއްސަކީ ބުރުގާއާ އެކަށީގެންވާ އެއްޗެއްނޫނެވެ. ގިނަ ކުދިން މިބާވަތުގެ ހެދުން އަޅަނީ ދީނުގައި މިކަން އޮންނަ ގޮތް އެކުދީންނަށް ނެގޭތީކަން ޔަޤީނެވެ. ނުބައި ނިޔަތަކުނޫނެވެ.\nއަދި ވަކިން ޚާއްޞަކޮށް ފިރިހެނުން ލާ ފާޑުގެ ހެދުން އަންހެނުން އެޅުމަކީ ނުވަތަ ފިރިހެނުން އަންހެނުން ލާ ފާޑުގެ ހެދުން އެޅުމަކީ ދީނުގައި މަނާކުރައްވާފައިވާކަމެކެވެ. އަދި ކީރިތި ރަސޫލާ ޞައްލަﷲ ޢަލައިހި ވަސައްލަމަގެ ދޫފުޅުން އެފަދައިން ޢަމަލުކުރާ މީހުންނާ މެދު ލަޢުނަތުގެ ދުޢާ އައިސްފައިވެއެވެ. އިތުރު އެކަލޭގެފާނު ޙަދީޘް ކުރައްވާފައިވެއެވެ. (عَنْ أَبِيْ هُرَيْرَةَ رَضِيَ الله عنهُ قَالَ : لَعَنَ رَسُوْلُ اللهِ صَلَّى اللهُ عليهِ وَسَلَّمَ الرَّجُلَ يَلْبَسُ لِبْسَةَ الْمَرْأَةِ ، وَ الْمَرْأَةَ تَلْبَسُ لِبْسَةَ الرَّجُلِ ) - رواه أبو داود بإسناد صحيح- މާނައީ: [ މާތް ﷲ ރުއްސުންލެއްވި އަބޫ ހުރައިރަތުގެފާނުގެ އަރިހުން ރިވާވެގެންވެއެވެ. އަންހެނުންގެ ހެދުން އަޅައިގެން އުޅޭ ފިރިހެނުންނަށާއި، ފިރިހެނުންގެ ހެދުން އަޅައިގެން އުޅޭ އަންހެނުންނަށް ސަލާމާއި ޞަލަވާތްލެއްވި ﷲ ގެ ރަސޫލާ ލަޢުނަތް ލައްވާފައިވެއެވެ.] މިފަދަ އެތައް ޙަދީޘެއް މިބާބުގައި އައިސްފައިވެއެވެ.\nޝައްކެއްނެތް ގޮތުގައި ބައެއް ކުދީން މިފަދަ ހެދުންލަނީ އެދުވަސްވަރުގައި އޮންނަ އޮއިވަރަށް ބަލާފައެވެ. ވިސްނާލިޔަސް މިފަދަ ހެދުންތަކުން އިސްލާމީ ބުރުގާގެ މަޤްޞަދު ޙާޞިލް ނުވާނެކަން ދޭހަވެއެވެ. އަޅުގަނޑުމެންގެ ޤައުމުގެ އަންހެނުން ކުދީންނަކީ އިސްލާމްދީނުގެ އަސާސުތަކަށް ޙުރުމަތްތެރިކޮށް ހިތާނެ ކުދީންނެވެ. މިހެންކަމުން އެކުދިންގެ ރީތިކަމާއި އަބުރުވެރިކަން ފާސިޤުންގެ ލޯތަކުން ޙިމާޔަތްކުރުމަކީ އެކުދިންގެ އެންމެ އިސްވާޖިބުކަމުގައި ދެކެންވާނެއެވެ.\nގަޔަށް ބާރުހެދުން ލައިގެންއުޅޭނަމަ، މުޖުތަމަޢުތެރެއަށް ނިކުންނަ އިރު މަތިން ފަރުދާއެއް ވައްޓާލުމަކީ ޖިލްބާބު ލުމެވެ. ތުނި ފަރުދާއެއް މަތިން އެފަދައިން ލައިގެން މުޖުތަމަޢަށް ނުކުތުން ރަނގަޅުވާނެއެވެ. އަދި އަވިންވެސް ސަލާމަތް ވާނެއެވެ. މިއީ އިސްލާމީ ޤައުމުތަކުގެ އަންހެނުން ކަންކުރާގޮތެވެ.\nބައެއް އަންހެންކަނބަލުން ތިމަންމެން ވަކި ޢުމުރަކަށް ދިޔާމަ ބުރުގާ އަޅާނަމޭ ނުވަތަ، ޙައްޖައްގޮސްފައި އައިސް ބުރުގާ އަޅާނަމޭ ބުނެހަދައެވެ. މިއީ ޙައިރާން ވާފަދަ ވާހަކައެކެވެ. އެފަދަވާހަކަތައް އެބުނަނީ ތިމާމެން އެދުވަހާ ހަމައަށް ދިރިތިވެވޭނޭ ކަމުގެ ޔަޤީންކަން އޮވެގެންބާވައެވެ؟ ނުވަތަ އެކަން އެނގިގަންނަންބާވައެވެ؟ ނުވަތަ ﷲ ގެ ޙަޟްރަތުގައި މަކަރާއި ޙީލަތް ހަދަނީ ބާވައެވެ؟ މުއުމިމުންގެ ސިފައަކީ މިފަދައިން ޙީލަތެއް ހެދުމެއްނެތި، އަވަހަށް ﷲ އާއި، ރަސޫލާގެ އަމުރަށް ބޯލަނބައި ކިޔަމަންގަތުމެވެ.


Vazeefaa neiy meehun ge mauloomaathu ehkuranee | Mihaaru\nއިކޮނޮމިކް މިނިސްޓަރު ފައްޔާޒު އިސްމާއިލް-- ފޮޓޯ: ރައީސް އޮފީސް\nވަޒީފާ ނެތް މީހުންގެ މައުލޫމާތު އެއްކުރަނީ\n03 އޮކްޓޯބަރ 2019 - 21:36 10 comments\nރާއްޖޭގައި ވަޒީފާ ބޭނުންވާ އެކަމަކު ވަޒީފާ ހަމަނުޖެހޭ މީހުންގެ މައުލޫމާތު އެއްކުރުމަށްޓަކައި މި މަހުގެ ފަހުކޮޅު ޖޮބް ސެންޓަރުގެ ނަމުގައި އޮންލައިން ޕޯޓަލެއް ހުޅުވާނެ ކަމަށް އިކޮނޮމިކް މިނިސްޓަރު ފައްޔާޒް އިސްމާއިލް މިއަދު ވިދާޅުވެއްޖެ އެވެ.\nކްރޮސްރޯޑްސް ގައި މިއަދު ފެށި މޯލްޑިވްސް ޓޫރިޒަމް ކޮންފަރެންސް ގައި ފައްޔާޒު ވިދާޅުވީ މި ޕޯޓަލްގައި، ވަޒީފާ ބޭނުންވާ މީހުންނަށް ރަޖިސްޓަރީ ވެވޭނެ ކަމަށެވެ. އަދި ރަޖިސްޓަރީވާ އިރު ވަޒީފާގެ ތަޖުރިބާ އާއި ތައުލީމީ ފެންވަރާ ގުޅޭ މައުލޫމާތު ހިމެނޭނެ ކަމަށް އޭނާ ވިދާޅުވި އެވެ.\n"އެ އަށް ފަހު ވަޒީފާ ދިނުމުގައި ޕޯޓަލްގައި ރަޖިސްޓާވާ މީހުންނަށް އިސްކަން ދެވޭނެ. މި ޕޯޓަލްގެ އެހީގައި ސްކިލްޑް މީހުންނަށް ދާއިރާތަކުން ވަޒީފާ ދެވޭނެ،" މިނިސްޓަރު ވިދާޅުވި އެވެ.\nއޭނާ ވިދާޅުވި ގޮތުގައި، އެކި ދާއިރާތަކަށް ބޭނުންވާ ބިދޭސީން ގެންގުޅުމުގައި ކަނޑައަޅާފައިވާ ރޭޝިއޯތައް ވެސް ޕޯޓަލް މެދުވެރިކޮށް މުރާޖައާ ކުރާނެ އެވެ. އަދި ވިދާޅުވީ، އަމާޒަކީ މިޑްލް މެނޭޖްމެންޓާއި ޓޮޕް މެނޭޖްމެންޓްގެ ވަޒީފާތައް ގިނަ ދިވެހިންނަށް ލިބުން ކަމަށެވެ.\nރާއްޖޭގައި ފަންނީ މީހުން ބޭނުންވާ ދާއިރާތައް ވަރަށް ގިނަ ކަމަށާއި އޭގެ ތެރޭގައި ޓޫރިޒަމް ދާއިރާގައި ވެސް ދިވެހި ފަންނީ މީހުން ބޭނުންވާ ކަމަށް ފައްޔާޒް ވިދާޅުވި އެވެ. އެގޮތުން ފަންނީ މީހުން އިތުރުވާ އަދި މަދުވާ ދާއިރާތައް ބަލަމުންދާ ކަމަށް އޭނާ ވިދާޅުވި އެވެ.\nފައްޔާޒް ވިދާޅުވި ގޮތުގައި ވަޒީފާ ނެތް މީހުންނަށް ވަޒީފާތައް ހޯދައި ދިނުމުގައި ކުރީގެ ސަރުކާރުތަކުން އެހާ ސީރިއަސްއެއް ނޫނެވެ.\nއިތުރު ލިޔުންތައް އިގްތިސާދު އިކޮނޮމިކް މިނިސްޓްރީ ފައްޔާޒް އިސްމާއިލް، އިކޮނޮމިކް މިނިސްޓަރު ވަޒީފާ ނުލިބުން އިކޮނޮމިކް މިނިސްޓަރު\n13 hours ago 132


ވިހެއުމުގެ ކުރިން އަންނަ ފެނާއި ލޭގެ ޙުކުމް – DhiSalafiyyah\n07/08/2014 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nސުވާލު:ވިހެއުމުގެދެދުވަސް ނުވަތަ ތިންދުވަސްކުރިން މާބަނޑު އަންހެނާގެފަރުޖުން ނުކުންނަ ދިޔާތަކެތީގެ ޙުކުމަކީ ކޮބައިހެއްޔެވެ؟އެއީ ފެން ގޮތަށް ހުންނަ އެއްޗެކެވެ. ބައެއް މީހުން އެއަށް [ ماء الجنين ]އެމްނިއޮޓިކް ފުލުއިޑް އޭވެސް ކިޔައެވެ. އެ އަންނަނަމަ އޭނާއަށް ނަމާދުކޮށް ރޯދަހިފިދާނެހެއްޔެވެ؟\nޖަވާބު ދެއްވިއެވެ. “އެއީ ނިފާސްއެއް ނޫނެވެ. ނިފާސްއަކީ ލެއެވެ. ފެނެއް ނޫނެވެ. އަދި އޭގެ އިތުރުން އެއީ ނިފާސްކަމުގައިވާނަމަ (ލޭކަމުގައިވާނަމަ) ވިހެއުމުގެ ދެދުވަސް ނުވަތަ ތިންދުވަސް ކުރިއަށްވެފައި ވިހެއުމުގެ ތަދުވެސްއެއާއެކު ވާނެއެވެ. ވިހެއުމުގެ މާގިނަދުވަސްކުރިން (ލޭ އައިކަމުގައިވިޔަސް) އެއީ ނިފާސްއެއް ނޫނެވެ. އެހެނީ ނިފާސްއަކީ ވިހެއުމާއެކު އަންނަ ލެއެވެ. ނުވަތަ ވިހެއުމުގެ ދެދުވަސް ނުވަތަ ތިންދުވަސްކުރިން ވިހެއުމުގެ ތަދާއެކު އަންނަ ލެއެވެ. ފެނަކީ ނިފާސްގެތެރޭގައި ހިމެނޭ އެއްޗެއްނޫނެވެ. [“فتاوى نور على الدرب” .]


Cake felhumu ge kurin fumegen uhbahthi nunihvaa\nކޭކު ފެޅުމުގެ ކުރިން ފުމެގެން އުއްބައްތި ނުނިއްވާ\nކޮންމެ މުނާސަބަތަކާއި ގުޅިގެން ކޭކު ފެޅުމަކީ މިފަހަކަށް އައިސް އާންމުވެފައިވާ ކަމެކެވެ. ހާއްސަކޮށް އުފަންދުވަހު އެވެ. ރައްޓެހިންނާއި އާއިލާގެ ފަރާތުން ކޭކެއް ފަޅާލާ ހާއްސަ ކަމެއް ނޯންނަ އުފަންދުވަހެއް މަދެވެ. އުފަން ދުވަހު ކޭކު ފަޅާއިރު ސިއްހަތަށް ގެއްލުންހުރި ކަމެއް އާންމުކޮށް ކުރެ އެވެ. ކޭކުގައި ގިނަ އަދަކަކަށް ހަކުރު ހުރުމެއް ނޫނެވެ. ކޭކު ފަޅާއިރު އެއަށް ޖަހާފައި ހުންނަ އުއްބަތިތަކަށް ފުމެލާފައި ނިއްވާލުމެވެ.\nދާދިފަހުން އެމެރިކާގެ ކްލެމެންސަން ޔުނިވާސިޓީގެ ސައިންސްވެރިންތަކެއް ކުރިއަށް ގެންދިޔަ ދިރާސާއަކުން ދައްކާގޮތުގައި އުއްބައްތިތައް ނިއްވާލަން ފުމެލާއިރު 1،400 ޕަސަންޓު ބެކްޓީރިއާ ބޭރުވެ ކޭކުގައި ހަރުލަ އެވެ. އެންމެ ގިނަ ބެކްޓީރިއާ ހަރުލަނީ ކޭކުގައި އޮންނަ އައިސިންގެ ފަށަލައިގަ އެވެ.\nއުއްބައްތި ނިއްވާލަން ފުމެލާ ވަގުތު ކޭކުގައި ހަރުލާ ބެކްޓީރިއާގެ އަދަދު އެހާ ގިނަވުމުން އެކަން ވީ ސައިންސްވެރިންވެސް ހައިރާން ކުރުވަނިވި ކަމަކަށެވެ.\nކޭކުގައި އުއްބައްތި ހަރުކޮށް އެއަށް ފުމެާލާފައި ނިއްވާލުމަކީ ވަރަށް ކުރިން ފެށިގެން ކުރަމުން އަންނަ ކަމެކެވެ. އެހެން ނަމަވެސް އެއިން ގިނަ ބެކްޓީރިއާ އަކީ ހަށިގަނޑަށް މާބޮޑު ގެއްލުންތަކެއް ލިބޭ ބެކްޓިރިއާ އެއް ނޫނެވެ. އެމީހާ އަކީ ސިއްހަތު ރަނގަޅު މީހެއްނަމަ އެ ކޭކު ކެއުން އެންމެ ރަނގަޅުވާނެ ކަމަށްވެސް ވެ އެވެ. އެހެން ނަމަވެސް އެކަމަކީ އާންމު ކަމަކަށްވެއްޖެ ނަމަ ބަލިތައް ފެތުރެން މަގުފަހިވާ ކަމެކެވެ.


Bollywood ge khabaru thh kurukoh | Mihaaru\n07 ޖޫން 2019 - 08:44\nއެ ފިލްމަކީ ސަންޖޭ ލީލާ ބަންސާލީ އާއި ރޯނީ ސްކްރޫވާލޭ ގުޅިގެން ގެނެސް ދިން ފިލްމެކެވެ. ބަންސާލީގެ ޕްރޮޑަކްޝަނުގައި މަސައްކަތް ކުރާ ޕްރޮޑިއުސަރު ޝަބީނާ ހާން ބުނީ "ރައުޑީ ރާތޯޑް" ގެ ސީކްއެލްގެ މަސައްކަތް އަންނަ އަހަރު ފަށަން ތައްޔާރުވަމުން އަންނަ އިރު، މި ފަހަރު ވެސް ފިލްމުން އަކްޝޭ ފެންނާނެ ކަމަށެވެ.\nނަމަވެސް ވަރަށް ބިޒީކޮށް އެހެން ފިލްމުތަކެއްގައި މަސައްކަތް ކުރަމުން އަންނަ އަކްޝޭ މިކަމާ ބެހޭ ގޮތުން އަދި އެއްވެސް ވާހަކައެއް ނުދައްކަ އެވެ. "ރައުޑީ ރާރޯޑް" އާ އެއްގޮތަށް އޭނާ މިހާރު އަންނަނީ ފުލުހެއްގެ ރޯލް ކުޅޭ ފިލްމެއްގެ މަސައްކަތް ކުރަމުންނެވެ. އެއީ ރޯހިތު ޝެޓީގެ "ސޫރިޔާވަންޝީ" އެވެ.\n.@akshaykumar’s #RowdyRathore sequel to kick-start next year?https://t.co/CIMZLmFa6o\n— Bollywood Hungama (@Bollyhungama) June 6, 2019\nޕްރަބޫދޭވާ ޑައިރެކްޓް ކުރި "ރައުޑީ ރާތޯޑް" ގައި އަކްޝޭއާ އެކު ބަތަލާގެ ރޯލް ކުޅުނީ ސޮނާކްޝީ ސިންހާ އެވެ. ޖުމްލަ 45 ކްރޯޑް ރުޕީސް (6,489,900 ޑޮލަރު) އިން ހެދި އެ ފިލްމަކީ ބޮކްސް އޮފީހުގައި 185 ކްރޯޑް ރުޕީސް (26,680,700 ޑޮލަރު) ގެ އާމްދަނީއެއް ހޯދި ފިލްމެކެވެ.\nޝާހްރުކަށް ހިރާނީގެ ފިލްމެއް\nޝާހްރުކް ހާން އެކްޓިން ބްރޭކެއް ނަގާ ވާހަކަ ބުންޏަސް އޭނާއާ ގުޅުވައިގެން ކޮންމެ ދުވަހަކު ވެސް އާ ފިލްމެއްގެ ވާހަކަ ނުދެކެވޭ ދުވަހެއް ނާދެ އެވެ.\nމިހާރު މީޑިއާތަކުން ރިޕޯޓްކޮށްފައިވާ ގޮތުގައި މިދިޔަ އަހަރު "ސަންޖޫ" ގެނެސް ދިން ރާޖްކުމާރު ހިރާނީ ލޯބީގެ ވާހަކައަކަށް ހަދާ ފިލްމެއް ޝާހްރުކަށް ވަނީ ހުށަހަޅައިފަ އެވެ. މީގެ ކުރިން ވެސް އޭނާގެ ފިލްމެއް ޝާހްރުކަށް ހުށަހެޅި އެވެ. އެއީ މީގެ 16 އަހަރު ކުރި "މުންނާބާއީ އެމްބީބީއެސް" އެވެ. އެކަމަކު އެ ފުރުސަތު އޭނާ ވަނީ ދޫކޮށްލައިފަ އެވެ.\nއެހެންވެ މިހާތަނަށް ހިރާނީ ފިލްމެއްގައި ޝާހްރުކް މަސައްކަތެއް ނުކުރެ އެވެ.\nނަމަވެސް ބޮލީވުޑް ހަންގާމާ އިން ބުނި ގޮތުގައި ހިރާނީގެ ފިލްމެއް ޝާހްރުކަށް ހުށަހަޅާފައިވާ އިރު، އެ ފިލްމު ޕްރޮޑިއުސް ވެސް ކުރާނީ ދެ މީހުން ގުޅިގެންނެވެ.\nފާހަގަކޮށްލަން ޖެހޭ އަނެއް ކަމަކީ ޝާހްރުކް މި ފަހުން ކުޅުނު ހުރިހާ ފިލްމެއް ފްލޮޕްވެފައިވާ އިރު، ހިރާނީއަކީ މިހާރު ޖިންސީ ގޯނާގެ ތުހުމަތު ވެސް ކުރެވިފައިވާ ޑައިރެކްޓަރަކަށްވުމެވެ.\n"އަންދާދުން" ގެ ވެސް ރިމެކެއް\nމިދިޔަ އަހަރު ރިލީޒް ކުރި އަޔޫޝްމަން ކުރާނާގެ ފިލްމު "ބަދާއީ ހޯ" ތަމަޅަ އާއި ތެލެގޫ ބަހުން ހަދަން ނިންމާފައި ވަނިކޮށް، އަޔޫޝްމަންގެ "އަންދާދުން" ގެ ރިމެކެއް ވެސް ހަދަން ނިންމައިފި އެވެ.\n#AndhaDhun Tamil remake is on the cards, CONFIRMS south star @dhanushkraja #TollywoodNews #Koimoihttps://t.co/fHLR3ZRCxT\n— Koimoi.com (@Koimoi) June 5, 2019\nމިދިޔަ އަހަރުގެ އެންމެ ކާމިޔާބު ފިލްމުތަކުގެ ތެރޭގައި ހިމެނޭ "އަންދާދުން" އަކީ ސްރީރާމް ރަގްވަން ޑައިރެކްޓް ކުރި ސަސްޕެންސް ތުރިލާއެކެވެ. މި ފިލްމު ތަމަޅަ ބަހުން ހަދަން ނިންމާފައި ވަނީ "ކޮލާވަރީ ޑީ" ގެ ނަމުން މަޝްހޫރު ތަމަޅަ އެކްޓަރު ދަނޫޝް އެވެ.\nއޭނާ ބުނީ "އަންދާދުން" ގެ ރިމެކިން ރައިޓްސް ހޯދުމުގެ މަސައްކަތް މިހާރު ކުރަމުން އަންނަ ކަމަށާއި އެ ފިލްމަކީ ވަރަށް ވެސް ޝައުގުވެރި މޮޅު ފިލްމެއް ކަމަށެވެ.\nރަޖްނީކާންތުގެ ދަނބިދަރިއަކީ ބޮލީވުޑްގެ ބައެއް ފިލްމުތައް ވެސް ކުޅެފައިވާ ތަރިއެކެވެ. އޭގެ ތެރޭގައި "ރާންޖަނާ" އާއި "ޝަމީތާބް" ހިމެނެ އެވެ.\n"ސްޓްރީޓް ޑާންސާ" ގެ ދުބާއީ ޝެޑިއުލް ނިމިއްޖެ\nރެމޯ ޑި ސޫޒާގެ ޑާންސް ފިލްމު "ސްޓްރީޓް ޑާންސާ" ގެ ދުބާއީ ޝެޑިއުލް ވެސް ނިންމާލައި، ކާސްޓާއި ކްރޫ އެނބުރި އިންޑިއަށް ހިނގައްޖެ އެވެ.\nމި ފިލްމުގެ މަންޒަރުތަކެއް ދުބާއީގައި ނަގާފައި ވަނީ ކުރިން ލަންޑަނުގައި ވެސް ބޮޑު ބައެއް ބައެއް ޝޫޓް ކުރުމަށް ފަހު އެވެ. އަދި ފިލްމުގެ މަންޒަރުތަކެއް ވަނީ އިންޑިއާގެ ޕަންޖާބްގައި ވެސް ނަގައިފަ އެވެ.\nމިދިޔަ އަހަރު ރިލީޒް ކުރި "ރޭސް 3" އަށް ފަހު ރެމޯ ގެނެސްދޭ "ސްޓްރީޓް ޑާންސާ" އަކީ ނަށާ ގްރޫޕްތަކެއްގެ މެދުގައި ހިނގާ ކުރިމަތިލުންތަކެއް ފެނިގެން ދާނެ ފިލްމެކެވެ. ފިލްމުގެ މުހިއްމު ތަރިންނަކީ ވަރުން ދަވަން އާއި ޝްރަދާ ކަޕޫރާއި ނޯރާ ފަތެހީގެ އިތުރުން ޕްރަބޫދޭވާ އެވެ.\nޓީ ސީރީޒުން ޕްރޮޑިއުސް ކުރާ "ސްޓްރީޓް ޑާންސާ" ސިނަމާތަކަށް އަންނާނީ ޖެނުއަރީ، 24، 2020 ގަ އެވެ.\nއިތުރު ލިޔުންތައް ބޮލީވުޑް ރާޖްކުމާރު ހިރާނީ އަކްޝޭ ކުމާރު ސޮނާކްޝީ ސިންހަ


Hurihaa kamehgai ves othy kolhehgai jehendhen masahkai kurun: PG\nޕީޖީ ހުސައިން ޝަމީމް-- ފޮޓޯ: ސަން އޮންލައިން\nހުރިހާ ކަމެއްގައިވެސް އޮތީ ކޮޅެއްގައި ޖެހެންދެން މަސައްކަތްކުރުން\n30 މާރޗް 2021 - 19:02:11\nހުރިހާ ކަމެއްގައިވެސް އޮތީ ކޮޅެއްގައި ޖެހެންދެން މަސައްކަތްކުރުން ކަމަށް ޕްރޮސެކިއުޓަ ޖެނެރަލް ހުސެއިން ޝަމީމް ވިދާޅުވެއްޖެ އެވެ.\nޝަމީމް މިހެން ވިދާޅުވީ މިދިޔަ ބުރާސްފަތި ދުވަހު ސުޕްރީމް ކޯޓުން ނިންމި ނިންމުމަކާއި ގުޅިގެން ނޫހަކުން ލިޔެފައިވާ ހަބަރެއް ހިއްސާ ކުރައްވަމުންނެވެ.\nއެއީ 2017 ވަނަ އަހަރު މާފަންނު އައިޓަމްސް ފިހާރަ ކައިރީ ހިނގި މާރާމާރީގައި މަރުވެފައިވާ ވ. ކެޔޮދޫ/ ދޭލިޔާގެ މޫސާ އަހުމަދުގެ މަރުގެ މައްސަލައިގެ ސުޕްރީމް ކޯޓުގެ ޝަރީއަތެކެވެ.\nމި މައްސަލައިގައި ގަސްދުގައި މީހަކު މެރުމުގެ ދައުވާ ކޮށްފައިވަނީ އދ. މާމިގިލި/ ޝޭޑީގްރޯވް އިބްރާހީމް ސައްމާހު ފަތުހީ އެވެ. އެގޮތުން ކްރިމިނަލް ކޯޓުން މި މައްސަލަ ބަލާނެ ތަނެއް ނެތް ކަމަށް ނިންމުމުން ދައުލަތުން ވަނީ އެ މައްސަލަ ހައިކޯޓުގައި އިސްތިއުނާފު ކޮށްފައެވެ.\nއޭގެ ފަހުން މި މައްސަލައިގައި ހައިކޯޓުން ވަނީ ކްރިމިނަލް ކޯޓުގެ ގަޒިއްޔާއަށް ތާއީދުކޮށް މައްސަލަ ނިންމާފައެވެ. އެއާއެކު ދައުލަތުން ވަނީ މި މައްސަލަ ސުޕްރީމް ކޯޓަށް ހުށަހަޅާފައެވެ.\nމި މައްސަލައިގައި ސުޕްރީމް ކޯޓުން ހުކުމް ކޮށްފައިވަނީ މިދިޔަ ބުރާސްފަތި ދުވަހު އެވެ. އެގޮތުން ސުޕްރީމް ކޯޓުގައި މައްސަލަ ބެލި ތިން ފަނޑިޔާރުންގެ އިއްތިފާގުން ވަނީ ދައުލަތާއި އެއްކޮޅަށް މި މައްސަލަ ނިންމާފައެވެ. އަދި މައްސަލައިގައި ދައުވާ ކުރާ ސަމާހުގެ މައްޗަށް ދައުވާ ކުރަން ކްރިމިނަލް ކޯޓަށް ހުށަހަޅައިފި ނަމަ އެ މައްސަލައަކީ އެ ކޯޓުން ބަލައިގަނެ ހިންގަންވާނެ މައްސަލައެއް ކަމަށް ކަނޑައަޅާ ސުޕްރީމް ކޯޓުން ވަނީ ހުކުމް ކޮށްފައެވެ.\nސުޕްރީމް ކޯޓުގެ މި ހުކުމާއި ގުޅިގެން މި މައްސަލަ އަލުން ކްރިމިނަލް ކޯޓަށް ހުށަހަޅާފައިވާނެ ކަމަށް ޕީޖީ ޝަމީމް ވިދާޅުވިއެވެ. އަދި ހުރިހާ ކަމެއްގައިވެސް އޮތީ މިގޮތް ކަމަށާއި، އެއީ ކޮޅެއްގައި ޖެހެންދެން މަސައްކަތް ކުރުން ކަމަށް ޝަމީމް ވިދާޅުވިއެވެ.\nޝަމީމް ވިދާޅުވީ ބައެއް ފަހަރު ކުރިއަށް އަދި އަނެއްބައި ފަހަރު ފަހަތަށް ޖެހިލާފައިވެސް އޮތީ ކުރިއަށް ދިއުން ކަމަށެވެ.\nސްޕްރީމް ކޯޓްކްރިމިނަލް ކޯޓްހައިކޯޓްޕީޖީޕީޖީ އޮފީސްހުސައިން ޝަމީމް


Treetop Hospital In Khassa Pain and Rehabilitative Khidhumai Tha'araf Kohffi ޓްރީ ޓޮޕް ހޮސްޕިޓަލުން ހާއްސަ ޕެއިން އެންޑް ރީހެބިލިޓޭޓިވް ހިދުމަތް ތައާރަފްކޮށްފި – Huvadhoo News Treetop Hospital In Khassa Pain and Rehabilitative Khidhumai Tha'araf Kohffi Huvadhoo News\nޓްރީ ޓޮޕް ހޮސްޕިޓަލުން ހާއްސަ ޕެއިން އެންޑް ރީހެބިލިޓޭޓިވް ހިދުމަތް ތައާރަފްކޮށްފި\nޓްރީ ޓޮޕް ހޮސްޕިޓަލުން ކެންސަރ ޕޭޝަންޓްސް އަށް ހާއްސަ ޕެއިން އެންޑް ރީހެބިލިޓޭޓިވް ހިދުމަތް ތައާރަފް ކޮށްފިއެވެ.\nޓްރީ ޓޮޕް ހޮސްޕިޓަލުގެ އޮންކޮލޮޖީ ޑިޕާޓްމެންޓަކީ ކެންސަރު ބަލީގެ އެކި ބާވައްތަކުން ސަލާމަތްތެރިކަން ހޯދުމާއި، ކެންސަރު ބަލި ދެނެގަތުމާއި އަދި އެބައްޔަށް ފަރުވާ ދިނުމުގެ ހިދުމަތް ފޯރުކޮށްދޭ ޑިޕާޓްމެންޓެކެވެ. ވަކިން ހާއްސަކޮށް އޮންކޮލޮޖީ ޑިޕާޓުމެންޓުން ސަލާމަތްތެރިކަމާއި ފަސޭހަކަމާއެކީ ކީމޯތެރަޕީގެ ހިދުމަތް ލިބޭނެ އިންތިޒާމު ހަމަޖެހިފައިވެއެވެ.\nޓްރީ ޓޮޕް ހޮސްޕިޓަލުގެ އޮންކޮލޮޖީ ޑިޕާޓްމެންޓުން ކެންސަރު ޖެހިފައިވާ ބަލިމީހުންނަށް ކްލިނިކަލް ކެއާ ފޯރުކޮށްދޭ މަލްޓި-ޑިސިޕްލިނަރީ ސްޕެޝަލިސްޓުންގެ ޓީމެއް ހަރަކާތްތެރިވެއެވެ. އޮންކޮލޮޖީ ޑިޕާޓުމެންޓުން ދެވޭ ހިދުމަތްތަކުގެ ތެރޭގައި ކީމޯތެރަޕީ، ބްރެސްޓު ކެންސަރުގެ ފަރުވާ، ޕްރޮސްޓޭޓް ކެންސަރުގެ ފަރުވާ، ލަންގު ކެންސަރުގެ ފަރުވާ، ހެޑް އެންޑު ނެކް ކެންސަރުގެ ފަރުވާ އަދި ކޯލޮން ކެންސަރުގެ ފަރުވާ ހިމެނެއެވެ.\nޓްރީ ޓޮޕް ހޮސްޕިޓަލުގައި ޕެއިން އެންޑް ރީހެބިލިޓޭޓިވް ހިދުމަތްތައް ފޯރުކޮށްދޭނީ ހޮސްޕިޓަލުގެ ރީހެބިލިޓޭޓިވް ސެންޓަރުގެ ދަށުން ނިއުޓްރިށަން އަދި ޑައިޓެޓިކްސް، އަދި އެނެސްތީސިއޮލޮޖީ ޑިޕާޓްމަންޓުންނެވެ.\nޓްރީ ޓޮޕް ހޮސްޕިޓަލުގެ ރީހެބިލިޓޭޓިވް ޑިޕާޓްމަންޓަކީ އަނިޔާއަކަށް ނުވަތަ ބައްޔަކަށްފަހު މީހާގެ ހަށިގަނޑު ވަރުގަދަ ކުރުމަށް އެހީވުމުގައި ހާއްސަ ޓީމެއް އެކުލަވާލައިފައިވާ ޑިޕާޓްމަންޓެކެވެ. ޓްރީ ޓޮޕް ހޮސްޕިޓަލުގެ އެނެސްތީސިއޮލޮޖީ ޑިޕާޓްމަންޓަކީ ހޭނެއްތުމާއި ތަދު މެނޭޖްކުރުމުގެ ހިދުމަތްތަކަށް ހާއްސަ ޑިޕާޓްމަންޓެކެވެ. ހަމަ މިފަދައިން ޓްރީ ޓޮޕް ހޮސްޕިޓަލުގެ ޑައިޓެޓިކްސް ޑިޕާޓްމަންޓަކީ ކޮންމެ މީހަކަށްވެސް ހާއްސަ، އެމީހަކާ ގުޅޭގޮތައް ޑައެޓަރީ އަދި ނިއުޓްރިށަން ތެރަޕީގެ އެންމެ ފުރިހަމަ މައުލޫމާތު އަދި ހިދުމަތްތައް ފޯރުކޮއްދޭ ޑިޕާޓްމަންޓެކެވެ.\nޓްރީ ޓޮޕް ހޮސްޕިޓަލަކީ ރާއްޖޭގެ ގިނަ ބައެއްގެ އިތުބާރު ހޯދައިފައިވާ، ޒަމާނީ ފެންވަރުގެ ސިއްހީ ހިދުމަތް ފޯރުކޮށްދެމުން އަންނަ އެއް ހޮސްޕިޓަލެވެ. އެގޮތުން މިހާރުވެސް އެ ހޮސްޕިޓަލުން އަންނަނީ އެންމެ ފަހުގެ ވަސީލަތްތަކާއެކު އާ ހިދުމަތްތައް ތައާރަފުކުރަމުންނެވެ.


ސައުދީ ސަރުކާރުގެ ހިލޭ އެހީގައި މާލޭގައި އަޅާ "ކިންގް ސަލްމާން" މިސްކިތް އިމާރާތް ކުރުމަށް ކާނިވާ ސަރަހައްދުގައި ހުރި ކަޑަތައް މި ވަގުތަށް ހުސް ނުކުރަން ހައުސިން މިނިސްޓްރީން...\nOctober 09, 2016 9\nއުދަ އަރާ ސަރަހައްދުގައި ކެފޭއެއް ހަދަން ބިން ދޫކޮށްފި\nހެންވޭރު ކާނިވާ ސަރަހައްދުން އާންމުކޮށް އުދައަރާ ދިމާލުގައި ކެފޭއެއް ހަދަން ހައުސިން މިނިސްޓްރީން ބަޔަކަށް ކުއްޔަށް ދީފި އެވެ.\nދަރިވަރުންނަށް ދަތިނުވާ ގޮތަށް މަސައްކަތް ކުރަން އެދެފި\nއޯލެވެލާއި އޭލެވެލް އިމްތިހާނު ހަދަމުންދާ ވަގުތުތަކުގައި، އިމްތިހާނު އޮންނަ ހޯލުތައް ހިމެނޭ ސަރަހައްދުތަކުގައި ދަރިވަރުންނަށް ދަތިވާ ގޮތަށް މަސައްކަތް ނުކުރަން ހައުސިން މިނިސްްޓްރީން މިއަދު އެދެފި އެވެ.\nމާލެ އާއި ހުޅުލެއާ ދެމެދު އަޅާ ބްރިޖުގެ މަސައްކަތް ކުރާ ސައިޓުގައި ތިިބެ ބަލައިލުމުގެ ފުރުސަތު އާއްމުންނަށް ދޭން ނިންމާފައިވާ ކަމަށް ހައުސިން މިނިސްޓަރު ޑރ. މުހައްމަދު މުއިއްޒު އިއްޔެ ވިދާޅުވެއްޖެ އެވެ.\nތަހުގީގަކަށް ހައުސިން މިނިސްޓްރީން މީހަކު ހޯދަނީ!\nހައުސިން މިނިސްޓްރީން ބަލަމުން އަންނަ މައްސަލައަކާ ގުޅިގެން މީހަކު ހޯދުމަށް އެ މިނިސްޓްރީން މިއަދު އިއުލާންކޮށްފި އެވެ.\nބްރިޖު ބަލާ ޕްލެޓްފޯމް މަޝްރޫއުގެ އަގު 8 މިލިއަން\nމާލެ އާއި ހުޅުލެއާ ދެމެދު އަޅާ ބްރިޖްގެ މަސައްކަތް ކުރިއަށް ދާ މަންޒަރު ބަލަން ލޮނުޒިޔާރަތްކޮޅުގައި އަޅާ ޕްލެޓްފޯމް ހިމެނޭ މަޝްރޫއު އަށް، އަށް މިލިއަން ރުފިޔާ ހޭދަވާނެ ކަމަށާއި...\nއައްޑޫގެ މަގުތަކުގައި އަލުން ސްޕީޑް ބްރޭކަރު އަޅަނީ\nSeptember 18, 2016 94\nޓްރެކް ބޭނުން ނުކުރެވޭ ވަރަށް ހަލާކުވެއްޖެ\nރަސްފަންނު ސަރަހައްދުން ފެށިގެން ސުނާމީ ބިނާ މައިޒާނާ ހަމައަށް ދުވަން ތައްޔާރުކުރި ޓްރެކްގެ މަސައްކަތް ނުނިމެނީސް އެތަން ބޭނުންނުކުރެވޭ ވަރަށް ހަލާކުވެއްޖެ އެވެ. އެތަނުގައި...\nSeptember 15, 2016 43\nމަގުތަކުގައި އެޅި ސްޕީޑް ބްރޭކަރުތައް އެމްއާރްޑީސީން ނަގާފައި މި ވަނީ އެތަކެއްޗަށް ބަޔަކު ގެއްލުން ދެމުން ދަނިކޮށް.\nއިންޑަސްޓްރިއަލް ވިލެޖުގެ މަސައްކަތްތަކުގެ ބޮޑު ބައި އަންނަ މަހު ނިމޭނެ ކަމަށް ހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވެއްޖެ އެވެ.\nމާލޭގެ ޑީވޯޓަރިން ނިޒާމު ހަރުދަނާކުރަން ބިމެއް ދީފި\nމާލޭގެ ޑީވޯޓަރިން ނިޒާމު ހަރުދަނާ ކުރުމަށާއި ޕަމްޕް ސްޓޭޝަންތަކެއް ގާއިމު ކުރަން އިންޑަސްޓްރިއަލް ވިލެޖުން އެމްޑަބްލިއުއެސްސީއަށް ބިމެއް ދިނުމަށް ހައުސިން މިނިސްޓްރީން މިއަދު ނިންމައިފި އެވެ.\nމާފަންނު ސަހަރާގައި ހުވަނި: ބޮޑު އުނދަގުލަކަށް ވެއްޖެ\nމާފަންނު ސަހަރާގެ ތެރޭގަައި ހުރި ގަސްތައް ހުވަނިން ފުރި، އެ ސަރަހައްދުގައި ދިރިއުޅެމުން އަންނަ އާންމުންނަށް އުނދަގޫތަކަކާ ކުރިމަތިވެއްޖެ އެވެ.


School foiythah recycle kuran WAMCO in fashaifi | Mihaaru\nސްކޫލު ފޮތްތައް ރިސައިކަލް ކުރުމުގެ މަސައްކަތް ވެމްކޯއިން ފަށައިފި\nސްކޫލު ފޮތްތައް ރިސައިކަލް ކުރުމުގެ އެއްބަސްވުމުގައި ވެމްކޯގެ އެމްޑީ ފުއާދު އަދި އެޑިއުކޭޝަން މިނިސްޓަރު ޑރ. އާއިޝަަތު ޝިހާމް ސޮއިކުރެއްވުމަށްފަހު އެއްބަސްވުން ބަދަލުކުރައްވަނީ.-- ފޮޓޯ: އެޑިއުކޭޝަން މިނިސްޓްރީ\n12 އޮކްޓޯބަރ 2016 - 12:58\nއެޑިއުކޭޝަން މިނިސްޓްރީގައި ބޭއްވި ރަސްމިއްޔާތެއްގައި ރިސައިކަލް ކުރުމުގެ އެއްބަސްވުމުގައި ސޮއިކުރެއްވީ އެޑިއުކޭޝަން މިނިސްޓަރު ޑރ. އާއިޝަތު ޝިހާމް އާއި ވެމްކޯގެ މެނޭޖިން ޑިރެކްޓަރު އިބްރާހިމް ފުއާދެވެ.\nއެއްބަސްވުމުގައި ސޮއިކުރެއްވުމަށް ފަހު ވާހަކަދައްކަވަމުން މިނިސްޓަރު ޑރ. އާއިޝަތު ޝިހާމް ވިދާޅުވީ ސްކޫލުތަކުން އަހަރެއްގެ މައްޗަށް ހަތަރު ލައްކައަށް ވުރެ ގިނަ ފޮތް ބާކީކޮށް ސްކޫލުތަކުގައި ބަހައްޓާ ކަމަށެވެ. އޭގެ ސަބަބުން ސްކޫލުތައް ސާފުކޮށް ބެހެއްޓުމަށް ދަތިތަކާ ކުރިމަތިވާ ކަމަށް މިނިސްޓަރު ވިދާޅުވި އެވެ.\nސްކޫލު ފޮތްތައް ރިސައިކަލް ކުރުމުގެ އެއްބަސްވުމުގައި ސޮއިކުރެއްވުމަށްފަހު އެޑިއުކޭޝަން މިނިސްޓަރު ޑރ. އާއިޝަތު ޝިހާމް ވާހަކަދައްކަވަނީ.-- ފޮޓޯ: އެޑިއުކޭޝަން މިނިސްޓްރީ\n"ގުދަންތައް ފުރިގެން ވެސް އެބަދޭ ފޮތްތަކުން. އޭގެ ސަބަބުން ދަތިތަކާ ދިމާވޭ،" މިނިސްޓަރު ވިދާޅުވި އެވެ.\nމިނިސްޓަރު ވިދާޅުވީ ބޭނުންނުކުރާ ފޮތްތައް ރިސައިކަލް ކުރުމަކީ ސްކޫލުތަކުން ބަލައިގަންނަޖެހޭ ކަމެއް ކަމަށާއި ސްކޫލުތަކުގައި މިހާރު ވެސް އެކަމާ ގުޅޭ ފިލާވަޅުތައް ނަގައިދިނުމުން، އެ ދަރިވަރުން ކިޔަވާ ނިމުނު ކަމުގައި ވިއަސް އޭގެ ރަނގަޅު އަސަރުކުރާނެ ކަމަށެވެ.\n"މިހާރު"އާ ވާހަކަދައްކަވަމުން ފުއާދު ވިދާޅުވީ ސްކޫލު ފޮތްތައް ރިސައިކަލްކުރަން އިންޑިޔާ އަށް 30 ޓަނުގެ ފޮތް މިހާރު ވެސް ފޮނުވާފައިވާ ކަމަށާއި އޭގެ ސަބަބުން ތިމާވެއްޓަށް ހެޔޮ ބަދަލުތަކެއް އަންނާނެ ކަމަށެވެ.\n"ނައްތާލަން ތިލަފުއްޓަށް މި ގެންދާ ކުނި ވެސް ކޮންމެ ވެސް ވަރަކަށް މަދުވެގެންދާނެ،" ފުއާދު ވިދާޅުވި އެވެ.\nޑަސްބިންތައް ހަވާލުކުރުމުގެ ރަސްމީ ލިޔުން ޗައިނާއިން ރާއްޖެ ކަނޑައަޅުއްވާފައި ހުންނަވާ ސަފީރު ވަން ފުކާން، އެޑިއުކޭޝަން މިނިސްޓަރު ޑރ. އާއިޝަތު ޝިހާމާ ހަވާލުކޮށްދެއްވަނީ.-- ފޮޓޯ: އެޑިއުކޭޝަން މިނިސްޓްރީ\nވެމްކޯއިން މިހާރު ވެސް އަންނަނީ ބައެއް ބުކްޝޮޕްތަކާ އެކު ރިސައިކަލް ކުރުމުގެ މަސައްކަތް ކުރަމުންނެވެ.\nސްކޫލު ފޮތްތައް ރިސައިކަލް ކުރުމުގެ މަސައްކަތް ވެމްކޯއިން ފެށިތާ ހަތަރު މަސް ވެއްޖެ އެވެ. ނަމަވެސް އެކަން ރަސްމީ ގޮތެއްގައި ވެމްކޯއާ ހަވާލުކުރީ މިއަދެވެ.\nމި ރަސްމިއްޔާތުގައި ޗައިނާގެ ސަރުކާރުން ވަނީ މާލެ ސަރަހައްދުގެ ހުރިހާ ސްކޫލަކަށް ޑަސްބިން ހަވާލުކޮށްފަ އެވެ. ސްކޫލުތަކާ މި ޑަސްބިންތައް ހަވާލުކޮށްދެއްވީ ޗައިނާއިން ރާއްޖެ ކަނޑައަޅުއްވާފައި ހުންނަވާ ސަފީރު ވަން ފުކާނެވެ. އެޑިއުކޭޝަން މިނިސްޓްރީގެ ފަރާތުން އެ ޑަސްބިންތަކާ ހަވާލުވެވަޑައިގެންނެވީ އެޑިއުކޭޝަން މިނިސްޓަރެވެ.\nތިމާވެށި ސްކޫލް ތައުލީމް އެޑިއުކޭޝަން މިނިސްޓްރީ އެންވަޔަރްމެންޓް މިނިސްޓްރީ ކުނި ވޭސްޓް މެނެޖްމެންޓް\nހިތަށްއަރާ ސުވާލެއް! ނިންމާ ދަރިވަރުންގެ ފޮތްތައް ސުކޫލަށް ނުގެންގޮސް ކިހެނެއްބާ އެފޮތްތައް ރިސައިކަލް ކުރާނީ! އަޅުގަނޑުގެ ދަރިފުޅު ގްރޭޑް 1 އަދި2ގައި ގެންގުޅުނު ހުރިހާ ޓެކްސްޓް ފޮތްތައް އަދިވެސް ހުރީ ގޭ އަލަމާރީގައި! އެންމެ ފަހަރަކު ވެސް ސުކޫލް ބަންދުވީމާ ސުކޫލަކުން ނެތް ފޮތްތައް ހަވާލުކުރަން ބުނެފައެއް! ދެން ކިހިނެއްބާ ހަދާނީ މިފޮތްތަކަށް\nސާބަހޭ ފުއާދު. ތީއީ ހިންގުންތެރިއެއް.


ހޯމަ ،22 ފެބުރުއަރީ 2021 / 14:56\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ތިން އަތޮޅެއްގައި ހިންގި މަސްތުވާތަކެތީގެ އޮޕަރޭޝަންތަކެއްގައި ތިން މީހަކު ހައްޔަރުކޮށް އެމައްސަލަތައް ފުލުހުން ތަހުގީގު ކުރަން ފަށައިފިއެވެ. އެ އޮޕަރޭޝަންތައް ހިންގާފައިވަނީ ހދ. ނޮޅިވަރަމާއި ރ. ދުވާފަރުގެ އިތުރުން ނ. ވެލިދޫގައެވެ. މަސްތުވާތަކެތީގެއެ އޮޕަރޭޝަން ތަކުގެ ތެރެއިން ނޮޅިވަރަމުގައި ހިންގި އޮޕަރޭޝަނީ މަސްތުވާތަކެތީގެ ވިޔަފާރިކުރާކަމަށް ފުލުހުންގެ އިންޓެލިޖެންސަށް … ތަފްސީލް\nސްކޫލްތަކުގެ ބެލެނިވެރިންނާއި އާންމު ރައްޔިތުން ހޭލުންތެރިކުރުވައި މައުލޫމާތު ދިނުމަށް ފުލުހުން ކުރަމުންދާ މަސައްކަތްތަކުގެ ތެރެއިން، ނ. ޅޮހި ސްކޫލްގެ ބެލެނިވެރިންނާއި ރައްޔިތުންނަށް މައުލޫމާތު ދިނުމުގެ ޕްރޮގްރާމެއް މަނަދޫ ޕޮލިސް ސްޓޭޝަނުން ކުރިއަށް ގެންގޮސްފިއެވެ. އެގޮތުން މި ފެބުރުވަރީ މަހުގެ 18 ވަނަ ދުވަހު ކުރިއަށް ގެންދިޔަ އެ ޕްރޮގްރާމްތަކުގެ ތެރެއިން ޅޮހީ ސްކޫލްގެ ބެލެނިވެރިންނަށް މައުލޫމާތުދީފައިވަނީ … ތަފްސީލް\nލ. ގަން އިހައްދޫ ސްކޫލުގެ ކަބް ސްކައުޓުންނަށް ފަތަން ދަސްކޮށްދިނުމުގެ ޕްރޮގްރާމަކާއި ލ. އިސްދޫ ސްކޫލުގެ ޓީޗަރުންނަށް އަމާޒުކޮށްގެން ޓީމް ބިލްޑިންގ ސެޝަނެއް ފުލުހުން ކުރިއަށް ގެންގޮސްފިއެވެ. އެގޮތުން މި ފެބްރުއަރީ މަހު 19 ވަނަ ދުވަހު ލ. ގަން، އިހައްދޫ ސްކޫލުގެ ކަބް ސްކައުޓް ދަރިވަރުންނަށް ލ. ގަން ޕޮލިސް ސްޓޭޝަންގެ ފަރާތުން ކުރިއަށް … ތަފްސީލް\nއާދިއްތަ ،21 ފެބުރުއަރީ 2021 / 14:00\nއެކި މައްސަލަތަކުގައި ފުލުހުންގެ ބެލުމުގެ ދަށަށް ގެނެސްފައިވާ ބައެއް ތަކެތީގެ ތެރެއިން ފުލުހުންގެ ބެލުމުގެދަށުގައި ހުރި ބައިސްކަލެއްގެ ވެރިފަރާތް ހޯދުމުގެ މަސައްކަތް ފުލުހުންދަނީ ކުރަމުންނެވެ. މި ބައިސްކަލަކީ ފެބުރުވަރީ 12 ވަނަ ދުވަހު ޗާންދަނީ މަގުން ވައްކަމުގެ ތުހުމަތުގައި ފުލުހުންގެ ބެލުމުގެ ދަށަށް ގެނެސްފައިވާ މީހެއްގެ އަތުން ފެނިފައިވާ ބައިސްކަލެކެވެ. އިންސިޑެންޓް ނަންބަރު 478921 މި ބައިސްކަލުގެ ވެރިފަރާތުން، ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓުގެ … ތަފްސީލް\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ނ. ހޮޅުދޫ އާއި ވެލިދޫގައި ހިންގި ދެ އޮޕަރޭޝަނެއްގައި ގިނަ އަދަދެއްގެ މަސްތުވާތަކެއްޗާއެކު ދެމީހަކު ހައްޔަރުކޮށް މައްސަލަ ތަހުގީގު ކުރަންފަށައިފިއެވެ. މި ދެއޮޕަރޭޝަނުގެ ތެރެއިން ވެލިދޫގައި ހިންގި އޮޕަރޭޝަނަކީ ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ފުލުހުންގެ އިންޓެލިޖެންސާއި ވެލިދޫ ޕޮލިސް ސްޓޭޝަން ގުޅިގެން މި ފެބްރުއަރީ … ތަފްސީލް\nސްކޫލްތަކުގެ ބެލެނިވެރިން ހޭލުންތެރި ކުރުވައި މައުލޫމާތު ދިނުމަށް ފުލުހުން ކުރަމުންދާ މަސައްކަތްތަކުގެ ތެރެއިން، ތ. މަޑިފުށި ސްކޫލާއި ތިމަރަފުށި ސްކޫލްގެ ބެލެނިވެރިނަށް މަޢުލޫމާތު ދިނުމުގެ ސެޝަންތަކެއް ކުރިއަށް ގެންގޮސްފިއެވެ. އެގޮތުން މި ފެބުރުވަރީ މަހުގެ 16 ވަނަ ދުވަހު ”ސިފަވަންތަ ބެލެނިވެރިން” ގެ ނަމުގައި މަޑިފުށި ސްކޫލްގެ ގްރޭޑް 8 އިން 10 އަށް ތައުލީމު ހާސިލުކުރަމުންދާ ދަރިވަރުންގެ … ތަފްސީލް\nމަސްތުވާތަކެތީގެ މައްސަލައަކާ ގުޅިގެން އައްޑޫ ސިޓީ ފޭދޫން މީހަކު ހައްޔަރުކޮށްފި\nބުރާސްފަތި ،18 ފެބުރުއަރީ 2021 / 12:11\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، އައްޑޫ ސިޓީ ފޭދޫގައި ހިންގި މަސްތުވާތަކެތީގެ އޮޕަރޭޝަނެއްގައި 32 އަހަރުގެ މީހަކު ހައްޔަރުކޮށް އެ މައްސަލަ ތަހުގީގު ކުރަން ފަށައިފިއެވެ. އެ އޮޕަރޭޝަނަކީ އައްޑޫ ސީޓީ ފޭދޫ ގެއެއްގައި މަސްތުވާތަކެތި ވިއްކައި ވިޔަފާރި ކުރަމުންދާ ކަަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނެކެވެ. މި … ތަފްސީލް\nބުދަ ،17 ފެބުރުއަރީ 2021 / 14:35\nކުށްމަދު އަމާން މާހައުލެއް ރަށްރަށުގައި ގާއިމުކޮށް އާންމު ރައްޔިތުން ހޭލުންތެރިކުރުވުުމަށް މައުލޫމާތު ދިނުމަށް ފުލުހުން ކުރަމުންދާ މަސައްކަތްތަކުގެ ތެރެއިން، ދ. ބަނޑިދޫ ވިޔަފާރިވެރިންނަށް މައުލޫމާތު ދިނުމުގެ ޕްރޮގްރާމެއް އެ ރަށު ޕޮލިސް ސްޓޭޝަނުން ކުރިއަށް ގެންގޮސްފިއެވެ. މި ފެބުރުވަރީ މަހުގެ 16 ވަނަ ދުވަހު ކުރިއަށް ގެންދިޔަ އެ ޕްރޮގްރާމްގައި އެ ރަށުގެ ހުރިހާ ފިހާރައަކަށް … ތަފްސީލް


Iraq gai hunna America embassy gai roa kohalifi\nއިރާގުގައި ހުންނަ އެމެރިކާގެ އެމްބަސީގައި ރޯކޮށްލައިފި\nއިރާގުގައި ހުންނަ އެމެރިކާގެ އެމްބަސީގައި އަލިފާން ރޯވެފައި\nއިރާގުގައި ހުންނަ އެމެރިކާގެ އެމްބަސީގައި ހިޒުބުﷲ ޖަމާއަތަށް ތާއީދުކުރާ ބަޔަކު މިއަދު އަލިފާން ރޯކޮށްލައިފި އެވެ. އެމެރިކާއިން މި ހަފުތާގެ ތެރޭގައި ދިން ވައިގެ ހަމަލާއެއްގައި އިރާގުގައި ހަރަކާތްތެރިވާ ހިޒުބުﷲ ޖަމާއަތުގެ 25 މީހަކު ވަނީ މަރުވެފަ އެވެ.\nއަލިފާން ރޯކުރީ އެ މީހުންގެ މަރަށް ބަދަލު ހިފުމުގެ ގޮތުންނެވެ. އެމްބަސީގައި އަލިފާން ރޯކުރީ އެމެރިކާއާ ދެކޮޅަށް ކުރަމުން ދިޔަ މުޒާހަރާއެއްގެ ތެރެއިންނެވެ.\nއަލިފާން ރޯކުރުމުގެ ކުރިން އެމްބަސީއަށް ވަނީ ވަރަށް ބޮޑަށް ގެއްލުންދީފަ އެވެ. އަލިފާން ރޮކޮށްލި ވަގުތު އެމްބަސީގައި އެމެރިކާގެ ސިފައިންގެ ތިން މީހަކު ތިއްބެވެ. ހަމަލާދިން މީހުން ވަނީ އެމްބަސީގެ ކައުންޓަރު ކައިރިއަށް ގޮސް އެތިން މީހުން ބޭރުކުރަން ވެސް އެދިފަ އެވެ. އެކަމަށް އެމްބަސީން އިންކާރުކުރުމުން އަލިފާން ރޯކޮށްލާނެ ކަމުގެ އިންޒާރު ދިނެވެ. އަލިފާން ރޯކޮށްފައިވަނީ ކައުންޓަރު ކައިރީގަ އެވެ.\nއެމްބަސީގެ ތެރެއަށް ވަނުމުގެ ކުރިން އަލިފާން ރޯކުރި މީހުން ވަނީ އެމްބަސީގެ ކާރުތަކަށް ވެސް ގެއްލުންދީފަ އެވެ. އެކަން ހުއްޓުވަން އެމްބަސީގެ މީހުން މަސައްކަތް ކުރުމުން އެމީހުނަށް ވެސް ވަނީ ހަމަލާދީފަ އެވެ. އެމްބަސީގައި ރޯކޮށްލި މީހުން ތިބީ ކެމަފްލާޖް ހެދުން ލައިގެން ކަމަށް އެމްބަސީގެ މުވައްޒިފުން ވަނީ ބުނެފަ އެވެ. އަދި އެމީހުންގެ އަތުގައި އެއްވެސް ކަހަލަ ހަތިޔާރެއް ނެތް ކަމަށް ވެސް ބުނެފައި ވެއެވެ.


Samsung book flex ah aa computereh | Mihaaru\n05 ޖެނުއަރީ 2020 - 06:06 1 comment\nގެލަކްސީ ބުކް ފްލެކްސް އަކީ ސެމްސަންގް އަމިއްލަ ވިޔަފާރި ބްރޭންޑެކެވެ. މި ބްރޭންޑަށް ނިސްބަތްކޮށް، ސްކްރީން ސައިޒް ތަފާތު ޑިވައިސްތައް ނެރުމަށް ސެމްސަންގުން މަސައްކަތްކުރެ އެވެ. މި ފަހަރު، ގެލަކްސީ ބުކް ފްލެކްސްގެ ފަހަތަށް "އަލްފާ" އިތުރުކޮށްފައި ވަނީ، މި ޑިވައިސް ބޭނުންކުރާ މީހުންނަށް ތަފާތު ތަޖުރިބާއެއް ހާސިލުކޮށްދިނުމަށް ކަމަށް، ސެމްސަންގް ޚަބަރު ވެބްސައިޓްގައި ބުނެފައި ވެ އެވެ.\nގެލަކްސީ ބުކް ފްލެކްސް އަލްފާ އަކީ، ލެޕްޓޮޕް މާކެޓްގައި ވާދަވެރިންނާ ފައިހަމަކުރުމަށް ސެމްސަންގުން ވިސްނާ ކަމުގެ އަލާމާތެކެވެ. ސެމްސަންގް އާއި މައިކްރޮސޮފްޓަކީ ވަރަށް ގާތް ދެ އެކުވެރިން ނަމަވެސް، ލެޕްޓޮޕް މާކެޓްގައި މައިކްރޮސޮފްޓް ހޯދަމުން އަންނަ ކާމިޔާބީ އަށް ސެމްސަންގް ފާރަވެރިވެ އެވެ. މައިކްރޮސޮފްޓް ސާފަސް އާއިލާ އަކީ ދުނިޔެ ދަންނަ މަޝްހޫރު ބްރޭންޑެކެވެ.\nސެމްސަންގުން ލެޕްޓޮޕް މާކެޓަށް ކިތަންމެ ފަހަރަކު ވަދެއްޖެ އެވެ. ނަމަވެސް، ދެމެހެއްޓެނިވި ކާމިޔާބެއް ހޯދިފައެއް ނުވެ އެވެ. ސްމާޓްފޯން އަދި ޓެބްލެޓް މާކެޓްގައި ސެމްސަންގް މަޝްހޫރު ނަމަވެސް، ލެޕްޓޮޕް އަދި ކޮމްޕިއުޓަރަކީ ސެމްސްންގްގެ ނަމަށް ޚާއްސަކުރެވޭ ދާއިރާއެއް ނޫނެވެ.\nގެލަކްސީ ބުކް ފްލެކްސް އަލްފާގެ ސްކްރީން ސައިޒަކީ 13.3 އިންޗި އެވެ. އިންޓާނަލް ސްޓޯރޭޖް ދެ ސައިޒެއް ހިމެނެ އެވެ. އެއީ 256ޖީބީ އަދި 512ޖީބީ އެސްއެސްޑީ އެވެ. ސެމްސަންގުން ބުނާ ގޮތުގައި މިއީ ބެޓެރީ ގިނައިރު ހިފަހައްޓާނެ ލެޕްޓޮޕެލެވެ. އަންދާޒާކޮށްފައި ވަނީ، އެވްރެޖް ބޭނުންތަކުގައި 17.5 ގަޑިއިރު ބެޓެރީ ބާރު ދަމަހައްޓާނެ ކަމަށެވެ. މައިކްރޮސޮފްޓް ސާފަސް ބުކްތައް ފަދައިން، ގެލަކްސީ ބުކް ފްލެކްސް އަލްފާ ޑިޒައިންކޮށްފައި ވަނީ ސްކްރީން ވަކިކޮށްލެވޭ ގޮތަށެވެ.\nމި އުފެއްދުން މި އަހަރު ކުރީކޮޅު މާކެޓަށް ނެރުމަށް ސެމްސަންގް އުންމީދުކުރެ އެވެ.\nއިތުރު ލިޔުންތައް ސެމްސަންގް މައިކްރޮސޮފްޓް ޓެބްލެޓް ވިންޑޯޒް ސްމާޓް ސޮފްޓްވެއާ އިލެކްޓްރޯނިކްސް\nބަޔަކު ސެމްސަންގަށް ލަނޑު ދިނީތަ؟\nމި އޮތީ އެންޓި ވައިރަސް ޕްރޮގްރާމެއް މުޅިން ހިލޭ


އިންޑިޔާގެ ފޮރިން ސެކެޓްރީ ރާއްޖެއަށް ރަސްމީ ދަތުރުފުޅެއް ކުރައްވަން ހަމަޖެހިއްޖެ! | Sandhaanu\nއިންޑިޔާގެ ފޮރިން ސެކެޓްރީ ރާއްޖެއަށް ރަސްމީ ދަތުރުފުޅެއް ކުރައްވަން ހަމަޖެހިއްޖެ!\nއިންޑިއާގެ ފޮރިން ސެކްރެޓަރީ ހަރްޝް ވަރްދާން ޝްރިންގްލާ، މިމަހުގެ 8 އިން 10 އަކަށް ދިވެހިރާއްޖެއަށް ރަސްމީ ދަތުރުފުޅެއް ކުރެއްވުމަށް ނިންމަވައިފިއެވެ. މި ދަތުރުފުޅަކީ ރާއްޖޭގެ ފޮރިން ސެކެޓްރީ އަބްދުލްޣަފޫރު މުޙައްމަދުގެ ދަޢުވަތަކަށް ކުރައްވާ ދަތުރުފުޅެކެވެ.\nމި ދަތުރުފުޅުގައި 2019 ވަނަ އަހަރު އިންޑިއާގެ ވެރިރަށް ނިއުދިއްލީގައި އޮތް ޖޮއިންޓް ކޮމިޝަން ބައްދަލުވުމުގެ ނިންމުންތަކާ ބެހޭ ގޮތުން މަޝްވަރާކުރައްވާނެއެވެ. އަދި މީގެ އިތުރުން އިންޑިޔާގެ އެހީގައި ރާއްޖޭގައި ހިންގޭ މަޝްރޫޢުތަކާ ބެހޭގޮތުން ވެސް މަޝްވަރާ ކުރައްވާނެއެވެ.\nއިންޑިއާގެ ފޮރިން ސެކްރެޓަރީގެ މި ދަތުރުފުޅުގައި މިނިސްޓަރ އޮފް ފޮރިން އެފެއަރޒް، މިނިސްޓަރ އޮފް ފިނޭންސް، މިނިސްޓަރ އޮފް އިކޮނޮމިކް ޑިވެލޮޕްމަންޓް، މިނިސްޓަރ އޮފް ނޭޝަނަލް ޕްލޭނިންގ ހައުސިންގ އެންޑް އިންފްރާސްޓްރަކްޗަރ، މިނިސްޓަރ އޮފް ޑިފެންސް އަދި މިނިސްޓަރ އޮފް ޓޫރިޒަމް އާއި ބައްދަލު ކުރައްވާނެއެވެ. މީގެ އިތުރުން ރައްޔިތުންގެ މަޖިލީހުގެ ރައީސް މުޙައްމަދު ނަޝީދުއަށް ބައްދަލު ކުރެއްވުމަށާއި، ރައީސުލް ޖުމްހޫރިއްޔާ އިބްރާހިމް މުޙައްމަދު ޞާލިހުގެ އަރިހަށް އިޚްތިރާމުގެ ޒިޔާރަތެއް ކުރެއްވުމަށް ހަމަޖެހިފައިވެއެވެ.\nމިއީ އިންޑިއާގެ ފޮރިން ސެކްރެޓަރީ އެމަޤާމާ ހަވާލުވީ ފަހުން ރާއްޖެއަަށް ކުރައްވާ ފުރަތަމަ ދަތުރުފުޅެވެ. އިންޑިޔާގެ މިހާރުގެ ފޮރިން ސެކެޓްރީ އެމަޤާމާއި ހަވާލުވެލެއްވީ މިއަހަރުގެ ޖަނަވަރީ މަހުގައެވެ.


Raees Yameen ge isthiunaafu massalaige hukum ivvun livekuranee - Dhiyares\nރައީސް ޔާމީނުގެ އިސްތިއުނާފު މައްސަލައިގެ ހުކުމް އިއްވުން ލައިވްކުރަނީ\nދިވެހިރާއްޖޭގެ ކުރީގެ ރައީސުލްޖުމްހޫރިއްޔާ ރައީސް ޢަބްދުﷲ ޔާމީނުގެ މައްޗަށް ކުރިމިނަލް ކޯޓުން އިއްވާފައިވާ5އަހަދު ދުވަހުގެ ޖަލު ހުކުމް އެމަނިކުފާނު ހައިކޯޓުގައި އިސްތިއުނާފުކުރެއްވި މައްސަލައިގެ ހުކުމްކުރާ އަޑުއެހުން ލައިވްކުރާނެ ކަމަށް ހައިކޯޓުން ބުނެފިއެވެ.\nރައީސް ޔާމީނުގެ މައްޗަށް5އަހަރަށް ޖަލަށް ލުމަށާއި،5މިލިއަން ޑޮލަރުން ޖޫރިމަނާކުރުމަށް ހުކުމްކޮށްފައިވަނީ 2019 ވަނަ އަހަރުގެ ނޮވެންބަރު މަހުގައެވެ. އެމަނިކުފާނުގެ ފަރާތްޕުޅުން މި މައްސަލަ ކުޑަދުވަސްކޮޅެއް ފަހުން އިސްތިއުނާފުކޮށްފައިވެއެވެ.\nރައީސް ޔާމީނުގެ ފަރާތްޕުޅުން އިސްތިއުނާފީ ގިނަ ނުކުތާތަކެއް ފާހަގަކޮށް ހުށަހެޅި މައްސަލައިގެ ހުރިހާ އަޑުއެހުންތަކެއް ފާއިތުވި އަހަރުގެ ސެޕްޓެންބަރު މަހުގެ 1 ވަނަ ދުވަހު ވަނީ ނިންމާފައެވެ. ނަމަވެސް އޭގެ ފަހުން ހުކުމް ކުރުމުގެ އަޑުއެހުން ލަސްވުމަށްފަހު މިހާރު އެ އަޑުއެހުން މާދަމާ ބާއްވާ ގޮތަށް ހަމަޖެހުނީ މި މަހުގެ 14 ވަނަ ދުވަހަށް ތާވަލުކުރުމަށް ފަހު އެއް ފަހަރު ލަސްކޮށްފައެވެ.\nމި މައްސަލަ ބައްލަވާ ފަނޑިޔާރުންނަކީ ފަނޑިޔާރު ޙުސައިން މަޒީދާއި ފަނޑިޔާރު މުޙައްމަދު ނިޔާޒު އަދި ފަނޑިޔާރު ޙުސައިން ޝަހީދެވެ.\nހައި ކޯޓު ޖުޑީޝަރީ ރައީސް ޔާމީން


ރޯދަހިފުން ސުންނަތްވެގެންވާ ދުވަސްތައް – ޙެޔޮބަސް\nPosted byމުހައްމަދު ސާފިއު އަބްދުލް ގަފޫރު\t Feb 5, 2013 Apr 23, 2014 Leaveacomment on ރޯދަހިފުން ސުންނަތްވެގެންވާ ދުވަސްތައް\n– ދާއޫދުގެފާނުގެ ރޯދަ – ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. أَحَبُّ الصِّيَامِ إِلَى اللهِ صِيَامُ  دَاوُدَ  كَانَ يَصُومُ يَوْمًا وَيُفْطِرُ يَوْمًا -رواه البخاري މާނައަކީ: ” ﷲ އެންމެ ލޯބިވެވޮޑިގަންނަވާ ރޯދައަކީ، ދާއޫދުގެފާނު ހިއްޕެވި ރޯދައެވެ. އެކަލޭގެފާނު ދެ ދުވަހުން އެއް ދުވަހު ރޯދަ ހިއްޕެވިއެވެ.”\n2- ހޯމަ އަދި ބުރާސްފަތި ދުވަހުގެ ރޯދަ – ހޯމަ ދުވަހާއި ބުރާސްފަތި ދުވަހު ރަސޫލުﷲ ޞައްލަﷲ ޢަލައިހި ވަސައްލަމަ ރޯދަ ހިއްޕަވާތީ އެކަމާ ސުވާލު ދެންނެވުމުން ޙަދީޘްކުރެއްވިއެވެ. تُعْرَضُ الْأَعْمَالُ يَوْمَ  الِاثْنَيْنِ وَالْخَمِيسِ فَأُحِبُّ أَنْ يُعْرَضَ عَمَلِي وَأَنَا صَائِمٌ – رواه النسائي والترمذي وابن ماجه وصححه الألباني- މާނައަކީ: “ޢަމަލުތައް މާތް ﷲ ގެ ޙަޟްރަތަށް ހުށައެޅޭ ދުވަހަކީ ހޯމަ އަދި ބުރާސްފަތި ދުވަހެވެ. ފަހެ ރޯދައަށް ހުންނަވަނިކޮށް ތިމަންކަލޭގެފާނުގެ ޢަމަލުފުޅުތައް ހުށަހެޅެން ތިމަންކަލޭފާނު ލޯބިކުރައްވަމެވެ.”3- ބީޟުގެ ދުވަސްތަކުގެ ރޯދަ: މިއީ ކޮންމެ ހަނދު މަހެއްގެ ތޭރަ ސާދަ އަދި ފަނަރަވަނަ ދުވަހުގެ ރޯދައެވެ. ދަލީލަކީ އަބޫހުރައިރާ ރަޟިޔަﷲ ޢަންހުގެ މި ބަސްފުޅެވެ. أَوْصَانِي خَلِيلِي بِثَلَاثٍ لاَ أَدَعُهُنَّ حَتَّى أَمُوتَ صَوْمِ ثَلاثَةِ أَيَّامٍ مِنْ كُلِّ شَهْرٍ وَصَلاةِ الضُّحَى وَنَوْمٍ عَلَى وِتْرٍ – رواه البخاري ومسلم- މާނައަކީ: “އަހަރެންގެ މިތުރު ރަސޫލު ޞައްލަﷲ ޢަލައިހި ވަސައްލަމަ، އަހަރެންނަށް ތިން ކަމަކަށް ވަޞިއްޔަތް ކުރެއްވިއެވެ. އަހަރެން މަރުވަންދެންވެސް އެ ކަންތައްތައް ދުލެއް ނުކުރާނަމެވެ. އެއީ ކޮންމެ މަހެއްގައިވެސް ތިން ދުވަހު ރޯދަ ހިފުން އަދި ޟުޙާ ނަމާދު ކުރުން އަދި ވިތުރި ކޮށްގެން ނިދުމެވެ.”4- ޢާޝޫރާ ދުވަހުގެ ރޯދަ- ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެވެ. صِيَامُ يَومِ عاَشُورَاءَ ، إِنِّيْ أَحْتَسِبُ عَىَر اللهِ أَنْ يُكَفِّرَ السَّنَةَ التِّيْ قَبْلَهُ– رواه مسلم – “ޢާޝޫރާ ދުވަހުގެ ރޯދައަކީ، ފާއިތުވެދިޔަ އަހަރުގެ ފާފަތަކުގެ ކައްފާރާއެއް ކަމުގައި ލެއްވުމަށް ތިމަންކަލޭފާނު އުންމީދު ކުރައްވަމެވެ.”\n5- ޢަރަފާތް ދުވަހުގެ ރޯދަ – ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. صِيَامُ يَوْمِ عَرَفَةَ، أَحْتَسِبُ عَلَى اللهِ أَنْ يُكَفِّرَ السَّنَةَ التِّيْ قَبْلَهُ، وَالسَّنَةَ التِّيْ بَعْدَهُ– رواه مسلم މާނައީ: “ޢަރަފާތް ދުވަހުގެ ރޯދައަކީ ފާއިތުވެދިޔަ އަހަރާއި އަންނަންއޮތް އަހަރުގެ ފާފަތައް ފުއްސަވާނޭ ރޯދައެއް ކަމުގައި ﷲގެ ޙަޟްރަތުން ތިމަންކަލޭގެފާނު އުންމީދު ކުރައްވަމެވެ.”\n6- ޝައްވާލުމަހުގެ ހަރޯދަ- ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. مَنْ صَامَ رَمَضَانَ ثُمَّ أَتْبَعَهُ سِتًّا مِنْ شَوَّالٍ كَانَ كَصِيَامِ الدَّهْرِ -رواه مسلم މާނައަކީ “ރަމަޟާންމަހު ރޯދަ ހިފުމަށްފަހު އެއާއި ގުޅުވައިގެން ޝައްވާލުމަހު ހަރޯދަ ހިފިމީހަކީ މުޅި އަހަރު ދުވަހު ރޯދަ ހިފި މީހެއް ފަދަ އެވެ”.\n7- މުޙައްރަމް މަހުގެ ރޯދަ- ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ أَفْضَلُ الصِّيَامِ بَعْدَ رَمَضَانَ شَهْرُ اللهِ الْمُحَرَّمِ-رواه مسلم- މާނައީ: “ރަމަޟާން މަސް ފިޔަވައި، ރޯދަހިފުން އެންމެ މާތްވެގެންވަނީ ﷲ ޙުރުމަތްތެރިކުރައްވާފައިވާ މުޙައްރަމް މަހުގައެވެ.”\n8- ޝަޢުބާން މަހުގެ ރޯދަ – ޝަޢްބާން މަހު ރޯދަ ހިފުމާއި ބެހޭ ގޮތުން ޢާއިޝަތުގެފާނު ރިވާ ކުރެއްވި ޙަދީޘެއްގައި ވެއެވެ. عَنْ  عَائِشَةَ  رَضِيَ اللهُ عَنْهَا  قَالَتْ  كَانَ رَسُولُ اللهِ صَلَّى اللهُ عَلَيْهِ وَسَلَّمَ  يَصُومُ حَتَّى نَقُولَ لَا يُفْطِرُ وَيُفْطِرُ حَتَّى نَقُولَ لَا يَصُومُ فَمَا رَأَيْتُ رَسُولَ اللهِ صَلَّى اللهُ عَلَيْهِ وَسَلَّمَ  اسْتَكْمَلَ صِيَامَ شَهْرٍ إِلَّا رَمَضَانَ وَمَا رَأَيْتُهُ أَكْثَرَ صِيَامًا مِنْهُ فِي شَعْبَانَ – رواه البخاري- މާނައަކީ: ”ޢާއިޝަތުގެފާނު ވިދާޅުވިއެވެ. ”އެއްގޮތަކަށް ވެސް ރޯދަ ނު ކަނޑުއްވައޭ މީހަކު ބުނާ ދަރަޖައަށް، ރަސޫލުﷲ ޞައްލަﷲ ޢަލައިހި ވަސައްލަމަ ރޯދަ ހިއްޕަވައެވެ. އަދި ރޯދަ ނު ހިއްޕަވައޭ މީހަކު ބުނާ ދަރަޖައަށް، ރަސޫލުﷲ ޞައްލަﷲ ޢަލައިހި ވަސައްލަމަ ރޯދަ ނު ހިއްޕަވާ ދޫކޮށްލައްވައެވެ. އަދި ރަމަޟާން މަސް ފިޔަވާ އެހެން މަހެއް އެއްކޮށް، ރަސޫލުﷲ ޞައްލަﷲ ޢަލައިހި ވަސައްލަމަ ރޯދަ ހިއްޕެވި ތަން، ތިމަން ކަމަނާ ނުދެކެމެވެ. އަދި ޝަޢްބާން މަހުގައި ރޯދަ ހިއްޕަވާހާ ގިނައިން އެހެން މަހެއްގައި ރޯދަ ހިއްޕަވަނިކޮށްވެސް ނުދެކެމެވެ.”\n9- ޝަހުވަތްތެރިކަން ދަށްކުރުމަށް ހިފާރޯދަ – ކައިވެނި ކުރުމުގެ ކުޅަދާނަކަން ލިބިގެންނުވާ މީހާއަށް- ދަލީލަކީ ރަސޫލުﷲ ޞައްލަﷲ ޢަލައިހި ވަސައްލަމަގެ ބަސްފުޅު يَا مَعْشَرَ الشَّبَابِ مَنْ اسْتَطَاعَ مِنكُم الْبَاءَةَ فَلْيَتَزَوَّجْ ، فَإِنَّهُ أَغَضُّ لِلْبَصَرِ ، وَأَحْصَنُ لِلْفَرْجِ ، وَمَنْ لَمْ يَسْتَطِعْ فَعَلَيْهِ بِالصَّوْمِ فَإِنَّهُ لَهُ وِجَاءٌ – رواه البخاري ومسلم މާނައަކީ: ”އޭ އެންމެހައި ޒުވާނުންނޭވެ. ތިޔަބައިމީހުންގެ ތެރެއިން ކައިވެނި ކުރުމުގެ ކުޅަދާނަކަން ލިބިގެންވާ މީހަކު، ފަހެ ކައިވެނި ކުރާށެވެ. ފަހެ އެއީ ލޯ ތިރި ކުރުމަށް އެހީވެދޭ، ފަރުޖު ރައްކާތެރިކޮށްދޭ ކަމެކެވެ. އަދި ކުޅަދާނަވެގެން ނުވާ މީހަކަށް އޮތީ ރޯދަ ހިފުމެވެ. ފަހެ އެ ކަމުން ޝަހުވަތްތެރިކަން ކުޑަވެއެވެ.”\nPosted byމުހައްމަދު ސާފިއު އަބްދުލް ގަފޫރު Feb 5, 2013 Apr 23, 2014 Posted inއަޤީދާ, ދީންTags: ހެޔޮބަސް, ދީން


Noomadi ebbasvun baathilu kuri massalaigai Arbitration ah Muizzu dhin bayaan majileehun dhiraasaa kuranee - One Online\nނޫމަޑި އެއްބަސްވުން ބާތިލު ކުރި މައްސަލައިގައި އާބިޓްރޭޝަނަށް މުއިއްޒު ދިން ބަޔާން މަޖިލީހުން ދިރާސާކުރަނީ\nރާއްޖޭގެ އެކި ސަރަހައްދުތަކުގައި ފްލެޓު އެޅުމަށް ނޫމަޑި ރިސޯޓްސް އެންޑް ރެސިޑެންސް ކުންފުންޏާއެކު ހެދި އެއްބަސްވުން ކުރީގެ ސަރުކާރުން އުވާލުމާ ގުޅޭގޮތުން ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު ނެދަލޭންޑްސްގެ އާބިޓްރޭޝަނަކަށް ދެއްވާފައިވާ ބަޔާން ރައްޔިތުންގެ މަޖިލީހުން ދިރާސާކުރަން ފަށައިފިއެވެ.\nއެކަމާ ގުޅިގެން މިއަދު ބޭއްވި މާލިއްޔަތު ކޮމެޓީގެ ބައްދަލުވުން ވަނީ ސިއްރުކޮށްފައެވެ.\nއޭގެ އިތުރުން ނެދަލޭންޑްސްގެ ދަ ހޭގްގައި ހުންނަ ޕާމަނަންޓް ކޯޓް އޮފް އާބިޓްރޭޝަނަށް މުއިއްޒު ދެއްވި ބަޔާނާ ގުޅިގެން މައުލޫމާތު ސާފުކުރަން އަންނަ ހޯމަ ދުވަހު އޭނާ ކޮމެޓީއަށް ހާޒިރުކުރަން އެކޮމެޓީން މިދިޔަ ހޯމަ ދުވަހު ބޭއްވި ބައްދަލުވުމުގައި ވަނީ ނިންމައިފައެވެ.\nސަރުކާރުގެ އިސް ބޭފުޅުން ކުރިން ވިދާޅުވެފައިވާ ގޮތުގައި، ނޫމަޑި އެއްބަސްވުންތައް ބާތިލުކުރީ ރަނގަޅަށް ނޫން ކަމަށް އާބިޓްރޭޝަނަށް ހުށަހެޅުއްވި ލިޔުމެއްގައި މުއިއްޒު އިއުތިރާފްވެވަޑައިގެންނެވި ކަމަށެވެ.\nނޫމަޑިން ދިވެހި ސަރުކާރުގެ ފަރާތުން ބަދަލުގެ ގޮތުގައި ގާތްގަނޑަކަށް 155 މިލިއަން އެމެރިކާ ޑޮލަރާއި އާބިޓްރޭޝަނާ ގުޅޭ އިތުރު ހަރަދުތައް ހޯދުމަށް އެދި ނެދަލޭންޑްސްގެ ދަ ހޭގްގައި ހުންނަ ޕާމަނަންޓް ކޯޓް އޮފް އާބިޓްރޭޝަނަށް އެކުންފުނިން ހުށަހެޅިއެވެ.\nނަމަވެސް ނޫމަޑިއާއެކު ވެފައިވާ އެއްބަސްވުމާ ގުޅިގެން އުފެދިފައިވާ ދެބަސްވުންތައް އާބިޓްރޭޝަނުން ބޭރުގައި ހައްލުކޮށް ދިވެހި ސަރުކާރުގެ ފަރާތުން ނޫމަޑިއަށް ފުލް އަދި ފައިނަލް ސެޓެލްމަންޓްގެ ގޮތުގައި 55 މިލިއަން އެމެރިކާ ޑޮލަރު (849،750،000ރ.) ދައުލަތުން ވަނީ ދީފައެވެ.\nސަރުކާރުން އެގޮތަށް ނިންމީ، އެ މައްސަލަ އާބިޓްރޭޝަނުން ބޭރުގައި ހައްލުކުރުމަށް މަސައްކަތް ކުރުމަކީ އެންމެ ރަނގަޅު ގޮތް ކަމަށް، ސެޓެލްމަންޓް ކޮމިޓީ މަޝްވަރާކޮށް ރައީސްއަށް ލަފާ އެރުވުމުން، އެމަނިކުފާނުގެ ހުއްދައާއެކު ކަމަށް ވެސް ހައުސިން މިނިސްޓްރީން ބުނެއެވެ.\nގުޅޭ ޓެގު ހައުސިން މިނިސްޓްރީ ރައްޔިތުންގެ މަޖިލިސް


އުނގޫފާރުގައި މަލްޓި ޕާޕަސް ހޯލެއް އިމާރާތް ކުރުމަށް އިތުރުކުރި ބަޖެޓުގައި ހިމަނައިފި – Ungoofaaru\nބަނޑޭރިގަނޑު/ޙަބަރު/އުނގޫފާރުގައި މަލްޓި ޕާޕަސް ހޯލެއް އިމާރާތް ކުރުމަށް އިތުރުކުރި ބަޖެޓުގައި ހިމަނައިފި\nއުނގޫފާރުގައި މަލްޓި ޕާޕަސް ހޯލެއް އިމާރާތް ކުރުމަށް އިތުރުކުރި ބަޖެޓުގައި ހިމަނައިފި\n0 289 މިނެޓެއް ނުވަނިސް ކިޔާލެވޭ\nރިއާސީ ކެމްޕެއިންގައި މިހާރުގެ ރައީސުލް ޖުމްހޫރިއްޔާ އޮނަރަބަލް އިބްރާހީމް މުހައްމަދު ސޯލިހު އުނގޫފާރަށް ވަޑައިގަތުމުން ކައުންސިލްގެ ރައީސް މަރުހަބާ ދަންނަވަނީ\n2019 ވަނަ އަހަރަށް އެކުލަވާލި ބަޖެޓަށް ބަޖެޓް ކޮމެޓީގައި ބަހުސްކުރުމަށްފަހު ކޮމެޓީން ފާސްކުރި ބަޖެޓުގައި އުނގޫފާރުގައި މަލްޓި ޕާޕަސް ހޯލެއް އިމާރާތް ކުރުމަށް ހިމަނައިފިއެވެ.\nޕަބްލިކް ސެކްޓަރ އިންވެސްޓްމަންޓް ޕްރޮގްރާމް (ޕީ.އެސް.އައި.ޕީ) ގެ ދަށުން ބަޖެޓަށް އިތުރުކުރި މަލްޓި ޕާޕަސް ހޯލް އިމާރާތް ކުރުމަށް 2019 ވަނަ އަހަރުގައި 1 މިލިއަން ރުފިޔާ ހިމަނާފައިވާއިރު 2020 ވަނަ އަހަރުގައިވެސް ޕްރޮޖެކްޓަށް އިތުރު 1 މިލިއަން ރުފިޔާ ވަނީ ހިމަނާފައެވެ.\nއާ ސަރުކާރުން 2019 ވަނަ އަހަރަށް އެކުލަވާލައި ފިނެންސްއިން މަޖިލީހަށް ހުށައެޅި ބަޖެޓުގައި އުނގޫފާރުގައި އަލަށް ފަށާ ޕްރޮޖެކްޓެއްގެ ގޮތުގައި ހިމަނާފައިވަނީ އުނގޫފާރު ރީޖަނަލް ހޮސްޕިޓަލްގެ އަޕްގްރޭޑިން މަސައްކަތެވެ. މިމަސައްކަތަށް5މިލިއަން ރުފިޔާ ބަޖެޓް ކޮށްފައިވެއެވެ. މީގެ އިތުރުން ދެން ބަޖެޓުގައި ހިމަނާފައިވަނީ އުނގޫފާރުގައި މިހާރުވެސް ކުރިއަށްދާ ބައެއް ޕްރޮޖެކްޓް ތަކެވެ.\nރާއްޖޭގެ އެއްވެސް ރަށެއްގައި ކުރީގެ ސަރުކާރުން ފަށާނުނިމިހުރި އެއްވެސް ޕްރޮޖެކްޓެއް ހުއްޓާނުލާ ކުރިއަށް ގެންދިއުމަކީ ރައީސް އިބްރާހީމް މުހައްމަދު ސޯލިހުގެ ކެމްޕެއިން ވައުދެކެވެ.\nއުނގޫފާރުގެ ހުސްބިންތަކުގައި ހިޔާދޭ ގަސް އިންދަނީ


ރޭޕް ކުރުމުގައި ބައިވެރިވި މީހުން ހައްޔަރުކުރަން ގޮވާލައި ހަމަނުޖެހުން ހިންގި ބަޔަކު ފުލުހުންގެ ބެލުމުގެ ދަށަށް – My WordPress\nރޭޕް ކުރުމުގައި ބައިވެރިވި މީހުން ހައްޔަރުކުރަން ގޮވާލައި ހަމަނުޖެހުން ހިންގި ބަޔަކު ފުލުހުންގެ ބެލުމުގެ ދަށަށް\nއުތުރުގެ ރަށެއްގައި އުމުރުން 14 އަހަރުގެ އަންހެން ކުއްޖަކު ގޭންގް ރޭޕް ކުރި މައްސަލައިގައި އެއްވެސް މީހަކު ހައްޔަރުކޮށްފައި ނުވާތީ، އެރަށު ޕޮލިސް ސްޓޭޝަން ކައިރީގައި ހަމަނުޖެހުން ހިންގި ހަތަރު މީހަކު ފުލުހުންގެ ބެލުމުގެ ދަށަށް ގެންގޮސްފިއެވެ.\nފުލުހުން ބުނީ މި މައްސަލައިގައި ކޯޓު އަމުރެއްގެ ދަށުން ހައްޔަރުކުރި އެންމެންނަކީވެސް ދިވެހި ފިރިހެނުން ކަމަށެވެ. ބުދަ ދުވަހުގެ ރޭ، އެރަށުގައި ހަމަނުޖެހުން ހިންގައި، ދައުލަތުގެ މުދަލަށް ގެއްލުންދީ، ފުލުހުންނަށް ހަމަލާދީފައިވާ މައްސަލަ ތަހުގީގު ކުރަމުން އަންނަ ކަމަށްވެސް ފުލުހުން ހާމަކުރެއެވެ.\nއުތުރުގެ ރަށެއްގައި ގްރޭޑް 8ގައި ތައުލީމު ހާސިލު ކުރަމުން އަންނަ ދަރިވަރު ރޭޕް ކުރީ އޭނާގެ ޓީޗަރަކާއި، ފުލުހެއްގެ އިތުރުން، އެހެން މީހެއްގެ ބައިވެރިވުމާއި އެކީގައި ކަމަށް އެރަށުން މައުލޫމާތު ދިން މީހުން ތުހުމަތު ކުރެއެވެ. މި ހާދިސާގައި ރޭޕްގެ ޝިކާރައަކަށްވި އަންހެން ކުއްޖާ ވަނީ އޭނާއަށް ކުރިމަތިލާން ޖެހުނު ކަންކަން ޖެންޑަރ މިނިސްޓްރީއަށްވެސް ކިޔައިދީފައެވެ. އެކުއްޖާ މިހާރު ވަނީ ދައުލަތުގެ ބެލުމުގެ ދަށުގައެވެ.\nއަންހެންކުއްޖާ ރޭޕް ކުރި ކަމަށް އެކުއްޖާގެ އާއިލާއިން ތުހުމަތު ކުރަނީ މިމަހުގެ3ވަނަ ދުވަހުއެވެ. އެދުވަހުގެ ފަހުން އެ އަންހެން ކުއްޖާގެ އުޅުމަށް ބަދަލު އައިސް، ގިނަ ވަގުތު އެކަނި ހޭދަކުރުމާއި، ފިރިހެނަކު ފެނުމުން ބިރުގަނެ، ހަޅޭލެވުން ފަދަ ކަންކަން ފާހަގަވި ކަމަށް، އަންހެން ކުއްޖާގެ އާއިލާއާއި ހަވާލާދީ ބައެއް މީޑިއާތަކުގައި ވަނީ ރިޕޯޓްކޮށްފައެވެ.\nމި މައްސަލައިގައި ތުހުމަތު ކުރެވޭ ފަރާތްތައް ހައްޔަރު ނުކުރާތީ، އަންހެން ކުއްޖާ ނިސްބަތްވާ ރަށުގެ ރައްޔިތުން ދަނީ ކަންބޮޑުވުން ފާޅުކުރަމުންނެވެ.


Chutteege Beynun Heyo Gothugai Hifamaa! ޗުއްޓީގެ ބޭނުން ހެޔޮގޮތުގައި ހިފަމާ! – Huvadhoo News Chutteege Beynun Heyo Gothugai Hifamaa! Huvadhoo News\nޗުއްޓީގެ ބޭނުން ހެޔޮގޮތުގައި ހިފަމާ!\nމީހުންނަށް އަގުކުރަން ފަސޭހައީ ލޮލަށް ފެންނަ އަތުން ހިފޭ ތަކެއްޗެވެ. އެހެންކަމުން ވަރަށް ގިނަ ފަހަރަށް ވަގުތަކީ އެފަދަ މާއްދީ އެއްޗަކަށް ނުވާތީ އެއީ އަގުހުރި އެއްޗެއްކަން ދޭހަނުވެ، އޭގެ ބޭނުން ނުހިފި ދޫކޮށްލެވެއެވެ.\nދިގު ދިރާސީ އަހަރެއްގެ ކިޔެވުން ނިމި ދަރިވަރުންނަށް ލިބިފައިމިވާ ޗުއްޓީ އަކީ މި ވަގުތުގެ ބޭނުން ފުރިހަމަ ގޮތުގައި ހިފައިފި ނަމަ ވަރަށް އަގުހުރި އެއްޗަކަށް ހެދިދާނެއެވެ. ނަމަވެސް ބޭނުންނެތް ގޮތުގައި ހޭދަކޮށްފިނަމަ ބޭކާރު ވަގުތުތަކަށް ވެގެން ހިގައި ދާނެއެވެ. އެހެންކަމުން މި ވަގުތުގެ ބޭނުން ފުރިހަމަ ގޮތުގައި ހިފާ މި ދުވަސްތަކަކީ ކާމިޔާބު ދުވަސްތަކަކަށް ހެދުމަށް ކުރެވިދާނެ ކަންތައްތަކާއި ދޭތެރޭ ވިސްނާލުން މުހިއްމުކަމެއް ކަމުގައި ދެކެމެވެ.\nއެހެން އަހަރުތަކާއި ޚިލާފަށް މިއަހަރުގެ ޗުއްޓި ހޭދަކުރަން ޖެހިފައި މިވަނީ ވަރަށް ތަފާތު ގޮތަކަށެވެ. ކޮވިޑް ނަވާރައިގެ ބަލިމަޑުކަމުގެ ސަބަބުން ދަތުރުފަތުރުކުރުން މިވަނީ ހުއްޓުމަކަށް ގެނެވިފައެވެ. ޕާކުތައް މިވަނީ ބަންދުކުރެވިފައެވެ. އެއްގެއިން އަނެއްގެޔަށް ދިއުމާއި އެއްތަނަކަށް ގިނަމީހުން އެއްވެ އުޅުން މިވަނީ މަނާކުރެވިފައެވެ. އެއްމެން ގޭގައިބަންދުވެފައި ތިބެން ޖެހިފައި މިވާ ދުވަސްވަރު ދަރިވަރުން ވަގުތު ހޭދަ ކުރާނެ ގޮތުގެ ޓައިމް ޓޭބަލްއެއް ހަދާ އެއަށް އަމަލު ކުރުމަކީ ވަރަށް މުހިއްމު ކަމެކެވެ. މިގޮތުން ފޮތް ކިޔާނެ ގަޑިއަކާއި ލިޔުމަށް ޚާއްސަ ވަގުތު ތަކެއްގެ އިތުރުން ނަމާދުކުރުމާއި ގުރުއާން ކިޔެވުމަށް ޚާއްސަ ވަގުތުތަކެއް ކަނޑައެޅިދާނެއެވެ. މީގެ އިތުރުން ދަރިވަރުން ކުޅުމަށާއި ޓީވީ ބެލުން ފަދަ ކަންތަކަށް ޚާއްސަކޮށް ވަގުތު ތަކެއްވެސް މިޓޭބަލުގައި ހިމެނުން މުހިއްމެވެ. މިގޮތަށް ދަރިވަރުންގެ ކަންކަން ތާވަލްކޮށްގެން ކުރިއަށް ގެންދެވިއްޖެ ނަމަ މި ކުރު ޗުއްޓީއަކީ ބޭނުންތެރި ޗުއްޓީ އަކަށް ހެދިދާނެއެވެ.\nމަދަރުސާތަކުގެ ކިޔެވުން ކުރިއަށްދާއިރު ދަރިވަރުން ގިނައިން އުޅެންޖެހެނީ ކިޔެވުމުގެ ކަންތައްތަކުގައެވެ. ސްކޫލުގެ ގަޑި ނިމުމަށްފަހު ގުރުއާން ކުލާސް ތަކާއި ޓީއުޝަން ކުލާސްތަކުގައެވެ. ދެން ލިބޭ ވަގުތު ހޭދަކުރަން ޖެހެނީ އެތަންުތަނުން ހަވާލުކޮށްފައިވާ މަސައްކަތް ނިންމާ ފިލާވަޅު ދަސްކުރުމުގައެވެ. އެހެންކަމުން މި ޗުއްޓީއަކީ ކުދިންނާއި ބެލެނިވެރިންގެ ގުޅުން ރަގަޅުކުރުމަށް ލިބިފައިވާ ފުރުސަތަކަށް ހެދިދާނެއެވެ. މިގޮތުން ކުދިންނާއި އެކު ގިނަ ވަގުތު ހޭދަކޮށް ގޭތެރޭގެ މަސައްކަތްތަކުގައި ކުދިން ބައިވެރި ކުރެވިދާނެއެވެ. ކުދިންނާއި އެކިވާހަކަތައް ހިއްސާކޮށް ކުދިންގެެ ވާހަކަތައް އަޑުއެހުމުގެ އިތުރުން ކުދިންގެ ސުވާލުތަކަށް ޖަވާބު ދިނުމަކީވެސް ގުޅުން ބަދަހިވާނެ ކަމެކެވެ. މީގެ އިތުރުން އެކި ކަހަލަ ކުޅިވަރުތައް ގޭތެރޭގައި އާއިލާގެ މެމްބަރުންނާއިއެކު ކުޅެވިދާނެއެވެ. ޚާއްސަކޮށް ވިސްނުންތަރައްގީވާ ކަހަލަ ކުޅިވަރު ކުޅުމުގައި ކުދިންނާއި އެކު ވަގުތު ހޭދަކުރުމަކީ އެކަމުގެ ސަބަބުން ކުދިންގެ މުޅި އުމުރަށް އޭގެ ސަބަބުން ހެޔޮ އަސަރުތަކެއް ކުރާނެ ކަމެވެ.\nފުރިހަމަ ސިއްހަތަކީ ކޮންމެ އިންސާނަކަށްވެސް ވަރަށް މުހިއްމު އެއްޗެކެވެ. މިބަލިމަޑުކަމުގެ ތެރޭގައި ގޭގައި ތިބެން ޖެހިފައި ވީނަމަވެސް ފުރިހަމަ ސިއްހަތެއްގައި ހުރުމަށް މަސައްކަތް ކުރަން ޖެހެއެވެ. ކޮންމެ އިންސާނަކަށް އަދި ޚާއްސަކޮށް ބޮޑުވަމުން އަންނަ ކޮންމެ ކުއްޖަކަށް ފުރިހަމަ ސިއްޙަތެއްގައި ހުރުމަށް ކަސްރަތުކުމާއި ރަގަޅު ކާނާބޭނުން ކުރުމަކީ ކޮންމެހެން ބޭނުން ކަމެކެވެ. އެހެންކަމުން ގޭތެރޭގައި ނުވަތަ ގޯތިތެރޭގައި ޖާގައޮތް މިންވަރަކުން ކުދިންނަށް ހެލިފެލިވެ އުޅުމަށާއި ކަސްރަތު ކުރުމަށް ފުރުސަތުދޭން ވާނެއެވެ. މީގެ އިތުރުން ހަށިގަނޑަށް ފައިދާހުރި ކާނާ ކެއުމަށްވެސް ސަމާލުކަން ދޭންވާނެއެވެ. ކުދިންގެ އުމުރާއި އެކަށީގެންވާ ވަރަށް އިސްކޮޅު އަދި ބަރަދަން ހުރިތޯ ބަލާ އެކުއްޖެއްގެ އުމުރާއި އެކަށީގެންވާ ގޮތަށް އިސްކޮޅު އަދ ބަރުދަން ބަހައްޓަން މަސައްކަތްކުރުމަކީ ވެސް މި ޗުއްޓީގެ ބޭނުން ފުރިހަމަ ގޮތުގައި ބޭނުން ކުރުމަށް ކުރެވިދާނެ ކަމެކެވެ.\nލިބިފައިމިވާ ވަގުތުގެ ބޭނުން ފުރިހަމަ ގޮތުގައި ހިފާ މި ޗުއްޓީއަކީ ފައިދާ ހުރި ބޭނުންތެރި ޗުއްޓީއަކަށް ހެދުމަށް މަސައްކަތް ކުރެވިދާނެއެވެ.


Baleege alaamaaiythah hunna meehun miskithah nudhiyumah ilthimaas koffi\nބަލީގެ އަލާމާތްތައް ހުންނަ މީހުން މިސްކިތަށް ނުދިއުމަށް އިލްތިމާސްކޮށްފި\nކޮވިޑް19 ބަލީގެ އަލާމާތްތައް ހުންނަ މީހުން ނަމާދަށް މިސްކިތަށް ނުދިއުމަށް އިސްލާމިކް މިނިސްޓްރީ އިން އިލްތިމާސްކޮށްފިއެވެ.\nއެ މިނިސްޓްރީން ނެރުނު އިއުލާނެއްގައި ބުނެފައި ވަނީ ކޮވިޑް19 އާއި ގުޅިގެން މިސްކިތަށް ދިއުމުގައި ވަކި ކަންތައްތަކަށް އިސްކަން ދިނުމަށް އިލްތިމާސް ކޮށްފައެވެ. އެގޮތުން މިސްކިތަށް ދާއިރު މާސްކު އެޅުމާއި ގެއިން ވުޟޫ ކޮށްގެން މިސްކިތަށް ދިއުމުގެ އިތުރުން އަމިއްލަ އަށް މުސައްލަ ގެންދިއުމާއި އެހެން މީހެއްގެ މުސައްލަ މަތީގައި ނަމާދު ނުކުރުމަށް އެ މިނިސްޓްރީ އިން ވަނީ އަންގާފައެވެ.\nމިސްކިތަށް ވަނުމާއި ނުކުތުމުގައި ގައިދުރުކަން ބެހެއްޓުމަށާއި ނަމާދަށް ފަހު މިސްކިތުގައި މަޑު ނުކުރުމަށް އެ މިނިސްޓްރީ އިން ވަނީ އިލްތިމާސް ކޮށްފައެވެ. އަދި މިސްކިތުގައި އަތާ އަތް ޖޯޑުކޮށް ސަލާމް ނުކުރުމަށާއި ފުއްޕާމޭގެ ބަލިތަކާއި ރޯގާ ޖެހިފައިވާ މީހުންނާއި ކެއްސާ މީހުން އަދި އުމުރުން ދުވަސްވީ މީހުން މިސްކިތަށް ނުދިއުމަށް ވެސް އެ މިނިސްޓްރީ އިން ވަނީ އިލްތިމާސްކޮށްފައެވެ.\nއެ މިނިސްޓްރީ އިން ވަނީ މުދިމުންނާއި ވެސް ބައްދަލުކޮށް އިރުޝާދުތަކަށް ބޯލެނބުމަށް އިލްތިމާސްކޮށްފައެވެ. އެގޮތުން މިސްކިތްތަކަށް ނަމާދަށް ވަޑައިގަންނަވާއިރު އެޗް.ޕީ.އޭ ގެ ގައިޑްލައިންތަކާއި އެއްގޮަތަށް ޢަމަލުތައް ބެހެއްޓުމަށް ޢާއްމުންނަށް އިތުރަށް ނަޞޭޙަތްތެރިވުމަށް ވަނީ އިމާމުންނަށް އަންގާފައެވެ.\nއެގޮތުން ހުރިހައި ބޭފުޅުންވެސް މިސްކިތަށް ވަޑައިގަންނަވާއިރު މާސްކް އަޅުއްވަި އަދި މުސައްލައެއް ހިއްޕަވައިގެން ވަޑައިގަތުމަށް ކުރިއަށްވުރެ ބޮޑަށް ބާރު އެޅުމަށްވަނީ އަންގާފައެވެ. ޢާއްމު ސަލާމަތާއި ރައްކާތެރިކަމަށާއި އެންމެންގެ ރައްކާތެރިކަމަށް ކަނޑައަޅާފައިވާ ޤަވާޢިދުތަކަށް ހުރިހައި ބޭފުޅުންވެސް އެއްބާރުލުންދީ އެކަންކަމަށް އިތުރަށް ސަމާލުވުމަށްވަނީ އަންގާފައެވެ.


ރޮހިންޖާ ދަރިކޮޅުގެ މީހުން ވިއްސި ވިހާލިވެފައިވާ ގޮތް! — Ihavandhoo.com\n12 ސެޕްޓެމްބަރު 20170މުހައްމަދު އަކްރަމް\nރޮހިންޖާ މުސްލިމުން ވިއްސި ވިހާލިވެފައިވާ ގޮތް ދައްކުވައިދޭ ޗާޓެއް (ޗާޓް ތައްޔާރުކޮށްފައިވަނީ އެހީދޭ ޖަމާއަތްތަކާއި ޔޫއެންގެ އޭޖެންސީތަކުގެ އެހީގައި އަލްޖަޖީރާއިން)\nމިއަންމާގެ ބުޑިސްޓުންނާއި އަސްކަރިއްޔާގެ އަނިޔާވެރިކަމުން ސަލާމަތްވުމަށް ރޮހިންޖާ މުސްލިމުން ދަތުރުފެށީ މިއަދަކުނޫނެވެ. 1940 ވަނަ އަހަރުގެ ފަހުކޮޅު މިއަންމާއަށް އިނގިރޭސިންގެ އަޅުވެތިކަމުން މިނިވަންކަން ލިބުނު ހިސާބުން ރޮހިންޖާ ދަރިކޮޅަކީ މިއަންމާގައި ބާކީވެފައިވާ ދަރިކޮޅެކެވެ. މުސްލިމުންގެ އަގުލަބިއްޔަތު އޮންނަ ރޮހިންޖާ ދަރިކޮޅަކީ ދުނިޔޭގައި މިވަގުތު އެންމެ ވޭނުގައިއުޅެމުންދާ މައިނޯރިޓީކަމަށް އިންސާނީ ހައްގުތަކަށް މަސައްކަތްކުރާ ޖަމިއްޔާތަކުން އެއްބަސްވެއެވެ.\nމިއަންމާގައި ދިރިއުޅެމުންދާ ރޮހިންޖާ ދަރިކޮޅާއިމެދު މިއަންމާގެ އަސްކަރިއްޔާއިން ލާއިންސާނީ ހަރަކާތްތައް ފަށާފައިވަނީ 1940 އިގެ އަހަރުތަކުގެ ތެރޭގައެވެ. އަދި 1982 ގައި ރޮހިންޖާ މީހުންގެ އަތުންވަނީ މިއަންމާގެ ރައްވެހިކަން ނަގާފައެވެ. 1970 އިގެ ތެރޭ މިއަންމާގެ ސިފައިން ރޮހިންޖާ ދަރިކޮޅުގެ މީހުންނާއިމެދު ހިންގަމުންދިޔަ ލާއިންސާނީ އަމަލުތައް އިންތިހާއަށް އިތުރުވާން ފެށުމާއިއެކު މިއަދާހަމައަށް މިލިއަނަކަށްވުރެ ގިނަ ރޮހިންޖާ ދަރިކޮޅުގެ މީހުންވަނީ އެމީހުން މިއަންމާގައި ވަޒަންވެރިވެގެންތިބޭ ރަކިނޭ ދޫކޮށް ދުނިޔޭގެ އެކިގައުމުތަކަށް ހިޖުރަކޮށްފައެވެ.\nފަހުގެ ތާރީހެއްގައި ރޮހިންޖާ ދަރިކޮޅު މިއަންމާ ދޫކޮށް ހިޖުރަކުރުން އިތުރުވާންފެށީ 2016 ވަނައަހަރުއެވެ. އެއީ 2016 ވަނައަހަރު ރޮހިންޖާދަރިކޮޅަށް ނިސްބަތްވާ ހަތިޔާރުއެޅި ޖަމާއަތަކުން މިއަންމާގެ ސިފައިންގެ ޕޯސްޓަކަށް ހަމަލާދިނުމުން އުފެދުނު ހަމަނުޖެހުމުގެ ތެރޭގައެވެ. މިއަހަރު އަނެއްކާވެސް މިޔަންމާގެ ސިފައިންނާއި ބުޑިސްޓުންގެ އަނިޔާވެރިކަން އިންތިހާއަށް އިތުރުވެގެންދިއައީ ހަމަ އެފަދަ ހަމަލާއެއް މިއަންމާގެ ސިފައިންގެ ޕޯސްޓަކަށް ދިނުމާ ގުޅިގެންނެވެ.\nމިދިޔަ އޮގަސްޓްމަހުދިން އެހަމަލާއާއިއެކު މިއަންމާގެ އަސްކަރިއްޔާއާއި ބުޑިސްޓުން އަނިއާވެރިކަން އިންތިހާއަށް ދިއުމުގެ ނަތީޖާއަކީ ކޮންމެދުވަހަކުވެސް އެތައްހާސް ރޮހިންޖާ އިން މިއަންމާ ދޫކޮށް ހިޖުރަކުރުމެވެ.\n1970 ވަނައަހަރުންފެށިގެން ބުޑިސްޓް މިއަންމާގެ އަނިޔާވެރިކަމުން ސަލާމަތްވުމަށް މިއަންމާ ދޫކޮށް ހިޖުރަކުރި ރޮހިންޖާ ރެފިއުޖީންނަށް އޭޝިއާގެ ބައެއްޤައުމުތަކުންވަނީ އެޤައުމުތަކުގެ ދޮރާށިތައް ހުޅުވާލައިފައެވެ.\nސައުދީ އަރަބިއްޔާ: 200،000\nއެކުވެރި އަރަބި އިމާރާތް: 10،000


Harukashi fikuraa dhuru kuureveynee sahha mauloomaathu dheegen: Ilyas\nހަރުކަށި ފިކުރާ ދުރުކުރެވޭނީ ސައްހަ މައުލޫމާތުދީގެން: އިލްޔާސް\nހަރުކަށި ފިކުރާއި އިސްލާމް ދީނަށް ފުރައްސާރަ ކުރުމުގެ ފިކުރުން ދިވެހި ޒުވާން ޖީލު ސަލާމަތް ކުރެވޭނީ އިސްލާމް ދީނުގެ ސައްހަ މައުލޫމާތު ޒުވާނުންނަށްދީ، ދަރިވަރުންގެ ދީނީ އަގީދާ ވަރުގަދަ ކޮށްގެން ކަމަށް މަޝްހޫރު ދީނީ އިލްމުވެރިޔާ ޝައިހް އިލްޔާސް ހުސައިން ވިދާޅުވެއްޖެ އެވެ.\nރާއްޖޭގައި ހަރުކަށި ފިކުރުތައް ފެތުރެމުންދާ ކަމަށް ބުނާ ބުނުމުގެ އަޑުތައް ވަނީ ގަދަވެފަ އެވެ. އަދި އަހުމަދު ރިލްވާންގެ މައްސަލާގައި ރިޔާސީ ކޮމިޝަނުން އެކުލަވާލާފައިވާ ރިޕޯޓްގައި ހޯދާފައިވާ މައުލޫމާތުތަކުން ހާމަވި ގޮތުގައި ރިލްވާން މަރާލާފައިވަނީ ވެސް ހަރުކަށި ވިސްނުމުގެ ބަޔެކެވެ. އެކަމާއި ގުޅިގެން ހަރުކަށި ފިކުރުތައް ނައްތާލަން އިތުރު ފިޔަވަޅުތައް އަޅަންޖެހޭ ކަމަށް އެ ކޮމިޝަނުން ވަނީ ބުނެފަ އެވެ.\nއިލްޔާސް ވިދާޅުވީ ހަރުކަށި ފިކުރާއި، އިސްލާމް ދީނަށް ފުރައްސާރަ ކުރުމުގެ ފިކުރުން ޒުވާން ޖީލު ސަލާމަތް ކުރެވޭނީ ދީނުގެ ސައްހަ މައުލޫމާތު ޒުވާނުންނަށް ދީގެން ކަމަށެވެ. އަދި ދަރިވަރުންގެ ދީނީ އަގީދާ ވަރުގަދަ ކުރުމަކީ ވެސް ވަރަށް މުހިންމު ކަމެއް ކަމަށެވެ.\nދީނީ އިލްމުވެރިން ޝައިހް އިލްޔާސް ހުސައިން


Box office in emmeh bodu aamdhanee eh hoadhi film akah "Avengers Endgame" vejje – adduLIVE\nބޮކްސް އޮފީހުން އެންމެ ބޮޑު އާމްދަނީއެއް ހޯދި ފިލްމަކަށް "އެވެންޖާސް އެންޑްގޭމް"\nJul 22, 2019, 22:47 ފާޠިމަތު ނަޒީހާ\nމިހާތަނަށް ބޮކްސްއޮފީހުން އެންމެ ބޮޑު އާމްދަނީއެއް ހޯދި ފިލްމަކަށް މާވެލް ސްޓޫޑިއޯސް އިން އުފައްދާފައިވާ އެވެންޖަރސް: އެންޑްގޭމް ވާނެ ކަމަށް އެ ފިލްމު ޑިސްޓްރިބިއުޓް ކުރާ ވޯލްޓް ޑިޒްނީއިން ހާމަކޮށްފިއެވެ.\nސެންޑިއޭގޯ ގައި މިހާރު ކުރިޔަށްދާ "ކޮމިކް-ކޮން" ގައި ނެރުނު ބަޔާނެއްގައި ޑިޒްނީ އިން ބުނެފައިވަނީ ކުރިޔަށް އޮތް ދުވަސްތަކުގެ ތެރޭގައި އެންޑްގޭމުން، ޖޭމްސް ކެމެރަންގެ އެވެޓަރ އިން ހޯދި 2.789 ބިލިއަން ޑޮލަރުގެ އާމްދަނި އަށް ވުރެ ބޮޑު އާމްދަނީ އެއް ހޯދާނެ އެވެ.\nއެންޑްގޭމް އަކީ ފާއިތުވެ ދިހަ އަހަރު ދުވަހުގެ ތެރޭގައި މާވެލް ޔުނިވަރސް އިން ނެރުނު 22 ފިލްމުގެ ސިލްސިލާގެ އެންމެ ފަހު ފިލްމެވެ. މި ފިލްމަކީ އެ ސިލްސިލާގެ ފިލްމު ތަކުގައި ހަރަކާތްތެރިވި ގިނަ ތަރިންތަކެއް އެ ރޯލުތަކުގައި ހަރަކާތްތެރިވާނެ ފަހު ފިލްމެވެ.\nކޮމިކް-ކޮން ގައި ވާހަކަދައްކަމުން މާވެލް ސްޓޫޑިއޯސްގެ ރައީސް ކެވިން ފައިގީ ބުނީ، އެވެޓަރގެ ރެކޯޑް މުގުރާލެވުނު ކަމުގައިވީ ނަމަވެސް ދެން ނިކުންނަ އެވެޓަރ ފިލްމަކުން އަނެއްކާވެސް އެ ރެކޯޑް މުގުރާލާނެ ކަމަށެވެ.\nހޮލީވުޑްގެ އެންމެ ކާމިޔާބު ޕްރޮޑިއުސަރު ކަމުގައިވާ ޖޭމްސް ކެމެރަންގެ އެވެޓަރ ސިލްސިލާގެ ދެން ނިކުންނަ ފިލްމް ރިލީޒްކުރުމަށް ހަމަޖެހިފައިވަނީ 2021 ވަނަ އަހަރުގެ ޑިސެމްބަރު މަހުގެ ތެރޭގައެވެ.


Mahibadhoo Zoik Futsal cup mimahu 23 gai\nމަހިބަދޫ ޒޮއިކް ފުޓްސަލް ކަޕް މިމަހު 23ގައި\nއދ. މަހިބަދޫ ޒުވާނުނަށް އަމާޒުކޮށްގެން ޒޮއިކް ސްޕޯޓސް ކްލަބްގެ ފަރާތުން ބާއްވާ ފުޓްސަލް މުބާރާތް މިމަހުގެ 23 ވަނަދުވަހު ބޭއްވުމަށް ނިންމައިފިއެވެ.\n"ވޮއިސް" އަށް މައުލޫމާތު ދެމުން ޒޮއިކް ސްޕޯޓްސް ކްލަބްގެ އޮފިޝަލް ވިދާޅުވިގޮތުގައި ރަށު ފެންވަރުގައި ބޭއްވޭ މި މުބާރާތުގައި 23 ޓީމުން ބައިވެރިވެފައިވާ އިރު ޒުވާނުންނާއި ރަށުން ބޮޑު ތަރުހީބެއް މުބާރާތައް ލިބިފައިވާކަމަށެވެ.\nމުބާރާތުގައި މަހިބަދޫގެ ޓީމުތައް އެކަނި ބަިއވެރިވާއިރު މި މުބާރާތް ބޭއްވުމަށް ހަމަޖެހިފައިވަނީ މި މަހުގެ 23 ވަނަދުވަހުއެވެ.\nއެއްވަނަ ޓީމަށް 7000 ރުފިޔާގެ ފައިސާގެ އިނާމަކާއި، ދެވަނަ ޓީމަށް 3500 ރުފިޔާގެ ފައިސާގެ އިނާމެއް ދިނުމަށް ނިންމާފައިވެއެވެ.\nމި މުބާރާތުގެ މީޑިއާ ޕާޓްނަރަކީ "ވޮއިސް" އެވެ.\n2018ވަނަ އަަހަރުގައި ރަސްމީކޮށް އުފެދުނު ޒޮއިކް ސްޕޯޓްސްއަކީ އޭގެ ކުރިންވެސް ކުޅިވަރުގެ ދާއިރާގައި ހަރަކާތްތެރިވެފައިވާ ކްލަބެކެވެ. އެގޮތުން 2014 ވަނަ އަހަރުން ފެށިގެން ޒޮއިކްގެ ނަމުގައި ނެޓްބޯޅަ ޓީމެއް ނެރެ، 2017، 2018އަދި 2019ވަނަ އަހަރުގައި ވަނީ ނެޓްބޯޅަ މުބާރާތުގެ ޗެމްޕިއަންކަން ހާސިލްކޮށް ތަށި މިލްކުކޮށްފައެވެ.\nއަދި 2018ވަނަ އަހަރު މަހިބަދޫގައި ބޭއްވި މަޝްހޫރު ފުޓްބޯޅަ މުބާރާތްކަމަށްވާ ނިއު ޖެނެރޭޝަން ކަޕްގައިވެސް ޒޮއިކްގެ ޓީމަކުން ވަނީ ބައިވެރިވެ ޗެމްޕިއަންކަން ހާސިލްކޮށްފައެވެ.\nޒޮއިކް ސްޕޯޓްސްގެ އެންމެ ފާހަގަކޮށްލެވޭ އެއް ކަމަކީ ކުޅިވަރަށް ދެމުންގެންދާ ސަމާލުކަމެވެ. އެގޮތުން އެ ކްލަބުން ވަނީ އދ.މަހިބަދޫގައި މިހާތަނަށް ބޭއްވުނު ހުރިހާ މުބާރާތެއްގައިވެސް އެހީތެރިކަން ފޯރުކޮށްދީފައެވެ. މި ކްލަބް ހިންގުމުގައި އިސްކޮށް ހަރަކާތްތެރިވެ ވަޑައިގަންނަވަނީ އދ.މަހިބަދޫއަށް އުފަން ޒައީމާ މުހައްމަދެވެ.\nމިއީ ޒޮއިކް ސްޕޯޓްސް ކްލަބުން އިންތިޒާމްކޮށްގެން ބާއްވާ ފުރަތަމަ މުބާރާތެވެ.


Fuvahmulah City Councilun GA. Atholhu Council ge membarunnaai bahdhalu kohfi - AO News\nފުވައްމުލައް ސިޓީ ކައުންސިލުން ގއ. އަތޮޅު ކައުންސިލުގެ މެމްބަރުންނާއި ބައްދަލުކޮށްފި\nގއ. އަތޮޅު ކައުންސިލުގެ މެމްބަރުންނާއި ފުވައްމުލައް ސިޓީ ކައުންސިލުން ބައްދަލުކުރުން - ފޮޓޯ: ފުވައްމުލައް ސިޓީ ކައުންސިލް\nފުވައްމުލައް ސިޓީގެ ކައުންސިލު މެމްބަރުން ގއ. އަތޮޅު ކައުންސިލުގެ މެމްބަރުންނާއި މިއަދު ބައްދަލުކޮށްފިއެވެ.\nފުވައްމުލައް ސިޓީ ކައުންސިލުން ހާމަ ކުރި ގޮތުގައި އެ ކައުންސިލްގެ އިދާރާގައި ބޭއްވި މި ބައްދަލުވުމުގެ މައިގަނޑު މަޤްޞަދަކީ ދެ ކައުންސިލުގެ ހިންގުން ކުރިއަށް ގެންދާ ގޮތް ބަލާ ދެ އަތޮޅު ދެމެދުގައި އޮންނަ ގުޅުން އިތުރަށް ބަދަހި ކުރުމެވެ. ދެ އަތޮޅުގެ ރައްޔިތުން އެކި ބޭނުން ތަކަށް ދެ އަތޮޅަށް ޒިޔާރަތްކޮށް ހަދާއިރު މި ބައްދަލުގައި އެކަމަށް ފަސޭހަ ކޮށްދިނުމުގެ ގޮތުން ދެ އަތޮޅު ދެމެދުގައި ދަތުރުފަތުރުގެ ނިޒާމެއް ގާއިމު ކުރުމަށްޓަކައި މަޝްވަރާކުރެވުނު ކަމަށްވެސް ފުވައްމުލައް ސިޓީ ކައުންސިލުން ވަނީ މައުލޫމާތު ދީފައެވެ.\nފުވައްމުލަކުގައި ލޯކަލް ޓޫރިޒަމް ކުރިިއަރަމުން އަންނަ އިރު އެ ސިޓީގައި މި މަސައްކަތް އިތުރަށް ތަރައްޤީ ކުރުމަށް ކުރެވިދާނެ މަސައްކަތްތަކާއި ބެހޭގޮތުން ވެސް މި ބައްދަލުވުމުގައި ވަނީ މަޝްވަރާކުރެވިފައެވެ. އެގޮތުން ދެ ކައުންސިލް ދެމެދުގައި ފަހުމުނާމާއެއް ގާއިމުކުރުމާއި ބެހޭގޮތުންވެސް މި ބައްދަލުވުމުގައި ވަނީ މަޝްވަރާކޮށްފައެވެ.\nފުވައްމުލައް ސިޓީ ކައުންސިލުން ރަށުގެ ތަރައްޤީ އަށް ގިނަ މަސައްކަތެއް ކުރަމުން އަންނަ އިރު ރަށުގެ ރައްޔިތުންނަށް ލުއިފަސޭހަ ވާނެ ފަދަ ގޮތްތަށް ހޯދުމަށް އެހެން އަތޮޅު ތަކާއި ގުޅިގެން އަންނަނީ ގިނަ މަސައްކަތްތަކެއް ކުރަމުންނެވެ.\nބައްދަލުވުންފުވައްމުލައް ސިޓީފުވައްމުލައް ސިޓީ ކައުންސިލްލޯކަލް ޓުއަރިޒަމްގއ. އަތޮޅު ކައުންސިލް


ރާއްޖޭގެ މުސްތަޤްބަލަށްޓަކާ ބިނާކުރާ ބިޔަ ރަށް! - Dhivehi Post\nރާއްޖޭގެ މުސްތަޤްބަލަށްޓަކާ ބިނާކުރާ ބިޔަ ރަށް!\nއާޓިކަލް ޕޯސްޓްކުރީ ދިވެހި ޕޯސްޓް 1 އަހަރު ކުރިން مارس 19, 2019 0250\nވާވު އަތޮޅަކީ ގުދުރަތީ ގޮތުން ދެއަތޮޅެކެވެ. އެއީ އަސްލު ވާވު އަތޮޅާއި، އެއަތޮޅު ކައިރީ އޮންނަ “ވައްޓަރު” ނަމަކަށް ކިޔާ ގުދުރަތީ ކުޑަ އަތޮޅެކެވެ. ވާވު އަތޮޅަކީ ސައިޒުގެ ގޮތުންވެސް އަދި އާބާދީގެ ގޮތުން ވެސް ރާއްޖޭގެ އެންމެ ކުޑަ އަތޮޅެވެ. އަތޮޅުގައި 21 ވަރަކަށް ރަށް އޮތްއިރު މީހުން އުޅެނީ އެންމެ5ރަށުގައެވެ، އަދި މުޅި އަތޮޅުގެ އާބާދީއަކީ ގާތްގަނޑަކަށް 2000 އެވެ. ވާވު އަތޮޅުގެ އެންމެ އިރުމަތީ ފަރާތުން ފުއްތެޔޮމުލި އިން ފެށިގެން އަތޮޅުގެ އެންމެ ހުޅަނގު ފަރާތުން ފުއްސަރާ ދެމެދު، އަތޮޅުގެ ފުޅާމިން 57 މޭލު ހުރެއެވެ.\nއަތޮޅުގެ 2000 ވަރަކަށް އާބާދީ އެހެން އަތޮޅަކަށް ބަދަލުކޮށް، ބަދަލު ކުރި މީހުނަނަށް ސަރުކާރުން ގެދޮރާއި ބަދަލު ދިނުމަށް ފަހު، ޑީޕްސީ ޑްރެޖިންގ ހަދައިގެން މުޅި ވާވު އަތޮޅު ހިއްކުމަކީ މީގެ ވިއްސަކަށް އަހަރު ކުރީން ހަފްތާ މަޖައްލާ “މަންޑޭޓައިމްސް” ގަ ލިޔުނު ލިއުމުން ފެށިގެން އަޅުގަނޑު ފާޅުކުރަމުން އަންނަ ޚިޔާލެކެވެ. މިއީ ޓެކްނިކަލް ގޮތުން މިހާރު ދުނިޔޭގައި ޓެކްނޮލޮޖީ ހުރި، އަދި ކުރެވިދާނެ ކަމެކެވެ. ޚަރަދަށް ބަލާއިރު ކޮންޓްރެކްޓަރ ފައިނޭންސް އުސޫލުން ކުރުމުން، ދައުލަތުން އެއްވެސް ޚަރަދެއް ނުކޮށް ހިންގިދާނެ ބިޔަ މަޝްރޫ އެކެވެ. ޑީޕްސީ ޑްރެޖިންގ އަކީ މާކަނޑުގެ އަޑިން ޕަމްޕް ކޮށްގެން ވެލި ނެގުމަށް ކިޔާ ނަމެކެވެ. މިގޮތަށް ބިން ހިއްކައިގެން، މުޅި ވާވު އަތޮޅު އެއްކޮށް، ކަނޑުގެ ލޮނުގަނޑުން ފެށިގެން މަދުވެގެން 15 ފޫޓުގެ އުސްމިނަށް ހިއްކުމުން، އެއްފަސް ކޮށް އުފެދޭ ބޮޑުސިންގާ ރަށް ވެގެން ދާނީ މަދުވެގެން އެއް މިލިއަން މީހުންނަށް އެއްފަހަރާ އުޅެވޭ ފަދަ “ސޭފް އައިލޭންޑް” އަކަށެވެ.\nވާވު އަތޮޅަކީ ރާއްޖޭގެ ވެރިރަށް މާލެއާވެސް އެހާ ދުރު އަތޮޅެއް ނޫނެވެ. ސްޕީޑް ލޯންޗްގައި ދޮޅުގަޑި އިރުން ދެވެއެވެ އަދި އިންޖީނު ދޯނީގައި4ގަޑިއިރުން ދެވެއެވެ. މިފަދަ ބިޔަ މަޝްރޫއެއް ހިންގާނަމަ ވާވު އަތޮޅުގައި މިހާރު އޮތް2ރިސޯރޓްވެސް ބަދަލު ދީފައި، އެހެން އަތޮޅަކުން2ރަށް ދީފައި ނަގަން ޖެހޭނެއެވެ.\nވާވު އަތޮޅުގެ އެތެރެވަރީގައި އެންމެ ފުން ހިސާބުގެ ފުންމިނަކީ 73 މީޓަރެވެ. މިސާލަކަށް ބަލާނަމަ ސިނަމާލެ ބްރިޖްގެ މައި ތަނބުތައް އެވަނީ ކަނޑުގެ އަޑިން 100 މީޓަރ ފުނަށް ފައްތާފައެވެ. އެހެންކަމުން މިޒަމާނުގެ ޓެކްނޮލޮޖީ ބެނުންކޮށްގެން 73 މީޓަރ ފުން ވާވު އަތޮޅު އެއްކޮށް ހިއްކާލުމަކީ ނުކުރެވޭ ވަރު ކަމެއްނޫނެވެ. އަދި ދާދިފަހުން ދެކުނު ޗައިނާ ކަނޑުގައި ޗައިނާ ސަރުކާރުން ބިންހިއްކައިގެން އުފައްދާފައިވާ ބޮޑެތި ރަށްތަކަށް ބަލާއިރު ވާވު އަތޮޅު އެއްކޮށް ހިއްކުމުގެ ޓެކްނޮލޮޖީއާއި ތަޖުރިބާ، އަދި ކޮންޓްރެކްޓަރ ފައިނޭންސަށް ބޭނުންވާ ފައިސާވެސް ޗައިނާއިން ލިބޭނެއެވެ. އަދި ޗައިނާ ނޫނަސް ޔޫރަޕްގެ ހޮލެންޑް ފަދަ ޤައުމުތަކަކީވެސް މިފަދަ ޓެކްނޮލޮޖީ އާއި ފައިނޭންސް ހުރި ޤަމުތަކެވެ.\nމިގޮތަށް ވާވު އަތޮޅު (ވައްޓަރުވެސް ހިމެނޭ ގޮތަށް) ހިއްކައިފިނަމަ ގާތަގަނޑަކަށް 3000 އަކަމޭލުގެ ބިޔަ ރަށެއް އުފެދޭނެއެވެ. އެއީ ގަތްގަނޑަކަށް މާލެވަރުގެ 1000 މާލޭގެ ބިމެވެ. އެފަދަ ބިޔަ ރަށެއް، ކަނޑުގެ ލޮނުގަނޑުން ފެށިގެން 15 ފޫޓު އުސްކޮށް ހިއްކައިފި ނަމަ، އެރަށް ވެގެންދާނީ، ތިމާވެއްޓަށް އަންނަ ބަދަލެއްގެ ސަބަބުން ކަނޑުގެ ލޮނުގަނޑު އުފުލިއްޖެ ނަމަ، ދިވެހި ރައްޔިތުންގެ ނުވަތަ ދިވެހި ރާއްޖޭގެ މުސްތަޤްބަލް، އިންޝާﷲ، ޔަގީންކޮށްދޭނެ ބިޔަ ރަށަކަށެވެ. ހަމަ އެފަދައިން އިގްތިސޯދީ ބިޔަ އިންޖީނަކަށެވެ!\nމިތަނުގައި ބައިނަލްއަޤްވާމީ ވައިގެ ބަނދަރަކާއި، ބޮޑެތި އާގު ބޯޓު އެލޯންގްސައިޑް ކުރެވޭ ވަރުގެ ޓްރާންސްޝިޕްމެންޓް ބަނދަރަކާއި، ތަފާތު އުފެއްދުންތައް އުފައްދާ ކާރުހާނާ ތަކާއި، ސްކޫލް، ހޮޓެލް އަދި ކޮންޑޮމީނިއަމްސް އާއި ފްލެޓް ފަދަ ހުރިހާ ވަސީލަތްތައް ޤާއިމް ކުރެވޭނެއެވެ. އަދި ދަނޑުވެރިކަން ކުރާނެ ބޮޑެތި ދަނޑުތަކާއި، ކުކިންގ އޮއިލް، ޓޮމާޓޯ ޕޭސްޓް، ޓޮމާޓޯ ސޯސް، ހިކި ކިރު، ގެރި ކިރު، ދިޔާ ކިރު ޕެކެޓް، ކުކުޅުގެ ބާވަތްތައް، ހަކުރު، ނޫޑުލްސް، ހަނޑޫ، ބިސްކޯދު، އިންޖީނު އޮއިލް، ކޫލެންޓް ފަދަ، އާއްމުކޮށް ބޭނުންކުރާ ތަފާތު މުދާ އުފައްދާ ނުވަތަ ޕެކް ކުރާ ކާރުޙާނާ ތަކާއި، މޮޓޯރ ސައިކަލް ފަދަ ތަކެތި އެސެމްބުލް ކުރާ ކާރުޙާނާ ތައްވެސް ހުންނާނެއެވެ. މިތަނުގައި ބޮޑެތި އަދަދުން އިންވެސްޓް ކުރާ ބިދޭސީ އިންވެސްޓަރުންނަށް ރާއްޖޭގެ ޕާރމަނެންޓް ރެސިޑެންސީ ދެވޭނެއެވެ. ޕާރމަނެންޓް ރެސިޑެންސީ އަކީ ރައްޔިތަކަށް ވުމެއްނޫނެވެ. އެއީ ރައްޔިތަކަށް ލިބޭ ވޯޓުލުމުގެ ހައްޤުފަދަ ހައްޤުތައް ނުލިބޭ، އެހެނަސް ވިސާއާ ނުލާ ރާއްޖޭގައި ދާއިމަށް އުޅުމުގެ ހުއްދައެވެ.\nދިވެހިރާއްޖެއިން އެތެރެކުރާ ބާވަތްތަކުގެ ތެރެއިން އާއްމުކޮށް ބޭނުންކުރާ ކައްކާ ތެޔޮފަދަ ބާވަތްތައް ރާއްޖެއަށް އެތެރެކުރެވޭ މިންވަރު ބަލައި، އެކަމަށް ރިޢާއަތްކޮށް، އެތަކެތި ދިވެހިރާއްޖޭގައި އުފައްދައި، ނުވަތަ އެތަކެތި ގަނޑުކޮށް ނުވަތަ ‘ރޯކޮށް’ ރާއްޖެ އެތެރެކޮށް، ރިފައިންކޮށް، ޕްރެސެސްކޮށް އަދި ބަންދުކޮށް ދިވެހި ބާޒާރަށް ނެރުމަށް ބޭނުންވާ ފެކްޓަރީތައް އެއިރުން ހެދޭނީ ވާވު އަތޮޅުގެ ބިޔަ ރަށުގެއެވެ. މިރަށަށް ކީދާނެ އެއް ނަމަކީ “ވާވު-ސޭފް-އައިލޭނޑް” އެވެ!\nވާވު އަތޮޅު ހިއްކާ އިރު، ވައްޓަރު ވެސް ހިއްކޭނެއެވެ. ވައްޓަރަކީ ގުދުރަތީ ބޮޑު ސިންގާ ހާބަރެކެވެ. ވައްޓަރު ހިއްކާނީ އެހާބަރު އޮންނަ ގޮތަށް ވައްޓަރުގެ ވަށައިގެންނެވެ. މެދުގަ އޮންނަ ގުދުރަތީ ހާބަރު ނުހިއްކާ ބާއްވާ ގޮތަށެވެ. އެއަށްފަހު ވައްޓަރާއި “ވާވު-ސޭފައައިލޭންޑް” އާ ދެމެދު ބްރިޖަކުން ގުޅާލުމަށް ފަހު ވައްޓަރު ބަނދަރު ވެގެންދާނީ ބޮޑު ސިންގާ، ބިޔަ، ޓްރާންސްޝިޕްމެންޓް ކޮންޓެއިނަރ ބަނދަރަކަށެވެ. މިކޮންޓެއިނަރ ބަނދަރާއި، ވާވު-ސޭފްއައިލޭންޑް ގައި ހަދާ އިނަޓަރނޭޝަނަލް އެއަރޕޯރޓާއި، ފެކްޓަރީ ތަކާއި އެހެނިހެން އިންފްރާސްޓްރަކްޗަރގެ ސަބަބުން ވާވު ވެގެންދާނީ މެދުސައިޒުގެ ބޮޑު ޤައުމެއްފަދަ ތަނަކަށެވެ. ހަމައެކަނި އެތަނުގެ އިގްތިސޯދުން މުޅި ދިވެހިރާއްޖޭގެ ހަރަދުތައް ޗަލުވާލެވޭވަރުގެ ބިޔަ އިގްތިސޯދަކަށެވެ. އެ ސަރަހައްދަކީ ޚާއްސަ އިކޮނޮމިކް ޒޯނަކަށްހަދައި، އިންވެސްޓަރުންނަށް ޚާއްސަ އިނާޔަތްތަކެއް ދެވިގެން ދާނެއެވެ.\nމިއީ ބިޔަ ތަސައްވުރެކެވެ. މިދިވެހި ޤައުމުގެ އިގްތިސޯދީ މިނިވަންކަމާއި ދިވެހި ރައްޔިތުންގެ ކުރިމަގުގެ ފޯރުންތެރިކަމާއި ޤައުމުގެ ތަރައްޤީ، އަދި، ރައްކާތެރިކަމާއި ގުޅިފައިވާ ބިޔަ ތަސައްވުރެކެވެ. “ވިޝަން 2025” އެކުލަވާލައި، އޭގެ އެންމެ މުހިއްމު ބައެއްގެ ގޮތުގައި “ވާވު-ސޭފްއައިލޭންޑް” ގެތަސައްވަރު ހަޤީގަތަކަށް ހެދުމުގެ މަސައްކަތް މިހާރުވެސް ފަށަންވީއެވެ.\nޤައުުމު މުށުތެރެއަށް ލައިގެން އުޅޭ ވިޔަފާރިވެރީންނަށް ވުރެ ޤައުމު މުހިއްމެވެ!\nވަރަށް އަވަހަށް މާލޭގެ ބޯހިޔާވަހިކަމުގެ “ބިޔަ” މަޝްރޫއެއް ފެށޭނެ: ރައީސް\nދިވެހި ޕޯސްޓް 1 އަހަރު ކުރިން أبريل 30, 2019\nސޫދާއި ނަޝީދު ބޭނުންވަނީ ރިލްވާނުގެ މަރުގެ ތަހުގީގު ފެއިލްވާންބާ؟\nދިވެހި ޕޯސްޓް9މަސް ކުރިން شتنبر 6, 2019\nކައިރި … ނަމަވެސް ދުރުގައިވާ މަލިކު\nދިވެހި ޕޯސްޓް 1 އަހަރު ކުރިން ماي 24, 2019


Hirafus cup: Forigadha matchakah fahu Saaba final ah!\nލަނޑު ޖެހުމަށްފަހު ސާއްބަ ކުޅުންތެރިން އުފާފާޅުކުރަނީ\nފެންޓަގްރާމު ހިރަފުސް ކަޕުގައި މިއަދު ކުޅުނު ސެމީ ފައިނަލްގެ ދެވަނަ މެޗު 4-2 ގެ ނަތީޖާއަކުން ކާމިޔާބު ކުރީ ހަނިމާދޫގެ ސާއްބަ އެކުވެރިންގެ ކުލަބެވެ.\nގިނަ އަދަދެއްގެ ސަޕޯޓަރުންގެ ކުރިމަތީ ކުޅެވުނު މި މެޗުގައި އިދިކޮޅުން ބައްދަލުކުރީ ގްރޫޕް އޭގެ ދެވަނަ ޓީމުގެ ގޮތުގައި ސެމީއަށް ދަތުރުކުރި ނޮޅިވަރަމް ކްލަބު ތިލަދުންމައްޗެވެ.\nވަރަށް ވަރުގަދަ ކުޅުމެއް ފެނިގެންދިޔަ މި މެޗުގެ ފުރަތަމަ ލަނޑު ސާއްބައަށް ކާމިޔާބުކޮށްދިނީ ހުސެއިން ޝަރީފެވެ. މެޗުގެ ދެވަނަ ލަނޑު އޭގެ އިރުކޮޅެއްފަހުން އާސިފް ސަލީމް ކާމިޔާބުކޮށް ކްލަބު ތިލަދުންމަތި ހާސްކޮށްލި އެވެ.\nމެޗުގެ ފުރަތަމަ ހާފު ކްލަބު ތިލަދުންމައްޗަށް އެއްވެސް ލަނޑެއް ކާމިޔާބު ނުވެ ނިމުނުއިރު ފަހު ހާފު ފަށައިގެން އެޓީމަށް ލިބުނު ޕެނަލްޓީއެއްގައި ލަނޑު ޖަހާ ވަނީ ފަރަގު ކުޑަކޮށްދީފަ އެވެ. މި ލަނޑު އެ ޓީމަށް ކާމިޔާބުކޮށްދިނީ މުހައްމަދު މަފާޒެވެ.\nދެޓީމުގެ ފަރާތުންވެސް މޮޅު ކުޅުމެއް ފެނިގެން ދިޔަ މި މެޗުގައި ދެން ފެނިގެން ދިޔައީ މެޗުގެ މޮޅު ކުޅުންތެރިޔާގެ މަގާމު ހޯދި ސާއްބަގެ ހުސެއިން ޝަރީފު އިތުރު ލަނޑެއް ޖަހާދީ ނަތީޖާ 3-1 ބަދަލު ކުރިތަނެވެ.\nމާގިނަ އިރުތަކެއް ނުވެ ކްލަބު ތިލަދުންމަތިން ލަނޑެއް ޖަހާ މެޗުގެ ފޯރި އިތުރަށް ގަދަކޮށްލި އެވެ. ނަމަވެސް ހުސެއިން ޝަރީފު ވަނީ އިތުރު ލަނޑެއްޖަހާ އޭނާގެ ހެޓްރިކް ފުރިހަމަކޮށް ސާއްބައަށް ފައިނަލް ކަށަވަރުކޮށްދީފަ އެވެ.\nމުބާރާތުގެ ފައިނަލް މެޗުގައި ސްކައި އަދި ސާއްބަ ބައްދަލު ކުރާ މެޗު އޮންނާނީ ހޮނިހިރު ދުވަހު އެވެ.


1.7 ބިލިއަން ރުފިޔާގެ ސަޕްލިމަންޓްރީ ބަޖެޓު ކޮމެޓީން ފާސްކޮށްފި – Faseha\n3 weeks ago addulive\nސަރުކާރުން ރައްޔިތުންގެ މަޖިލީހަށް ހުށަހެޅި 1.7 ބިލިއަން ރުފިޔާގެ ސަޕްލިމަންޓްރީ ބަޖެޓު، ރައްޔިތުން މަޖިލީހުގެ ބަޖެޓު ދިރާސާކުރި ކޮމެޓީން ފާސްކޮށްފިއެވެ.\nކޮމެޓީން ބަޖެޓު ދިރާސާކޮށް ނިންމާލިއިރު ބަޖެޓަށް މާ ބޮޑެތި ބަދަލުތަކެއް ގެނެސްފައެއްނުވެއެވެ. މަޖިލީހުގެ ބަޖެޓު ދިރާސާކުރާ ކޮމެޓީން ސަޕްލިމަންޓްރީ ބަޖެޓުގެ މަސައްކަތް ނިންމާލިއިރު މަޖިލީހުގެ ރައީސް، ރައީސް މުހައްމަދު ނަޝީދު ނިންމަވާފައި ވަނީ މިރޭ ބަޖެޓުގެ މަސައްކަތް ނިންމާ މާދަމާ އޮންނަ މަޖިލީހުގެ ޖަލްސާއަށް ބަޖެޓުގެ ބަހުސް ކުރުމަށެވެ. އަދި މާދަމާ ރޭ މަޖިލީހުން ބަޖެޓު ފާސް ކުރުމަށްވެސް ވަނީ ނިންމާފައެވެ.\nސަރުކާރުން ބުނީ ސަޕްލިމަންޓްރީ ބަޖެޓެއް ހުށަހެޅީ ސަރުކާރުގެ 100 ދުވަހުގެ ވައުދުތައް ފުއްދުމަށާއި އަލަށް އުފެދުނު ގާނޫނުތަކުގެ ސަބަބުން ދައުލަތުން ކުރަން ޖެހުނު ހަރަދުތައް ލަފާ ކުރެވުނު އަދަދަށްވުރެ މަތިވުމުންނެެވެ.\nސަރުކާރުގެ ފަރާތުން ސަޕްލިމެންޓްރީ ބަޖެޓެއް ހުށަހަޅާނެކަން ހާމަކުރުމާއެކު އިދިކޮޅު ފަރާތްތަކުން ވަނީ ސަރުކާރުން އެފަދަ ބަޖެޓެއް ހުށަހަޅަނީ 2019 ވަނަ އަހަރަށް ފާސްކުރި ބަޖެޓް ހުސްވުމާ ގުޅިގެން ކަމަށް ބުނެފައެވެ. ނަމަވެސް ރައީސް އޮފީހުން ވަނީ އެކަން ދޮގުކޮށްފައެވެ.\nއެގޮތުން ރައީސް އޮފީހުން ބުނެފައިވާ ގޮތުގައި ސަޕްލިމެންޓްރީ ބަޖެޓް ހުށައަޅަނީ ބޭރު ގައުމުތަކުން ލިބުނު އެހިތަކާއި އެހެނިހެން ގޮތް ގޮތުން ލިބިފައިވާ އެހީތަކާއެކު މަޝްރޫއުތަށް ކުރިއަށްގެންދިއުމަށް ކަމަށެވެ.\nPrevious ސަޕްލިމަންޓްރީ ބަޖެޓާ މެދު އަމަލުކުރާނެ އުސޫލެއް ގަވާއިދަކު ނެތް: ކައުންސެލް ޖެނެރަލް\nNext ކަރަންޓާއި ވައިގެ ދަތުރުފަތުގެ އަގު ހެޔޮކުރުމަށް 59 މިލިއަން ރުފިޔާ ކަނޑައަޅައިފި


vnews - Cameroon Coach akah Seedorf hamajassaifi\nކެމަރޫންގެ ކޯޗަކަށް ސީޑޯފް ހަމަޖައްސައިފި\nކެމަރޫންގެ އާ ކޯޗު ކްލަރެންސް ސީޑޯފް\nކެމަރޫންގެ ގައުމީ ޓީމުގެ ކޯޗަކަށް އޭސީ މިލާނަށް ކުރީގެ ކުޅުންތެރިޔާ ކްލަރެންސް ސީޑޯފް ހަމަޖައްސައިފިއެވެ.\nސީޑޯފް އާއެކު ކެމަރޫންގެ އެސިސްޓެންޓް ކޯޗަކަށް ހަމަޖެއްސީ ބާސެލޯނާއަށް ކުރިން ކުޅުނު ޕެޓްރިކް ކްލައިވެޓްއެވެ. މިމަގާމުތަކަށް ސީޑޯފް އާއި ކްލައިވެޓް ހަމަޖައްސާފައިވަނީ ކެމަރޫންގެ ސްޕޯޓްސް އެންޑް ފިޒިކަލް އެޑިއުކޭޝަން މިނިސްޓްރީންނެވެ. އެގައުމުގެ ކޯޗުން ހަމަޖައްސަނީ ފުޓުބޯޅަ އިދާރާގެ ބަދަލުގައި އެގައުމުގެ ސަރުކާރުންނެވެ.\nސީޑޯފް ވަނީ މީގެކުރިން ޗައިނާ ލީގުގެ ކްލަބެއް ކަމަށްވާ ޝެންޒެންގެ އިތުރުން އޭސީ މިލާން އާއި ސްޕެނިޝް ލީގުގެ ޑިޕޯޓިވޯ ލަކަރޫނިޔާއަށް ކޯޗުކަން ކޮށްދީފައެވެ. މިއީ ސީޑޯފް ގައުމީ ޓީމަކަށް ކޯޗުކަން ކޮށްދޭ ފުރަތަމަ ފަހަރެވެ.\nކެމަރޫންގެ ކޯޗަކަށް އެންމެފަހުން ހުރީ ބެލްޖިއަމްއަށް އުފަން ހޫގޯ ބްރޫސްއެވެ. އޭނާގެ ކޯޗުކަމުގެ ދަށުން ވޯލްޑްކަޕަށް ކޮލިފައިނުވުމުގެ ސަބަބުން އޭނާ ވަނީ މަގާމުން ވަކިކޮށްފައެވެ. ވޯލްޑްކަޕަށް ކޮލިފައިނުވި ނަމަވެސް އޭނާގެ ކޯޗުކަމުގެ ދަށުން އެގައުމު ވަނީ އެފްރިކަން ކަޕް އޮފް ނޭޝަންސް ކާމިޔާބުކޮށްފައެވެ.


މަހްރަމަކާ ނުލާ މުސްލިމް ނޫން ޤައުމަކަށް ދާން ބޭންވަނީ ސައުދީގެ މަދު އަންހެނެއް\nމަހްރަމަކާ ނުލައި ދަތުރުކުރުމުގެ ހުއްދަ ދިނުމުން މުސްލިމް ނޫން ޤައުމަކަށް ދާން ބޭންވަނީ ސައުދީގެ ވަރަށް މަދު އަންހެނެއް ކަމަށް އެޤައުމުގެ ޓްރެވަލް އެޖެންސީތަކުން ބުނެފިއެވެ.\nޓްރެވަލް އެޖެންސީތަކުން ބުނީ މަޙްރަމަކާއި ނުލައި ސައުދީގެ އަންހެނުންނަށް ޤައުމުން ބޭރަށް ދަތުރުކުރުމުގެ ހުއްދަ ދާދިފަހުން ސަރުކާރުން ދިނުމުން ވިވަފާރިވެރި އަންހެނުންވެސް ދަތުރުކުރަނީ އަންހެނުންގެ ގްރޫޕުތަކުގެ ގޮތުގައިކަމަށެވެ. ނޫންނަމަ ކުދި ދަރިންނާއިއެކުގައިކަމަށެވެ.\nޓްރެވަލް އެޖެންސީތަކުން ބުނެފައިވަނީ މިގޮތަށް ވެސް ވަރަށް މަދު އަންހެނަކު ނޫނީ ދަތުރުކުރަނީ އަރަބި، މުސްލިމް ޤައުމުތަކަށް ކަމަށާއި ޔޫރަޕާއި އެނޫންވެސް މުސްލިމް ނޫން ޤައުމުތަކަށް ދަތުރުކުރަނީ ވަރަށް މަދު އަންހެނަކު ކަމަށެވެ.\n"ގިނަ އަންހެނުން ދާން ބޭނުންވަނީ ދުބާއީ، ބަޙްރައިން، މިޞުރު ފަދަ އިސްލާމީ ޤައުމުތަކަށް."\nސަރުކާރުގެ ޓްރެވަލް އިދާރާއިން ބުނީ މުސްލިމް ނޫން ޤައުމުތަކަށް ސައުދީ އަންހެނުން ދާން ބޭނުން ނުވަނީ އެޤައުމުތަކުގައި އިސްލާމް ދީނާއި ނުގުޅޭ ކަންތައްތައް ހުންނާތީ ކަމަށެވެ. އަދި އިސްލާމީ ސަގާފަތް ނެތް ޤައުމުތަކަށް ދާން ބޭނުން ނުވަނީ ކަމަށެވެ.\nސައުދީ ބައެއް އަންހެނުން ބުނަނީ ވަޒީފާ އަދާކުރުމުގައި އެމީހުން ދަނީ ފިރިހެނުންނާއި އެއްސަފުގައި ސާބިތުކަން ދައްކަމުން ކަމަށްވާއިރު ހުރިހައި ކަމެއްގައި ވެސް އެމީހުންނަށް ފުރުޞަތުތައް ފަހިވެފައި އޮންނަން ޖެހޭނެ ކަމަށެވެ.\nހުޅަނގުގެ ސަޤާފަތް ބޭނުންވާ ބައަކުވެސް ސައުދީގައި އުޅޭތީ، އެޤައުމުގައި ސަރުކާރުން ގެންދަނީ ހުޅަނގުގެ އުޞޫލުތަކަށް ދޫދެމުންނެވެ.


Covid aai gulhigen vote lumuge haggu hanivegen hingaidhaanethee kanboduvan: HRC – adduLIVE\nކޮވިޑާއި އެކު ވޯޓުލުމުގެ ހައްޤު ހަނިވެގެން ހިނގައިދާނެތީ ކަންބޮޑުވޭ: އެޗް.އާރް.ސީ\nApr 08, 2021, 12:19 ޝަބްނަމް ރަޝީދު\nހިއުމަން ރައިޓްސް ކޮމިޝަންގެ ފަރާތުން ކޮވިޑާއި ގުޅިގެން ލޯކަލް ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީގެ އިންތިހާބުގައި ވޯޓުލުމުގެ ހައްޤު ހަނިވެގެން ހިނގައިދާނެ ކަންކަން ފާހަގަވެފައިވާތީ ކޮމިޝަންގެ ހުރި ކަންބޮޑުވުންތައް އިލެކްޝަންސް ކޮމިޝަން އަދި އެޗް.ޕީ.އޭއާއި ހިއްސާކޮށްފިއެވެ.\nކުރިއަށް އޮތް އިންތިޚާބާގުޅޭ ގޮތުން އެޗްއާރުސީއެމުން އީސީއާއި އެޗްޕީއޭއާ ބައްދަލުކޮށްފިއެވެ. މި ބައްދަލުވުމުގައި ކޮވިޑާއި ގުޅިގެން ވޯޓުލުމުގެ ހައްޤު ހަނިވެގެން ހިނގައިދާނެ ކަންކަން ފާހަގަވެފައިވާތީ ކޮމިޝަންގެ ހުރި ކަންބޮޑުވުންތައް މި ދެ މުއައްސަސާއާ ވަނީ ހިއްސާއެވެ.\n— HRC of the Maldives (@hrcmv) April 7, 2021\nއެހެންކަމުން ހެދިފައި ހުރި އުސޫލުތަކާއި އެހެނިހެން އިންތިޒާމުތަކުގެ ތެރެއިންވެސް މި ދެކަމަށް ރިޢާޔަތްކުރުމުގެ މުހިންމުކަން ކޮމިޝަނުން ފަހަގަކުރިއެވެ.\nއިންތިޚާބު އޮންނަ ދުވަހު ރައްޔިތުންގެ ހައްޤުތައް ކަށަވަރުކުރުމަށް ކޮމިޝަނުން ދަނީ ގިނަ މަސައްކަތްތަކެއް ކުރަމުންނެވެ.\nއެޗްއާރްސީއެމުން ކޮށްފައިވާ ޓްވީޓްތަކެއްގައި ބުނެފައި ވަނީ ކުރިއަށް އޮތް ދެ އިންތިހާބާ ގުޅިގެން އީސީ އާއި އެޗްޕީއޭ، އެ ކޮމިޝަނުން ބައްދަލު ކޮށްފައިވާ ކަމަށެވެ. އަދި އެކަމުގައި ކޮމިޝަނަށް ފާހަގަކުރެވޭ ލަފާވެސް އެ ދެ މުއައްސަސާއަށް ދީފައިވާ ކަމަށް އެޗް.އާރް.ސީއިން ބުނެއެވެ. މީގެ އިތުރުން ރާއްޖޭގައި އަދިވެސް ކޮވިޑް-19 ފެތުރެމުންދާތީ ވޯޓާ ގުޅިގެން ލިބިގެންވާ ހައްޤުތަކާއެކީ ފުރިހަމަ ސިއްހަތެއްގައި ހުރުމުގެ ހައްޤަކީވެސް މުހިންމު ހައްޤެއްކަން ކޮމިޝަނުން ވަނީ ފާހަގަ ކޮށްފަ އެވެ.\nއިންތިޚާބު އޮންނަ ދުވަހު ރައްޔިތުންގެ ހައްޤުތައް ކަށަވަރުކުރުމަށް ކޮމިޝަނުން ދަނީ ގިނަ މަސައްކަތްތަކެއް ކުރަމުން ކަމަށް އެޗް.އާރް.ސީގެ ޓްވީޓްގައި ބުނެފައިވެއެވެ.


Mee Vissaara Anan Ulheykan Agaidhey Dhoonyeh - Vaguthu\nކޮވިޑް-19: މާލޭގެ ހޮސްޕިޓަލްތައް ފުރިދާނެ ކަމުގެ ބިރު ބޮޑުވަނީ! - 11 ގަޑިއިރު ކުރިން\nމިއީ ވިއްސާރަ އަންނަން އުޅޭކަން އަންގައިދޭ ދޫންޏެއް\nދުނިޔޭގައި ގުދުރަތީ އަޖައިބު ކުރުވަނިވި އެތަކެއް ދިރުންތަކެއް ލައްވާފައިވާއިރު އޭގެ ތެރެއިން މިއީވެސް ފާހަގަ ކޮއްލެވޭ ދޫންޏެކެވެ.\nއާންމުކޮށް އިންޑިއާ ބައްރުގެ އެކި ހިސާބުތަކުން ފެންނަ "ޕައިޑް ކުކޫސް" ނަމަކަށް ކިޔާ މި ދޫންޏަކީ ވަރަށް ވެސް އާދަޔާ ހިލާފު ހުނަރުތަކެއް ލިބިފައިވާ ދޫންޏެކެވެ.\nއާންމު ކޮށް މޫސުމާއި ބެހޭ ދިރާސާތަށް ކުރަނީ މޫސުމާއި ބެހޭ ދިރާސާ ކުރަން ހުންނަށް އިދާރާތަކުންނެވެ. ނަމަވެސް މީގެ އެތަށް ޒަމާނެއް ކުރިން ވިއްސާރަ އަންނަން އުޅޭނަމަ އެކަން ކުރީ ބައިގައި އެގޭނީ ކިހިނަކުން ހެއްޔެވެ؟\nބުނެވޭ ގޮތުގައި މި ދޫންޏަކީ ކުރީ ޒަމާނުގައި މީހުން ވިއްސާރަވުމުގެ ކުރިން ވިއްސާރައަށް ތައްޔާރުވުމަށް އޭގެ ބޭނުން ހިފަމުން އައިސްފައިވާ ދޫންޏެކެވެ.\nއިންޑިއާ އެކި ހިސާބުތަކަށް ވިއްސާރަވުމުގެ ކުރިން މި ދޫނިތަކުގެ ބައިގަނޑުތަކެއް އިންޑިޔާގެ ސްޓޭޓްތަކުގެ މަތިން އުދުހެއެވެ. އިންޑިއާގެ އެކި ސަރަހައްދުތަކުން މި ދޫނި ފެންނަ ރެކޯޑް ތަކަަށް ބެލުމަށް ފަހު ގޫގުލް އާތް މެދުވެރިކޮށް ވަނީ ވޭތުވެ ދިޔަ 40 އަހަރުތެރޭ އިންޑިއާގެ އެކި ހިސާބުތަކަށް ވާރޭވެހިފައިވާ ތަފާތު ހިސާބުތަށް ދެނެގަންނަށް މެޕް އެއް އުފައްދާފައެވެ.\nޕައިޑް ކޫކޫ އަކީ ވަރަށް ތަފާތު އަދި ތޫލި އަޑެއް ލައްވާ ދޫންޏެެވެ. މި ބާވަތުގެ ދޫނި ފެންނަނީ ބޮޑަށް ވިނަގަނޑު ބޯ ވެފައި ހުންނަ ފަރުބަދަ ސަރަހައްދު ތަކުންނެވެ މި ދޫނީގެ މި އާދަޔާ ޙިލާފު ހުރި ނަމަވެސް މި ވެސް ދުނިޔެއިން ނެތި ދިޔުމުގެ ބިރު ހީވެފައިވާ ދޫންޏެކެވެ.\nސްކައިޑައިވް ކުރަމުން ޕިއްޒާ ކާ ވީޑިއޯއެއް ދުށިންތަ؟\nރޯދައަށް ހުރުމުން އަނގައިން ވަސްދުވާ ގޮތްވޭތަ؟\nވެމްޕަޔާ އަކާއި ވައްތަރު ވާން ވެގެން މީހަކު އޭނާގެ އަސްލު ސިފަ ބަދަލު ކޮށްފި\nޖޫން 21, 2018 13:52\nރާއްޖޭގަވެސް ކޮވެލި އާދަޔާޚިލާފަށް ގޮވާނަމަ އެއީ ވިއްސާރައަންނަށް އުޅޭކަމަުގެ ނިޝާނެއްކަމަށް ކުރީ މީޙުން ބުނެއުޅޭ.\nވިއްސާރަވާންވީމާ ކާޅުވެސް ގޮވާނެ!\nޖޫން 21, 2018 18:11\nޖޫން 23, 2018 04:18\nމަވެސް ގޮވަން ވިއްސާރަ ވިއްސާރަ.... ވާރޭ ވާރޭ.... މަ ކަޑަތަ...؟


Maumoon thamseel kurun Yumna ah\nމައުމޫން ތަމްސީލް ކުރުން ޔުމްނާއަށް\nރައީސް މައުމޫން، ޔުމްނާއާއެކު\nބައިނަލްއަގްވާމީ މުޖުތަމައުގައި ކުރީގެ ރައީސް މައުމޫން އަބްދުލް ގައްޔޫމްގެ ފަރާތުން އެމަނިކުފާނުގެ ދަރިކަނބަލުން ޔުމްނާ މައުމޫން މަންދޫބެއްގެ ގޮތުގައި ހަމަޖައްސައިފި އެވެ. މިކަން ހާމަކުރީ ރައީސް މައުމޫނާ ބައްދަލު ކުރެއްވުމަށްފަހު އެމަނިކުފާނުގެ ވަކީލް މައުމޫން ހަމީދެވެ. އެ ބައްދަލުވުމަށް ފަހު ޔުމްނާ މައުމޫނަކީ އެމަނިކުފާނުގެ ހަމައެކަނި މަންދޫބު ކަމަށް ވިދާޅުވި އެވެ.\nމައުމޫން ހަމީދު ވިދާޅުވީ، މިހާރު ރާއްޖޭގައި ހިނގަމުންދާ ކަންކަމާ ގުޅޭ މައުލޫމާތާއި ރައީސް މައުމޫން ދެކެވަޑައިގަންނަވާ ގޮތް ހާމަ ކުރައްވާނީ ޔުމްނާ ކަމަށް ރައީސް މައުމޫން އަންގަވާފައިވާ ކަމަށެވެ. ރައީސް މައުމޫންގެ މަންދޫބެއްގެ ގޮތުގައި ޔުމްނާ މައުމޫން ހަމަޖައްސާފައިވަނީ މައްސަލަތަކަށް ވީއެންމެ އަވަހަކަށް ހައްލެއް ހޯދައި ގާނޫނީ މަގަށް ކަންކަން ގެނައުމުގެ ބޭނުމުގައި ކަމަށް ވެސް ވިދާޅުވި އެވެ.\nރައީސް މައުމޫންއާ ހަވާލާ ދެއްވާ މައުމޫން ހަމީދު ވިދާޅުވެފައިވާ ގޮތުގައި، ރައީސް މައުމޫން ވަނީ އެކަމުގައި އަމަލު ކުރައްވަންވީ ގޮތުގައި އިރުޝާދު ޔުމްނާއަށް ދެއްވާފަ އެވެ. އަދި ޔުމްނާއަކީ އެމަނިކުފާނު ފަރާތްޕުޅުން ބޭރުގެ ފަރާތްތަކުގައި ތަމްސީލް ކުރައްވާނެ ހަމައެކަނި މަންދޫބު ކަމަށް ވެސް ވަނީ ވިދާޅުވެފަ އެވެ.\nހަމައެކަނި މަންދޫބުގެ ގޮތުގައި ޔުމްނާ މައުމޫން ރައީސް މައުމޫން ހަމަޖައްސަވާފައިވާއިރު، މީގެ ދުވަސްކޮޅެއް ކުރިން މިހާރު ވެސް ސަރުކާރުގެ މަގާމެއްގަ ހުންނެވި ދަރިކަނބަލުން ދުންޔާ މައުމޫން ވަނީ ރައީސް މައުމޫންއާ ގުޅޭ ގޮތުން އދ. ގެ ބައެއް ބޭފުޅުންނާ ބައްދަލު ކުރައްވާފަ އެވެ. އޭގެ އިތުރުން ވެސް ރައީސް މައުމޫންއާ ގުޅޭ ގޮތުން ދުންޔާ ގެންދެވީ އެކިއެކި ފަރާތްތަކާ ބައްދަލު ކުރައްވަމުންނެވެ.\nރައީސް މައުމޫން ސަރުކާރަށް ކުރައްވާ ތާއީދު އަނބުރާ ގެންދިޔުމާ ހިސާބުން އެމަނިކުފާނަށް ކުރިމަތިވި ހުރިހާ ކަމެއްގައި ވެސް އެންމެ އަރިހުގައި ހުންނެވީ ޔުމްނާ އެވެ. އަދި އެމަނިކުފާނު ތަމްސީލް ކުރެއްވުމުގެ ހުރިހާ ކަމެއްގައި ވެސް އުޅުއްވީ ޔުމްނާ އެވެ. އިދިކޮޅު ޕާޓީތަކުން ބޭރުގެ ވަފުދުތަކާ ބައްދަލުކުރާއިރު ވެސް ރައީސް މައުމޫންގެ މަންދޫބެއްގެ ގޮތުގައި އިންނަވަނީ ޔުމްނާ އެވެ.\nރައީސް މައުމޫން އަބްދުލްގައްޔޫމް ދުންޔާ މައުމޫން ޔުމްނާ މައުމޫން


ނިލަންދޫ އެއަރޕޯޓްގެ ސްކޯޕް ބައްދަލުވުން މިއަދު ބާއްވައިފި – Nilandhe\nއީޕީއޭގައި މިއަދު ބޭއްވި ސްކޯޕް ބައްދަލުވުން\nފ.ނިލަންދޫގައި ހެދުމަށް ސަރުކާރުން އިޢުލާންކުރައްވާފައިވާ ޑޮމެސްޓިކް އެއަރޕޯޓްގެ ތިމާވެއްޓަށް އަސަރުކުރާނެ މިންވަރު ދެނެގަތުމުގެ މަސައްކަތަކާގުޅޭ ސްކޯޕް ބައްދަލުވުން އެންވައިރަމަންޓް ޕްރޮޓެކްޝަން އޭޖެންސީގައި މިއަދު ބާއްވައިފިއެވެ.\nއީއައިއޭ ހެދުމަށް ހަވާލުކޮށްފައިވާ ކުންފުނީގެ އިތުރުން، މިބައްދަލުވުމުގައި ފ.އަތޮޅު ކައުންސިލާއި ނިލަންދޫ ކައުންސިލްގެ ފަރާތުން ބައިވެރިވެފައިވެއެވެ. މީގެ އިތުތުރުން ރީޖަނަލް އެއަރޕޯޓްސް، ސިވިލް އޭވިއޭޝަން އޮތޯރިޓީ، މިނިސްޓްރީ އޮފް އެންވައިރަމަންޓް، މިނިސްޓްރީ އޮފް ހައުސިންގ، އަދި ޑިޒާސްޓަރ މެނެޖްމަންޓް ސެންޓަރގެ ފަރާތުން ވެސް މިބައްދަލުވުމުގައި ބައިވެރިވެފައިވެއެވެ.\nމި ބައްދަލުވުމުގައި އެއަރޕޯޓް ހެދުމަށް ބޭނުންވާނެ ވެލި ނަގާނެ ސަރަޙައްދާއި ގުޅޭގޮތުން މަޝްވަރާކޮށްފައިވެއެެވެ. އެގޮތުން ވެލި ނެގުމަށް މައިގަޑުގޮތެއްގައި މަޝްވަރާކުރެވުނީ ވިލުގެ އައްދަށު ހުރަހުނީގެ ހުޅަނގު ފަރާތުންނެވެ. މި ސަރަޙައްދުގެ އިތުރުންވެސް ވެލިނަގާނެ އިތުރު ދިމަދިމާ އީއައިއޭ ރިޕޯޓް އެކުލަވާލާއިރު ފާހަގަކޮށްފައި ބޭއްވުމާމެދު ވެސް މަޝްވަރާކުރެވިފައިވެއެވެ.\nއީއައިއޭ ހެދުމުގައި ބަލަންޖެހޭ މުހިންމު މިންގަނޑުތައް އީޕީއޭގެ ފަރާތުން ވަރަށް ބޮޑަށް ފާހަގަކުރައްވާފައިވެއެވެ. އެގޮތުން އެންމެ މުހިންމު ކަމެއްގެ ގޮތުގައި ފާހަގަކުރައްވާފައިވަނީ ނަރުދަމާ ނިޒާމުގެ ސީ-އައުޓްފޯލްއެވެ. ބިން ހިއްކަން ފެށުމުގެ ކުރިން ސީއައުޓްފޯލް ކަނޑަށް ގުޅަންޖެހޭނެކަމަށް އީޕީއޭއިންވަނީ ފާހަގަކުރައްވާފައެވެ.


ކައިވެނި ރޫޅި ވަރިވެފައިވާ އަންހެނުންނާއި އަދި ހުވަފަތްވެފައިވާ އަންހެނުންނާއި ކައިވެނިކުރަން ފަސް ނުޖެހޭށެވެ! އެއީ ކައިވެނިކުރަން އެންމެ ރަނގަޅު އަންހެނުން ކަމުގައިވެސްވެދާނެއެވެ. ރަސޫލް (ޞޢވ)ގެ ކައިވެނިފުޅުތަކުން މިކަން އޮތީ ފެންނާށެވެ! ޢާއިޝަތުގެފާނު ފިޔަވައި އެހެން ހުރިހާ އަނބިކަނބަލުންނަށް ބެލުމުން މިކަން އެނގިގެންދާނެއެވެ. އެއީ ކުރަން ރަނގަޅުކަމެއް ނޫންނަމަ ރަސޫލް (ޞޢވ) އެފަދައިން ކައިވެނިފުޅުތަކެއް ނުކުރައްވަވާނެއެވެ.\nވަރިވެފައި ނުވަތަ ހުވަފަތްވެފައި ތިބޭ އަންހެނުންގެ ތެރޭގައި ތަޤްވާވެރިކަމާއި ކެތްތެރިކަމާއި ދިރިއުޅުމުގައި ހަރުދަނާގޮތުން އެންމެ އަރައިތިބި އަންހެނުން ހިމެނެއެވެ. ކިތަންމެ ރަނގަޅު މީހެއްގެ ކައިވެނިވެސް ރޫޅިދާނެއެވެ. ކައިވެނި ރޫޅޭއިރަށް އެއީ އެމީހާގެ ނުބައިކަމުން ނުވަތަ ސުންޕާކަމުން މެދުވެރިވި ކަމެއްކަމަށް ނުދެކޭށެވެ!\nއަދި ކީއްހެއްޔެވެ؟ އެކަނިވެރިވެ ނިކަމެތިވެފައި ތިބޭ އަނހެނުންނާއި ކައިވެނިކޮށް އެމީހުންގެ ޙަޔާތަށް އުފާވެރިކަމެއް ހޯދައިދިނުމަކީ މަތިވެރި އަޅުކަމެކެވެ. އެމީހާގެ ދަރިން ތިބިނަމަ، އެއްވެސް އަމިއްލަ އެދުމެއް ކުރިއަށް ނުނެރެ އެދަރިންނަކީވެސް އަމިއްލަ ދަރިންކަމަށްބަލައި ހެޔޮ ގޮތުގައި ބަލައި ބޮޑުކޮށްފިނަމަ އެކަމުގެ ސަބަބުން އެމީހަކަށް ﷲ ތަޢާލާގެ ރަޙްމަތް އެތައް ގޮތަކުން އެތައް ގުނައަކަށް އިތުރުވެގެންދާނެއެވެ! އިން ޝާ ﷲ\nއަންހެނެއްގެ 3،4 ދަރިން ތިއްބައި އެއަންހެނަކާއި ކައިވެނިކޮށް ﷲ ތަޢާލާއަށްޓަކައި އެދަރިން ހެޔޮގޮތުގައި ބަލައި ބޮޑުކޮށްފި މީހަކު އެކަމަށްކުރާ މަސައްކަތްވެގެންދާނީ ﷲ ތަޢާލާގެ މަގުގައި ވެވޭ ވަރަށް ބޮޑު ޤުރްބާނީއަކަށެވެ.\nއަހަރެންގެ ނަޞޭޙަތަކީ ކައިވެނިކުރާނަމަ ހުވަފަތް އަންހެނުންނާއި ކައިވެނިކުރުމެވެ. ނޫން ނަމަ ވަރިވާންޖެހިފައިވާ އަންހެނުންނާއި ކައިވެނިކުރުމެވެ. އެކަނބަލުންނަށް ލިބިފައިވާ ނިކަމެތިކަމުން ސަލާމަތްކޮށްދީ އެހީތެރިވާން މަސައްކަތްކުރުމެވެ! އެކަމުން ލިބެން އޮތް އެންމެ މަތިވެރި ޘަވާބާއި ދަރުމަ ހޯދަން ގަދައަޅައި މަސައްކަތްކުރުމެވެ.


Katrina ai Vicky ge kaiveni hafla ah phone gendhiun manaa! | ThePress\n25 November 2021, 03:00\nކެޓްރީނާ އަދި ވިކީ\nބޮލީވުޑުގެ މަޝްހޫރު ތަރިން ކަމަށްވާ ކެޓްރީނާ ކައިފް އާއި ވިކީ ކޯޝަލްގެ ކައިވެނީގެ ހަފްލާއަށް ފޯނު ގެންދިއުން މަނާކޮށްފައިވާ ކަމަށް އިންޑިއާގެ ބައެއް ނޫސްތަކުން ބުނެފިއެވެ.\nއިންޑީއާގެ ބައެއް ނޫސްތަކުން ބުނާގޮތުގައި ކެޓްރީނާ އަދި ވިކީ ކައިވެނި ކުރުމަށް ހަމަޖެހިފައި ވަނީ މިއަންނަ ހަފްތާގެ ތެރޭގައެވެ. ރާޖަސްތާނުގައި ކުރުމަށް ހަމަޖެހިފައިވާ މިކައިވެނީގެ ހަފްލާއަށް ފޯނު ގެންދިއުން މަނާކޮށްފައި ވަނީ ކައިވެނީގެ ފޮޓޯ އަދި ވީޑިއޯތައް ލީކުވެދާނެތީ ކަމަށް ރިޕޯޓުތަކުން ބުނެއެވެ.\nރިޕޯޓުތަކުން ބުނާގޮތުގައި މި ހަފްލާގައި ބައިވެރިވާނީ ބޮލީވުޑުގެ ފަންނާނުންގެ އިތުރުން އެދެ ފަންނާނުންގެ އާއިލާ އަދި ރަހުމަތްތެރިންނެވެ.\nބޮލީވުޑުން މިކައިވެނީގައި ކަރަން ޖޯހަރް، ކަބީރް ހާން އަދި އޭނާގެ އަންހެނުން މިނީ މާތުރް، ރޯހިތު ޝެޓީ، ސިދާތު މަލްހޯތުރާގެ އިތުރުން ކިއާރާ އަޑްވާނީ ބައިވެނިވާނެ ކަމަށް ރިޕޯޓުތަކުން ބުނެއެވެ. އަދި ހަމައެހެންމެ ވަރުން ދަވަން އާއި އޭނާގެ އަންހެނުން ނަތާޝާ އަދި އަލީ އައްބާސް ޒަފަރް ވެސް މި ހަފްލާގައި ބައިވެރިވާނެ ކަމަށް ވެސް ރިޕޯޓުތަކުން ބުނެއެވެ.\nކެޓްރީނާ އަދި ވިކީގެ ކައިވެނީގެ އިންތިޒާރުގައި ސަޕޯޓުން ތިބިއިރު މިކަން އަދި ރަސްމީކޮށް ދެމީހުން ކުރެ އެކަކުވެސް އިއުލާނު ކޮށްފައެއް ނުވެއެވެ. ރިޕޯޓުތަކުން ބުނާގޮތުަން ވަރަށް އަވަހަށް ވިކީ އެ ހަބަރު ސަޕޯޓަރުންނާ ހިއްސާކުރާނެއެވެ.\nހަބަރު ބޮލީވްޑް މުނިފޫހިފިލުވުން


Rape Ge Mahsala Eh Husha Alhaafa Eh Nuvey - Vaguthu\nރޭޕްގެ މައްސަލައެއް ހުށަހަޅާފައެއް ނުވޭ - ޕޮލިސް\nމާލޭގެ ގެއަކަށް ވަޅި ހިފައިގެން މީހަކު ވަދެ، އެ ގޭގައި ދިރިއުޅުނު 65 އަހަރުގެ އަންހެނަކު ރޭޕްކޮށްފި ކަމަށް މީޑިޔާތަކުން ރިޕޯޓްކޮށްފައިވީނަމަވެސް އެފަދަ މައްސަލައެއް ފުލުހުންނަށް ހުށަނާޅާ ކަމަށް އެއިދާރާއިން ބުނެފިއެވެ.\nއޮންލައިން ނޫހެއް ކަމަށްވާ "ސީއެންއެމް" ގައި ބުނެފައި ވަނީ މި މަހުގެ ނުވަ ވަނަ ދުވަހު، މާފަންނުގައި ހުންނަ ގެއެއްގައި އުޅުނު އަންހެން މީހަކު ރޭޕްކޮށްފައިވާ ކަމަށެވެ. އަދި އަންހެން މީހާ ރޭޕް ކޮށްފައި އެ ގޭގެ ދެ ވަނަ ބުރީގައި ހުންނަ އެޕާޓްމަންޓަކަށް ފަތިސް ވަގުތު، ފެންލައިޓުން ވަދެގެން ކަމަށާއި އެކަން ކުރި މީހާ ހުރީ މޫނުގައި މާސްކެއް ވެސް އަޅައިގެން ކަމަށްވެސް ސީއެންއެމްއިން ރިޕޯޓް ކުރެއެވެ.\nއާއިލާއިން ސީއެންއެމްއަށް މަޢުލޫމާތު ދެމުން ބުނެފައިވަނީ މިމައްސަލަ ފުލުހުންނަށް ހުށަހަޅާފައިވާ ކަމަށެވެ. ނަމަވެސް ފުލުހުންގެ މީޑިއާ އޮފިސަރު ވިދާޅުވީ، ރޭޕް ކުރުމުގެ އެއްވެސް މައްސަލައެއް އަދި ފުލުހުންނަށް ހުށަހަޅާފައި ނުވާ ކަމަށެވެ. އަދި އެފަދަ މައުލޫމާތެއް ފުލުހުންނަށް ނެތް ކަމަށް ވެސް ބުންޏެވެ.\nޖެނުއަރީ 14, 2019 14:57\nއެއްވެސް ރިޕޯރޓެއް ކުރާނެ ކަމެއް ނެތް އެތަނުން ބަލާނީ ހަމައެކަނި ލާދީނީ މީހުނަށް އަންނަ އިންޒާރު އެކަނި\nޖެނުއަރީ 14, 2019 15:52\nހުށައަޅައިގެންވާނީ ކޮންކަމެެއް އެމްޑީޕީ މީެއްވިއްޔަ އަދިއަމުދުން ކަމެއްނުވާނެ އިތުރު ފުރުސަތާއި ހިއްވަރު އިތުރުބަޔަކަށްލިބޭނީ


October 23, 2020 12:51:57\nޤައުމެއްގެ ތަރައްޤީއާއި ކުރިއެރުން އެންމެ ބޮޑަށް ގުޅިފައިވަނީ ޒުވާން ޖީލެއްގެ ހުނަރާއި ފަންނުވެރިކަމުގެ މައްޗަށް ކަމަށް ރައީސުލްޖުމްހޫރިއްޔާގެ ނައިބް ފައިސަލް ނަސީމް ވިދާޅުވެއްޖެއެވެ. އެމަނިކުފާނު މިހެން ވިދާޅުވީ "އަންވެއިލިންގ ވިޝަންސް 2020" ގެ ނަމުގައި ދިވެހިރާއްޖޭގެ ކުރެހުންތެރިން ބާއްވާ މޯލްޑިވްސް ކޮންޓެމްޕަރަރީ އާޓް އެގްޒެބިޝަން ހުޅުއްވުމުގެ ރަސްމިއްޔާތު ޝަރަފުވެރިކޮށްދެއްވައި ދެއްކެވި ވާހަކަފުޅުގައެވެ.\nމި ރަސްމިއްޔާތުގައި ވާހަކަ ދައްކަވަމުން ނައިބް ރައީސް ވިދާޅުވީ ދިވެހި ސަރުކާރުން ރާއްޖޭގެ ޒުވާނުންނަކީ ފަންނުވެރި ތަޢުލީމީ ޤާބިލް ބަޔަކަށް ހެދުމަށް ގިނަ ހޭދަތަކެއް ކުރައްވަނީ ދިވެހި ޒުވާނުންނަކީ ގައުމުގެ ތަރައްގީއާ އެންމެ ބޮޑަށް ގުޅިފައިވާ ބަޔަކަށް ވާތީ ކަމަށެވެ.\nއެމަނިކުފާނު އިތުރަށް ދެއްކެވި ވާހަކަފުޅުގައި ވަނީ ޒުވާން އުމުރުގެ ބޭނުން ހެޔޮގޮތުގައި ހިފުމަށާއި، ކޮންމެ މީހަކީ ވެސް ޤައުމަށް ފައިދާހުރި މަސައްކަތްތެރި މީހަކަށް ވުމަށް އަޒުމްކަނަޑައެޅުމަށް ހުރިހާ ޒުވާނުންނަށް ގޮވާލައްވާފައެވެ. އެމަނިކުފާނު ވަނީ ޒުވާނުންނަށް ފުރުޞަތުތައް ފަހިކުރުމަށް ސަރުކާރުން ގިނަ މަސައްކަތްކުރައްވާ ކަމުގައި ވިދާޅުވެ، ޤައުމު ބިނާކުރުމުގައި ޒުވާނުންގެ ބައިވެރިވުމާއި މުޖުތަމަޢުގެ ކަންކަން ނިންމުމުގައި އިސް ރޯލެއް އަދާކުރާ ބަޔަކަށް ޒުވާނުން ހެދުމަށް ސަރުކާރުން ބޭނުންވާކަން ހާމަކުރައްވާފައެވެ.\nފައިސަލް ނަސީމް މޯލްޑިވްސް އާޓިސްޓް އެސޯސިއޭޝަން ނައިބް ރައީސް\nOctober 04, 2020 18:46:30


SunOnline:2meehakah shakku vegen Reethi Beach anekkaa ves monitoring ah\nދެމީހަކަށް ޝައްކުވެގެން ރީތި ބީޗު އަނެއްކާވެސް މޮނިޓަރިން އަށް\nއަހުމަދު ޖައިޝަން 24 Mar 2020, 15:04\nރީތި ބީޗް ރިސޯޓް ---\nބ. ފޮނިމަގޫދޫގައި ހިންގާ، ރީތި ބީޗް ރިސޯޓް ގައި މަސައްކަތްކުރާ ދެމީހެއްގެ ފަރާތުން ކޮރޯނާވައިރަސް، ކޮވިޑް-19 އަށް ޝައްކު ކުރެވޭ އަލާމާތްތައް ފެނިގެން އެ ރިސޯޓު އަނެއްކާވެސް މޮނިޓަރިން ހާލަތަށް ގެންގޮސްފި އެވެ.\nކޮވިޑް-19 އާ ގުޅިގެން އެންމެ ފަހުގެ މައުލޫމާތު ދިނުމަށް މިއަދު ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ސަރުކާރުގެ ތަރުޖަމާނު މަބްރޫކް އަޒީޒް ވިދާޅުވީ ރީތި ބީޗު ރިސޯޓުގައި މަސައްކަތް ކުރާ ބިދޭސީ އަކާއި ދިވެއްސެއްގެ ފަރާތުން ބަލީގެ އަލާމާތްތައް ފެނިފައިވާ ކަމަށެވެ.\nއެހެންކަމުން އެ މީހުންގެ ސާމްޕަލް ނަގައި ޓެސްޓުގެ ނަތީޖާ ލިބެންދެން އެ ރިސޯޓު މޮނިޓަރިންގެ ހާލަތަށް ގެނެސްފައިވާ ކަމަށް މަބުރޫކް ވިދާޅުވި އެވެ. މޮނިޓަރިންގައި އޮންނަ ރަށްތަކަށް އަރައި ފޭބުން މަނާވާނެ އެވެ.\nމީގެކުރިން ވެސް އެ ރިސޯޓުގައި މަސައްކަތް ކުރާ ބިދޭސީ މުވައްޒަފަކަށް ޝައްކުވެގެން ވަނީ ޓެސްޓުކޮށްފަ އެވެ. ނަމަވެސް އެމީހާގެ ނަތީޖާ ވަނީ ބައްޔަށް ނެގެޓިވް ވެފަ އެވެ.\nރީތި ބީޗް ރިސޯޓް\nރާއްޖެއިން މިހާތަނަށް 102 ކުއްޖަކަށް ކޮވިޑް ޖެހިފައިވޭ


އުމުރުން 16 އަހަރުގެ އަންހެން ކުއްޖަކަށް އޮޅުވާލައިގެން މާލެ ގެނެސް އެކުއްޖާ އަށް ބްލެކްމެއިލްކޮށް ރޭޕް ކުރި މައްސަލައެއް އިއްޔެ ފެންމަތިވެފައިވާއިރު މިކަމާއި ގުޅޭގޮތުން އިތުރު މައުލޫމާތުތަކެެއް ވެސް ލިބިއްޖެއެވެ.\nއެއަންހެން ކުއްޖާ މާލެ އައީ އެކަނި ކަމަށާއި، އައުމަށްފަހު ޚަބަރެއް ނުވުމުން އޭނާ ހޯދައިދިނުމަށް އެދި ފުލުހުންނަށް ހުށަހަޅާފައިވަނީ މިމަހުގެ 28 ވަނަ ދުވަހުގެ ފަތިހު 5:37 ގައެވެ. އެކުއްޖާ ފެނިފައިވަނީ ހަމައެދުވަހުގެ މެންދުރެއްހާއިރު ގެސްޓް ހައުސެއްގެ ތެރެއިންނެވެ.\nމިމައްސަލައާއި ގުޅިގެން، ނަންހާމަ ނުކުރުމަށް އެދި އިތުބާރު ހުރި ފަރާތަކުން "މިއަދުނޫހަށް" މައުލޫމާތު ދެމުން ބުނީ، އެއަންހެންކުއްޖާ މާލެ ގެނައި އުމުރުން 24 އަހަރުގެ ފިރިހެންމީހާ، އެއަންހެން ކުއްޖާ މާލެ ގެނެސްފައިވަނީ އެކުއްޖާގެ މައިންބަފައިންނަށް އޮޅުވާލައިގެން ކަމަށެވެ.\nއެގޮތުން ކުށުގެ ރިކޯޑުވެސް އޮންނަ އެފިރިހެންމީހާ އަންހެންކުއްޖާ އާއި ގާތްގުޅުމެއް ބޭއްވިއިރު، އަންހެން ކުއްޖާގެ މައިންބަފައިންނާ ވެސް ވާހަކަ ދައްކާފައިވަނީ "މަންމަ، ބައްޕަ" ކިޔައިގެން ކަމަށް މައުލޫމާތު ލިބެއެވެ. އަދި އަންހެން ކުއްޖާ ބަލިވުމުން މާލެ ފޮނުވީ، އެކުއްޖާއަށް ބޭސް ކޮށްދޭނެ ކަމަށް ބުނުމުން ކަމަށް ވެސް މައުލޫމާތު ލިބިފައިވެއެވެ.\nއަންހެން ކުއްޖާ އެކަނި ފޮނުވީ، އެމީހާއަށް އިތުބާރު ކޮށްފައެވެ. އަދި ފުލުހުންނަށް މައްސަލަޖެއްސީ ކަމެއް ގޯސްވެއްޖެ ކަމަށް ހީވުމުން ކަމަށް ވެސް ބުންޏެވެ.\nމިއީ ހުރިހާ މައިންބަފައިން ވެސް ވަރަށް ވިސްނަންޖެހޭ ކަމެކެވެ. ކިތަންމެ ގާތްކޮށް މީހަކު ވާހަކަ ދެއްކިކަމުގައި ވިޔަސް، ތިމާމެންގެ ދެލޮލުގެ ކޮއެފަދަ ދަރިން އެއްވެސް މީހަކާއި ހަވާލު ނުކުރުމަށެވެ.


Railay - Ziyaaraiy kollan rangalhu thaneh - TrendingRED\nރެއިލޭ – ޒިޔާރަތް ކޮއްލަން ރަނގަޅު ތަނެއް!\n16 މޭ 2017 - 14:11\nރެއިލޭ އަކީ ތައިލޭންޑްގެ "ސިޓީ" އެއް ކަމަށްވާ ކްރަބީ އަދި އައޮ ނާންގް އާއި ދޭތެރޭގައިވާ ކުޑަ ރަށެއް ކަހަލަ ތަނެކެވެ. މިތަން ހަމަ އެކަނި ބަލައިލެވޭނީ ބޯޓެއްގައި ދަތުރު ކޮށްގެންނެވެ. އެއީ މިތަނުގައި ހުންނަ "ކްލިފް" ތަކުގެ ސަބަބުންނެވެ. "ކްލިފްސް" އަކީ ވަރަށް އުސްކޮށް ފަރުބަދަހެން ހުންނަ އެއްޗެކެވެ. ރެއިލޭގައި ކްލިފްތައް ގިނަވުމުގެ ސަބަބުން އުސްތަންތަނަށް އަރަން ލޯބި ކުރާ މީހުންނަށް ރެއިލޭ ވަރަށް ކަމުދެއެވެ.\nމީގެ އިތުރުންވެސް ރެއިލޭގެ ރީތި ގޮނޑުދޮށްތަކުންނާއި ހިތްގައިމު އަދި ހިތްފަސޭހަ ތަނެއް ކަމުގައި އެތަން ވަނީ ވަރަށް ބޮޑަށް މަޝްހޫރުވެފައެވެ. ނަމަވެސް އެންމެ ބޮޑަށް މަޝްހޫރުވެފައިވަނީ އުސްތަންތަނަށް އަރާ މީހުންގެ މެދުގައެވެ. އަދި އަހަރެއްގެ މައްޗަށް އެތައް ފަތުރުވެރިންނެއް ހަމައެކަނި އެތަންތަނަށް އެރުމަށްޓަކައި ރެއިލޭއަށް ޒިޔާރަތް ކުރެއެވެ.\nމިހެންކަމުން، ރެއިލޭ އިން އުސްތަންތަނަށް އަރާނެ ގޮތުގެ ކޯސްތަކެއް ވެސް ހިންގަދެއެވެ. އަދި މި ކޯސްތައް ހިންގައިދެނީ ވެސް މިކަމުގެ މާހިރުންނެވެ. އެހެންކަމުން، ރެއިލޭއަށް ޒިޔާރަތް ކޮއްލައިގެން އައު ތަޖުރިބާ އެއް ކޮއްލުމުގު ފުރުސަތު ވެސް ލިބިދެއެވެ. ރެއިލޭގެ ހިތްގައިމު މަންޒަރުތައް ފޮޓޯއަކުން ފެނުނަސް އަދި ހިތްހަމަ ނުޖެހޭނެއެވެ. އެކަމަކު ހަމަ ލޮލުން އެތަން ބަލައިލެވިއްޖެ ނަމަ ހިތަށް ފިނިކަމެއް ލިބިގެންދާނެކަން އެއީ ހަމަ ޔަޤީން ކަމެކެވެ.


Fuvahmulaku ge kureege Mayor Falah, Planning Ministry ge naibakah - One Online\nޕްލޭނިން މިނިސްޓްރީގެ ނައިބަކަށް އައްޔަންކުރެއްވި އަބްދުﷲ ފަލާހު ޝަރީފް ---\nފުވައްމުލަކުގެ ކުރީގެ މޭޔަރު ފަލާހު، ޕްލޭނިން މިނިސްޓްރީގެ ނައިބަކަށް\nފުވައްމުލަކު ސިޓީގެ ކުރީގެ މޭޔަރު އަބްދުﷲ ފަލާހު ޝަރީފް، ނޭޝަނަލް ޕްލޭނިން، ހައުސިން އެންޑް އިންފްރާސްޓްރަކްޗާ މިިނިސްޓްރީގެ ނާއިބުކަމުގެ މަގާމަށް ހަމަޖައްސަވައިފިއެވެ.\nރައީސުލްޖުމްހޫރިއްޔާގެ އޮފީހުން މިއަދު ބުނީ، ނޭޝަނަލް ޕްލޭނިން، ހައުސިން އެންޑް އިންފްރާސްޓްރަކްޗާގެ ޑެޕިއުޓީ މިނިސްޓަރުކަމުގެ މަގާމަށް ފުވައްމުލައް ސިޓީ، ފުނާޑު، މާނެލް، އަބްދުﷲ ފަލާހު ޝަރީފު މިއަދު އައްޔަންކުރައްވާފައިވާ ކަމަށެވެ.\nފަލާހު މީގެ ކުރިން ޏ. އަތޮޅު ކައުންސިލުގެ ރައީސްކަމާއި ފުވައްމުލަކު ސިޓީގެ މޭޔަރުކަމުގެ މަގާމު ވެސް ފުރުއްވާފައިވެއެވެ.\nމިދިޔަ އަހަރު ބޭއްވި ލޯކަލް ކައުންސިލް އިންތިހާބުގައި ފުވައްމުލަކުގެ މޭޔަރު ކަމަށް ކުރިމަތިލެއްވުމަށް އެމްޑީޕީގެ ޕްރައިމަރީގައި ފަލާހު ވާދަކުރެއްވި ނަމަވެސް، އޭނާއަށް ވަނީ ނާކާމިޔާބީއާ ކުރިމަތިލާން ޖެހިވަޑައިގެންފައެވެ. ޕްރައިމަރީގައި ފަލާހުގެ މައްޗަށް ކުރި ހޯއްދެވީ މިހާރު މޭޔަރުކަން ކުރައްވާ އިސްމާއިލް ރަފީގެވެ.\nފަލާހާއެކު ޕްލޭނިން މިނިސްޓްރީގެ ނައިބުންގެ ގޮތުގައި ހަތް ބޭފުޅަކު ހިމެނިވަޑައިގަންނަވައެވެ. ފަލާހުގެ އިތުރުން ދެން ނައިބުންގެ ގޮތުގައި ހިމެނިވަޑައިގަންނަވަނީ ޒުހުރުالله ސިޔާދާއި މުހައްމަދު އާޒިމާއި މުހައްމަދު ހާލިސް ޝަރީފާއި އަލީ ޝާމިނާއި ފާތިމަތު ނިއުމާ އަދި އާއިޝަތު ރަޝީދާއެވެ.\nއެ މިނިސްޓްރީގެ ސްޓޭޓް މިނިސްޓަރުންގެ ގޮތުގައި ވެސް ހަތަރު ބޭފުޅަކު ހިމެނިވަޑައިގެންނަވައެވެ. އޭގެ ތެރޭގައި އައްޑޫ ސިޓީގެ ކުރީގެ މޭޔަރު އަދި ކައުންސިލު އިންތިހާބުގެ އެމްޑީޕީ ޕްރައިމަރީގައި ނާކާމިޔާބީއާ ކުރިމަތިލާން ޖެހިވަޑައިގެންނެވި އަބްދުالله ސާދިގު (ސޯބެ) ވެސް ހިމެނިވަޑައިގަންނަވައެވެ. ސްޓޭޓް މިނިސްޓަރުންގެ ގޮތުގައި ދެން ހިމެނިވަޑައިގަންނަވަނީ އަކުރަމް ކަމާލުއްދީނާއި ޝިފާޒް އަލީ އަދި މުހައްމަދު އަލީއެވެ.\nގުޅޭ ޓެގު ރައީސް އޮފީސް މިނިސްޓްރީ އޮފް ނޭޝަނަލް ޕްލޭނިން ހައުސިން އެންޑް އިންފްރާސްޓްރަކްޗާ